
O teologie a propovăduirii - 
propovăduirea Teologiei 


u este simplu joc de cuvinte, ci o desprin- 

dere de înţelegere după prima lectură a tex- 
tului amplu pe care efortul laborios al traducăto- 
rului si cercetătorului Dragoş Boicu, ni-l aduce 
la dispoziţie. Un Petru Chrysologul — sfânt si 
leader de comunitate! — autentic învăţător de 
credinţă, un evaluator prin retorică şi stil avântat 
al adevărului cuprins în propovăduirea Domnu- 
lui lisus Hristos. Propováduirea sa corespunde în 
întregime modului în care, peste secole, Hugo 
Rahner socotea predica drept o dimensiune ac- 
tivă de reflectare a fundamentului dogmatic al 
învățăturii de credință, recuperatoare a tonusu- 
lui kerygmei apostolice si a formei ei primare: 
să predici în același fel si cu acele cuvinte cu 
care Dumnezeu Însuşi, Întrupat în mijlocul oa- 
menilor, cu simplitate si profunditate ingenuă, 
S-a făcut cunoscut?. Acest filon pur kerygmatic 


! Folosim termenul în sensul definit de Mario Danielli, 
Paternita e Leadership. Lautorita nelle comunita religiose, 
Edizioni AdP, Roma, 2015, 149 pg. 

Hugo Rahner, Una Teologia della Predicazione, Morcelli- 
ana, Brescia, ed. a II-a, 2015, p. 9, 11-12. 

m-a entuziasmat mereu în lectura pe care, în 
timp, Sfântul Petru Chrysologul mi-a oferit-o. 
Pentru că nu pot decât subscrie ideii pe care o 
exprimă Jean-Claude Larchet: „Se poate spune 
că teologia a luat mai întâi forma catehezei. De- 
sigur, cateheza este un domeniu vast care tra- 
tează diferite aspecte ce ţin de credinţa creştină 
şi de viata duhovnicească, dar este evident că 
discursul despre Dumnezeu ocupă aici un loc 
esenţial si că totul se rezumă la El. Cateheza era 
la începuturi un atribut care ţinea de slujirea epi- 
scopului, întrucât învăţarea este unul dintre atri- 
butele lui majore. Ea se desfășura în cadrul bi- 
sericii: pentru credincioşi, în timpul Liturghiei, 
iar pentru catehumeni, în afara Liturghiei. (...) 
Multe opere patristice (de exemplu, cele ale Sf. 
Chiril al lerusalimului sau ale Sf. loan Gură de 
Aur) au formă de omilii, a căror finalitate este 
una clar catehetică. Unele lucrări ale marilor te- 
ologi, precum Expunerea credinţei ortodoxe a 
Sf. loan Damaschin, tin de acest gen al teolo- 
giei catehetice, destinate să-i formeze nu doar 
pe copiii şi adulţii care deveneau creştini, ci pe 
toti credincioșii care doreau să-și aprofundeze 
credinţa; teologia aceasta putea avea totodată şi 
destinaţia de a face cunoscută credinţa ortodo- 
xà celor din afara Bisericii ?. Din acest punct de 


? Jean-Claude Larchet, Ce este Teologia? Notiuni de me- 
todologie în practica si în predarea Teologiei Ortodoxe, Ed. 
Basilica, Bucureşti, 2021, p. 16-17. 

vedere îl socotesc pe Sfântul Petru Chrysologul 
drept unul dintre precursorii pastoralei catehu- 
menale, textele prezentului volum fiind, într-un 
fel, repere în reprezentativitatea lui în domeniul 
omiliilor cu caracter catehetic (Sermones). 

Ín ciuda publicatiilor remarcabile pe seama 
vieţii sale — traducătorul nostru, Dragoș Boi- 
cu, le propune in notele prezentării sale —, 
Sfântul Petru Chrysologul rămâne un mit 
deschis al inteligentei dogmatice transferate in 
comunicarea pastorală a Bisericii. Pentru mine, 
personal, parcursul de la Imola, cetatea în care 
se naşte cel mai probabil la 380 (anul 460 mi se 
pare, totuși, prea târziu ca reper al nașterii), la 
Ravenna, cetatea Bizanțului de dincolo de Mare, 
unde se stinge la 31 iulie (sau 2 decembrie, după 
unii istorici) 450 (448, după alti istorici) d.Hr., 
reprezintă arcul de viaţă în care se înscrie vocaţia 
unui om a cărui propovăduire va marca istoria 
imediată si cultura teologică de astăzi”. Exprima- 
tă, cum nu se poate mai bine, în textul De apos- 
tolo ubi dicit: obsecro inquit vos (Sermo 108, PL 


+ În sensul atát de bine reflectat de analiza lui Bernard 
Sesboue, Introduzione alla Teoolgia. Storia e intelligenza 
del dogma, Ed. Queiriniana, 2019, 153 pg. 

5 Intampina în 448 pe Sf. Gherman de Auxerre, sosit 
la curtea imperială pentru a primi onorurile acesteia, 
cf. Constance de Lyon, Vie de Saint Germain d'Auxerre, 
editor Rene Borius, Paris, 1965. Către el, ca episcop al 
scaunului din capitala Imperiului, fac apel Teodoret de 
Cir si Eutihie, arhimandritul, ce fuseseră acuzaţi de erezie. 

52:499-500), în care descrie, cum nu se poate 
mai bine, modelul jertfei slujirii preoțești dupa 
acela al Mântuitorului Hristos astfel răspunzând 
chemării pe care Acesta a adresat-o firii omenești. 
În modelul Domnului, care Îşi pune viata pen- 
tru viaţa lumii, Sfântul Petru Chrysologul vede 
nevoia preotului de a trăi viaţa în Hristos fără 
excese si formalitati inutile: „Dumnezeu caută la 
credinţa ta, nu la moartea ta. Ínseteazá de rugă- 
ciunea ta, nu de sângele tău. Îşi astâmpără nevoia 
de tine prin voire, nu prin moarte!”. Hirotonit 
diacon si apoi preot la Imola (Forum Cornelii), 
unde se si náscuse, de cátre Corneliu (ierarhul 
locului), este ales episcop la Ravenna-Cervia. 
Ín episcopat este contemporan cu Mercurial de 
Forli, Rufilius de Forlimpopoli, Sfântul Leon de 
Montefeltro, Gaudentiu de Rimini sau Gemi- 
niano de Modena, care pot fi omagiati astázi in 
catedralele lor de scaun episcopal, unde moastele 
lor inspiră încă la mărturisire si împlinirea Evan- 
ghelici. Unul dintre motivele menţinerii sale în 
aura sfinteniei va fi combaterea cu atenţie a ari- 
anismului care, în ultima capitală imperială, se 
aciuise si care dispunea de un locaș și un mag- 
nific baptisteriu*. Va fi susţinut si de Papa Leon 
I si stimat de cátre impáráteasa Galla Placidia, 
rămasă astăzi imortalizată in Ravenna prin Ma- 
usoleul sáu si multe alte ctitoriri. Aici predicá 


6 Astăzi în utilizarea comunității românești a Bisericii 
Ortodoxe din Ravenna. 

Petru Chrysologul cele 176 de omilii — dupa 
unele date, 180 — care-i vor si da supranumele 
de Chrysologul — „cuvânt de aur”. Să amintim 
că vocea lui este cu atât mai valoroasă cu cât nu 
se manifestă într-o epocă lipsită de predicatori. 
Limităm doar la câţiva dintre ei linia propovă- 
duitorilor vremii: Paulin de Nola (432), Evagrie 
Apologetul (sec. V), loan Casian (435), Capre- 
olo (sec. V), Vicentiu de Lerini, Secilius (cu su- 
perbele Imne Pascale, sec. V), Euheriu de Lyon 
— cu remarcabilele pagini despre intelepciunea 
duhovnicească ori Instructiones’. Dacă ar fi să nu- 
mesc monumentele de carte care m-au impresio- 
nat cel mai tare din cercetarea propováduirii sale, 
trebuie sá amintesc douá monumente de editare: 
e Aurei Semones seu Homiliae, D. Petri Chryso- 
logi Archiepiscopi Ravennatis. Nunc recen- 
ter emendati & politioribus typis commi- 
si, luncta noviter capitum serie & materia- 
rum in hoc opusculo contentarum, Venetiis, 
MDLXXXVIII; 
e Memorie storiche per servire alla vita di san 
Pietro Crisologo, raccolte ed umiliate all 
eminentisimo e reverendissimo princi- 


7 Cel mai amplu studiu asupra cronologiei vieţii sale, 
Zattoni Girolamo, Cronologia crisologhiana, în vol. Scritti 
Storici e Ravennati, Tonini, Ravenna, 1975, p. 309-318. 
* Aflám texte reprezentative în vol. Testi Mariani del Pri- 
mo Millenio, vol. 3, Padri e autori latini, a cura di Georges 
Gharib, Ermanno M. Toniolo, Luigi Ganbero si Gerardo 
di Nola, Citta Nuova, Roma, 1990. 

pe il signor Cardinale d. Gregorio Barna- 
ba Chiaramonti, vescovo’ Imolaconte, ec. 
dall'aiutatnte maggiore Giulio Papolti, pa- 
trizio imolese, Imola, nella stamperia dell Se- 
minario, 1792 (unicul exemplar fiind con- 
servat la Biblioteca Statală din Lucca). 
Suntem dinaintea primelor încercări de 
aşezare a Sfântului la îndemâna credincioşilor, 
după cele de bază pe care ni le indică Dragoş Boi- 
cu în prefatarea traducerii sale. Se realizau, cel mai 
probabil, şi sub impulsul canonizării lui de către 
papa Benedict al XIII-lea în 1729, ca Doctor al 
Bisericii'0. Aveau să urmeze în epoca moderna tra- 
ducerile din 1953" si 19781, iar în ultimii ani, 


excelentele ediţii publicate între 1996 si 19979. 


? O lucrare care impresionează, de asemenea, este aceea 
realizată de D.L. Baldisseri, San Piero Crisologo, Archives- 
covo di Ravenna, Stabilimento Tipografico Imolese, Imo- 
la, 1920, care preia in parte multe din datele volumului 
Memorie storiche. 

10 În arealul german se vor impune două lucrări: Her- 
mann Dapper, Der hl. Petrus von Ravenna Chrysologus, 
Posen, 1871, si I. Looshorn, „Der hl. Petrus Chrysologus 
und seine Schriften", in Zeitschrift für katholische Theolo- 
gie, vol. IIT:2 (1879), p. 238-265. 

!! San Pier Crisologo, J CLXXVII Sermoni, 3 vol., edit. 
A. Pasini, Cantagali, Siena, 1953. 

7 Pier Crisologo, Omelia per la vita quotidiana, edit. 
Mario Spinelli, Nuova editrice, Roma, 1978. 

15 Opere di San Pietro Crisologo (Scittori dell'Area San- 
tambrosiana- Scriptores circa Ambrosium), Biblioteca 
Ambrosiana/Citta Nuova Editrice, vol. I, Sermoni 1-62 

Desigur, ultima ediţie este o recuperare extrem 
de valoroasă, dispunând și de textul latin al omi- 
liilor Sfântului Petru Chrysologul. Că lucrarea sa 
omiletică a fost circumscrisă în linia catehezelor 
de iniţiere creştină ne-o dovedesc o serie de stu- 
dii, unele mai vechi, precum cel al lui Rolando 
Ladino", altele mai apropiate de zilele noastre, 
precum studiul lui E. Trisoglio, care încadrează 
întreagă lucrarea sa omiletică în linia catehezelor 
populare, fără ca prin această încadrare să fi slă- 
bit poziţionarea Sfântului în arealul predicato- 
rial. De altfel opera sa a fost analizată în diferite 
ipostaze teologice. Astfel s-a subliniat modul în 
care acesta a valorizat rugăciunea Tatăl nostru!'$ 
ori rugăciunea în genere!” în opera sa de amvon. 
O lucrare recentă de teologie a predicii Sfân- 


bis (1996), vol. 1/2, Sermoni 63-124 (1997, 440 pg.) 
şi vol 3, Sermoni 125-179 (1997, 480 pg). Traducerea 
aparţine lui Gabriele Banterle. 

^ Rolando Ladino, La iniciacion cristiana en San Pedro 
Crisologo de Ravenna, Pontifical Gregoriana University, 
Roma, 1969. 

15 E Trisoglio, „La catechesi nei Padri della Chiesa. La 
catechesi popolare: san Pietro Crisologo", in Rivista La- 
salliana, nr. 76/ 2009, p. 7-24. 

16 Virgilio La Rosa, // commento al Pater Noster nei sermoni 
di S. Pier Crisologo, Pontifical Lateran University, Roma, 
1965. 

V E. Lodi, La preghiera in S. Pietro Crisologo, în vol. La 
preghiera nel tardo antico: Dalle origini ad Agostino; XXVII 
Incontro di studiosi dell antichita cristiana, Roma, Insti- 
tutum Patristicum Augustinianum, 1999, p. 389-417. 

tului Petru Chrysologul este dedicată prezenţei 
Maicii Domnului in propováduirea sa!'*. Dintre 
aspectele de pedagogie socială a propovăduirii 
sale reținem studiul lui Giuseppe Scime despre 
evrei si creştini in Omiliile Sfantului”’, iar în ce 
priveşte o analiză a stilului său predicatorial, pe 
care, sunt convins, îl veţi gusta din plin în textele 
care urmează, reținem studiul asupra... taceri- 
lor sale din Omilii. Segmentările de text părând 
a fi dictate de acestea”. Figura centrală a ope- 
rei sale rămâne însă lisus Hristos”, Dumnezeul 
cel viu pe Care-L vestește urmașilor Sfântului 
Apolinarie cu puterea Duhului Sfânt. Celebre în 
vreme şi ajunse până la noi sunt Discursul (Ser- 
mo) 148 (PL 52:586BCD-597A), intitulat Des- 
pre Taina Íntrupárii ori minunatul text din Ser- 
7o 128 dedicat Martiriului Sfántului Apolinarie 
— rostit la sárbátoarea sa. Ín timp, chipul sáu 
a fost imortalizat nu doar de iconografii clasici 


15 Este vorba de teza lui Boguslaw Kochaniewicz, La 
Vergine Maria nei sermoni di san Pietro Crisologo, coll. 
Disertationes ad laurea in Pontificia Facultate Theologica 
»Marianum”, Ed. Marianum, Roma, 1998, 342 pg. Pri- 
ma parte a lucrării vizează activitatea sa de predicator. 

19 Giuseppe Scime, Giudei e cristiani nei Sermoni di San 
Pietro Crisologo, Institutum Patristicum Augustinianum, 
Roma, 2003. 

? Vicenza Zangara, „I silenzi nella predicazione di Pietro 
Crisologo", in Rivista di Storia e Letteratura Religiosa, nr. 
32/1996, p. 225-268. 

?! R, Benericetti, // Cristo nei sermoni di S. Pier Crisologo, 


Cesena, 1995, p. 57-66. 

ai Ravennei, ci şi de o serie de pictori precum 
Felice Giani (1758-1823), care, sub coordona- 
rea arhiepiscopului de Ravenna Antonio Cor- 
dochi, este primul care îl surprinde în postura 
de sfânt, Doctor al Bisericii, alături de Apolina- 
rie, Severius si Orso”. Erau arătate publicului 
larg, în Duminica Floriilor din 1821, chipurile 
celor care, prin martiriu si mărturie, pástraserá 
vie credința Ravennei. Mai cu seamă că aflăm 
din Sermo 136 — ţinută în onoarea lui Adelfus, 
mitropolit de Aquileea — si din Sermo 175 că 
trecuse de la statutul de simplu episcop al celei 
de a VIII-a regiuni dependente de patriarhatul 
roman, fără prea mare reprezentativitate, cel de 
titular al unei episcopii care, desi tinea de Roma 
ca si alti episcopi din regiunea Flaminia, avea 
propria autonomie primită prin edictul princi- 
pelui creștin Valentinian al III-lea si prin decre- 
tul Fericitului Petru — cel mai probabil Papa Sixt 
al III-lea — putea chiar să consacre (hirotonească) 
un oarecare episcop în Regio Emilia; ceea ce ne 
arată că Ravenna era un soi de Vicariat desprins 
de Roma în favoarea noii orientări a politicii 
imperiale”. Moartea lui îl găseşte ca episcop de 


* G. Viroli, I dipinti della Diocesi di Ravenna, Milano, 
1991, p. 82-89. 

? Amănunte in Guido Pettinati, 7 Santi canonizzati del 
giorno, Udine, vol. VII, 1991, p. 333-336. A se vedea 
si Ignatius Smith, „St. Peter Chrysologus”, in Char- 
les George Hebermann (editor), Catholic Encyclopedia, 
15 vol., Robert Appleton Company, New York, 1907- 

Ravenna Neone — după ce finalizase înnobilarea 
baptiseriului început de episcopul Ursus, în sec. 
V, cu mozaicuri rămase încă mărturie — si moare 
la Imola, acasă, fiind înmormântat într-o mică 
basilică dedicată Sfântului Casian. Îndată după 
moarte primeşte numele de Chrysologul”. 
Traducerea propusă de Dragoş Boicu ono- 
rează această memorie. Atent la nuanţe și — 
ştiindu-l îndrăgostit de Sfântul Petru Crysolo- 
gul — atent la valoarea de adevăr duhovnicesc 
a spuselor propovăduitorului, el ne oferă două 
dintre cele mai importante cicluri omiletice al 
Sfântului: Omilii la Crezul Apostolic şi la Ru- 
găciunea Tatăl Nostru. Conturate ca o serie de 
discursuri ţinute public, nu te miră deloc vioi- 
ciunea exprimării, plasticitatea vorbirii directe, 
precum şi cordialitatea la sensurile adânci, Evan- 
ghelice, surprinse de la amvon?. Recunosc ca 


1914, accesibilă si online (https://www.newadvent.org/ 
cathen/11762c.htm). 

^ Primele amănunte in Agnellus Ravennas Liber Pontifi- 
calis Ecclesiae Ravennatis, edit. D. Mauskof Deliyannis, 
in Corpus Christianorum, Continuatio Medievalis, 199, 
Turnhout, 2006. 

25 O sinteză asupra operei sale poate fi urmărită si in A. 
Di Bernardino, J padri latini, Torino, ed. a Il-a, 1992, 
p. 544-549. Pentru intelegerea contextului scriiturii sale 
se pot urmári analizele realizate de Pier Franco Beatrice, 
I Padri della Chiesa, Edizioni Instituto Gaetani, Vicen- 
za, 2003, 302 pg., si Salvatore D'Elia, Letteratura Latina 
Christiana, Bibliografia interamente rinnovatta e aggior- 
nata di Antonio A. Nazzaro, terza edizione, Jouvence, 

am resimţit nevoia lecturii lor în dialectul sobru 
din Emilia-Romagna, în limba vie a celor care, 
aşezaţi între Forli și Bologna, au dăruit un astfel 
de ritor al Adevărului dumnezeiesc. Nu doar că 
admirăm efortul realizat de tălmaci, ci îndrăz- 
nim să credem că nu se va opri aici. Şi poate că, 
nu foarte târziu în timp, Patrologia românească 
se va apleca atentă și asupra unui astfel de făuri- 
tor de verb catehetic, aproape de nevoile alfabe- 
tizării duhovnicești ale omului modern. Mult, 
mult mai aproape decât credem. 


Pr. Constantin NECULA 


Roma, 1999, 221 pg. Pentru amănunte privind parte 
din Părinţii Bisericii consemnați de către noi, a se vedea 
Elisabeth T. Barbier, La patristica, Ed. San Paolo, 1996, 
121 pg. 

Coordonate sumare: 
locul, persoana și epoca 


Ra: omiletului garantează ,,continutul” pe 
care îl „livrează”. Cel putin așa pare la o pri- 
ma vedere, cand succesul predicii este adesea aso- 
ciat cu renumele predicatorului. Negresit, există 
persoane carismatice care prin discurs electrizea- 
ză masele, prin iscusinta retorică impresionează 
auditoriul, prin erudiție si elocinta isi îngenun- 
chează adversarii. Dar misiunea predicatorului 
nu este aceea de a epata și de a cultiva admiratori, 
ci de a schimba vieţi tâlcuind cuvântul Scripturii 
într-un mod accesibil credincioșilor. El parcurge 
împreună cu ei sensurile textului sacru, explică 
semnificaţiile istorice și caută aplicarea morală 
concretă a Evangheliei în realitatea de zi cu zi. 
Prin urmare, semnul reușitei omiletului este o 
astfel de prefacere a vietii, care se dovedeşte însă 
imposibil de cuantificat. 

Ceea ce poate fi másurat totusi este im- 
pactul pe care unii predicatori l-au avut asupra 
posterităţii. Pe lângă criteriul obiectiv al Traditiei 
Bisericii, care asimilează şi transmite anumite 
colecţii de omilii esenţiale, nu putem exclude 

Coordonate sumare 


nici caracterul subiectiv, care a asigurat predilectia 
pentru unii autori și perpetuarea unui anumit 
tip de predică — în baza unor afinități electi- 
ve —, stimulând, în special în Răsărit, apariţia 
compilatiilor si a pseudoepigrafelor. Pe de altă 
parte, acest fenomen nu cunoaste o amploare si- 
milará in Apus si, prin urmare, corpusul omi- 
letic al autorilor latini reflectă mult mai fidel 
continutul autentic si impactul predicilor lor. 

Între cei mai populari predicatori latini ai 
Antichitátii se numárá si Sfántul Petru Chry- 
sologul, episcopul Ravennei. Aproape necunos- 
cut în spaţiul răsăritean astăzi, a fost apreci- 
at de timpuriu pentru elocventa și înflăcărarea 
din numeroasele lui cuvântări si, din acest mo- 
tiv, în anul 1729, papa Benedict al XIII-lea l-a 
proclamat pe Sfântul Petru „Doctor Ecclesiae 
Universalis". 

Dar, intrucát stim foarte putine lucruri des- 
pre biografia si activitatea omileticá a Sfántului 
Petru, putem încerca să realizăm o schiță plecând 
de la câteva precizări despre cetatea Ravennei în 
timpul împărătesei Galla Placidia. 


Ravenna — sedes regiae 


La scurtă vreme după moartea împăratului 
Teodosie cel Mare (1395), în partea apuseană a 
Imperiului Roman începe să se simtă un acut 
vid de putere. Sub cârmuirea nominală a fiului 

Honoriu, solidus (aur), 402-403 


cel mic al lui Teodosie, Occidentul se confrun- 
ta cu o suită de crize politice şi administrative, 
care au pus la grea încercare domnia lui Hono- 
riu, împăratul-copil care abia împlinise 10 ani. 
De aceea conducerea a fost încredinţată tutorelui 
său, Flavius Stilicho, care fusese ridicat la rangul 
de magister utriusque militiae praesentalis — co- 
mandant suprem al ostilor lui Honoriu. Lupte- 
le cu gotii lui Alaric din Moesia (395 si 397), 
campania impotriva francilor (396) si rebeliunea 
lui Gildo (398) au scos si mai mult în evidenţă 
vulnerabilitatea Imperiului Roman de Apus în 
fata triburilor germanice si berbere. Aceste ata- 
curi au deschis calea pentru invazia din anul 401 
a goților lui Alaric, care, profitând de plecarea 
lui Stilicho într-o campanie împotriva alanilor 
si vandalilor, au asediat Mediolanum - reședința 
imperială unde se găsea Honoriu. După întoar- 
cerea lui Stilicho în Italia si ridicarea asediului, 
în cursul anului 402 Honoriu a mutat reședința 
imperială la Ravenna — o cetate obscură înteme- 

iată în vremea lui Octavian Augustus în preajma 
portului Classe’, pe țărmul adriatic al peninsulei. 

Dincolo de capacităţile defensive superioare 
pe care le oferea Ravenna, împrejmuită în bună 
parte de o mlaștină greu de traversat, transfera- 
rea curţii imperiale se pare că a fost realizată din 
motive mult mai complexe, care ţin de contextul 
ideologic si, implicit, de rivalitatea politică din- 
tre Cetatea eternă si Mediolanum, noua locaţie 
deţinând un rol complementar Romei?. Ca ur- 
mare, Ravenna si conurbia din care fácea parte 
aláturi de Classe si Caesarea au trecut printr-un 
amplu proces de transformare, fiind inzestrate 
cu fortificaţii mai solide, edificii impunătoare şi 
infrastructura necesară pentru sedes regiae: palat 
imperial, monetărie si clădiri administrative, pri- 
mind înfăţişarea unei capitale tetrarhice’, cum 
fusese până nu demult Mediolanum. 

Statutul politic și administrativ a impus, fi- 
resc, si un statut eclezial pe măsură, iar poziţia 


! În acest port era staționată flota romană (classis). A se 
vedea Enrico Cirelli, „Roma sul mare e il porto augusteo 
di Classe", in Federica Boschi (ed.), Ravenna e l'Adriatico 
dalle origini all'eta romana, Ante Quem, Bologna, 2013, 
p. 109-123. 

? Salvatore Cosentino, „Ihe Structural Features of 
Ravennas Socioeconomic History in Late Antiquity", in 
idem (ed.), Ravenna and the traditions of late antique and 
early Byzantine crafismanship. Labour, Culture, and the 
Economy, DeGruyter, Berlin/Boston, 2020, p. 59. 

? Ibidem, p. 61. 

e) Mausoleul lui Theodoric 


Marea Adriatică 


Caesarea 


Mlastina 
[urmele vechiului 
port imperial] 


E 
Petriana 


Classe 


Ravenna in secolul al V-lea 

episcopului de aici a devenit tot mai importantă, 
fiindu-i acordate, trei decenii mai târziu, drep- 
turi mitropolitane care îi asigurau preeminenta 
în nord-estul Italiei. În această calitate de la ju- 
mătatea veacului al V-lea, arhiereul Ravennei va fi 
responsabil de hirotonia și instalarea episcopilor 
din această parte a peninsulei, în ciuda opoziţiei 
manifestate de ierarhul din Mediolanum”. 
Până atunci Biserica din Ravenna nu se bu- 
curase de o atenţie deosebită şi nici nu avem 
informaţii despre evoluţia ei. Potrivit Traditiei, a 
fost întemeiată la finele secolului I de către Sfân- 
tul Apolinarie, un ucenic al Apostolului Petru, 
dar prezenţa permanentă a unui episcop în aceas- 
tă cetate nu poate fi atestată documentar mai de- 
vreme de 343, când un anume Severus, episcop 
al Ravennei, este menţionat între participanţii 
la Sinodul de la Sardica. Cu toate acestea, L;- 
ber pontificalis ecclesiae Ravennatis — alcătuită de 
Andreas Agnellus in prima jumátate a secolului 
al IX-lea — mentioneazá o listá semnificativá de 
episcopi ai Ravennei, incepánd cu Aderitus, hi- 


^ Deborah Mauskopf Deliyannis, , Introduction", in Ag- 
nellus of Ravenna, The book of pontiffs of the church of 
Ravenna, translated with an introduction and notes by 
Deborah Mauskopf Deliyannis, The Catholic University 
of America Press, Washington, D.C., 2004, p. 4. 

> William B. Palardy, , Introduction", in Archbishop of 
Ravenna Peter, Selected Sermons, vol. 2, translated by 
William B. Palardy, The Catholic University of America 
Press, Washington D.C., p. 10-11. 

rotonit de Sfântul Apolinarie. În respectiva listă, 
Severus este al XI-lea episcop din această succesi- 
une neîntreruptă şi ale cărei origini sunt urmări- 
te prin intermediul izvoarelor orale si a Traditiei 
până la Sfinţii Apostoli“. Însăși existența acestui 
document atestă dorinţa de a consolida prestigiul 
pe care scaunul Ravennei încă îl mai pretindea în 
virtutea ,autocefaliei" si a autonomiei pe care o 
dobândise fata de Roma prin decret imperial in 
a doua jumătate a secolului al VII-lea”. Totusi, 
privilegiile acordate Ravennei în prima jumáta- 
te a secolului al V-lea trebuie corelate cu dezvol- 
tarea mitropoliei de Aquileia, menite să reducă 
influenţa episcopilor din Milano, al căror presti- 
giu rivaliza cu cel al Papei’. 

Dar nu doar prerogativele arhiereului tre- 
buiau să se ridice la noul statut de reședință 
imperială, ci si somptuoasele edificii ecleziale 
înălțate în Ravenna după instalarea lui Hono- 
riu şi a aparatului administrativ. Prima ctitorie 


* Agnellus, Liber Pontificalis Ecclesiae Ravennatis (LPR), 
13-18, edit. O. Holder-Egger, in Scriptores rerum Lan- 
gobardicarum et Italicarum saec. VI-IX, Hanover, 1878, 
p. 283-287. 

7 A se vedea si Mario Mazzotti, „L autocefalia della chiesa 
di Ravenna (excursus storico)", in Atti dei Convegni di 
Cesena e Ravenna, 1969, p. 391-401. 

* Ruggero Benericetti si Carlo Truzzi, Introduzione", in 
Opere di San Pietro Crisologo. Sermoni, vol. 1 [1-62bis], 
edit. Gabriele Banterle, Biblioteca Ambrosiana/Citta 
Nuova Editrice, Milano/Roma, 1997, p. 18-19. 


25 


Coordonate sumare 


mai însemnată a fost basilica Ursiana (407), de- 
numită astfel după episcopul Ursus (399-426), 
care deservea drept catedrală episcopală”, şi de 
aceea în vecinătatea ei fusese ridicat și un baptis- 
teriu octogonal". Tot în timpul lui Ursus începe 
şi zidirea bisericii Sfânta Cruce!! (417-424), pre- 
cum şi a monumentalei basilici dedicate Sfântu- 
lui Evanghelist loan, ambele ctitorii ale împără- 
tesei Galla Placidia, sora vitregă a lui Honoriu. 


Petrus — sanctissimus vir 


După moartea episcopului Ursus (113 apri- 
lie 426), papa Celestin I (1432) a trebuit să hiro- 
tonească un nou episcop pentru Ravenna. Noul 
arhiereu trebuia să corespundă exigenţelor mora- 
le si intelectuale impuse de noul statut al cetăţii. 
O astfel de alegere ne sugerează că episcopul Ro- 
mei avea nevoie de un colaborator abil care să 
conducă viaţa spirituală a creştinilor din comu- 
nitatea din care făceau parte patricieni, membri 
ai administraţiei, dar și familia imperială. Acesta 
a şi fost motivul pentru care, după câţiva ani, 
înainte de 431, scaunul Ravennei a fost ridicat la 
rang, de mitropolie. Clericul ales pentru o astfel 


” Pentru o descriere amănunţită a monumentului, a se vedea 
Deborah Mauskopf Deliyannis, Ravenna în Late Antiquity, 
Cambridge University Press, Cambridge, 2010, p. 85-88. 
10 Ibidem, p. 88-100. 

! Ibidem, p. 70-74. 

de misiune a fost diaconul Petru din Forum Cor- 
nelii. Născut în această localitate (astăzi Imola, 
în Italia), în preajma anului 380, tânărul Petru a 
fost iniţiat în învăţăturile Evangheliei și a primit 
botezul din mâinile episcopului Cornelius din 
Imola. Ulterior, Petru s-a dedicat tot mai mult 
slujirii Bisericii, ajungând să fie curând hirotonit 
întru diacon de către același ierarh. Activitatea 
sa pastorală l-a făcut notoriu, determinându-l 
pe papa Celestin I să-l hirotoneascá episcop în 
Ravenna. 

Părintele Radu N. Vasile fixează anul naşterii 
în 406 d.Hr. şi decalează întreaga cronologie, 
plasând hirotonia lui Petru Chrysologul în tim- 
pul pontificatului lui Sixt al III-lea (432-440), 
care îl alege pe diaconul din Forum Cornelii 
pentru a-i lua locul episcopului loan Angelop- 
tes (Vazatorul de înger)". Dar aici este vorba de 
o confuzie pe care o face însuși Agnellus, auto- 
rul catalogului episcopal, atribuind supranumele 
de Chrysologus episcopului Petru al II-lea (494- 
519), care i-a urmat în scaun lui loan Angelop- 
tes (477-494)!5. Episoadele hagiografice se îm- 


pletesc cu tendinţa de a mistifica personalităţile 


12 Pr. Radu N. Vasile, „Studiu introductiv”, în Sfântul Petru 
Hrisologul, Omilii tematice, traducere din limba latină si 
studiu introductiv de Pr. Radu N. Vasile, Anastasia, Bucu- 
resti, 1999, p. 6. 

15 Deborah Mauskopf Deliyannis, nota 1, in Agnellus of 
Ravenna, The book of pontiffs of the church of Ravenna, p. 157. 

unor episcopi pe care autorul nu-i cunoaște sufi- 
cient si pentru a suplini lipsa de informaţii con- 
semnează istorioarele pioase cu iz legendar. Un 
astfel de episod este cel legat de patena pe care 
Sfântul Petru Crysologus o oferă basilicii Sfântul 
Casian din Imola", un artefact pe care se regă- 
sesc inclusiv caractere arabe, dovadă că discul 
era de dată ceva mai târzie. Din acest motiv, 
Carlo Truzzi consideră că relatările lui Agnellus 
nu prezintă nicio informaţie notabilă, date mai 
credibile fiind identificate în omiliile Sfântului 
Petru’®. Singura certitudine este aceea că, dupa 
o pastoratie de peste două decenii, în timp ce se 
vizita Forum Cornelii, episcopul Petru a murit 
(3 decembrie 450) şi a fost îngropat în localitatea 
sa natalà". De asemenea, se mai poate deduce 


^ Agnellus, LPR, 52, p. 314. 

15 Simone Assemani, Z/lustrazione della Patena mistica 
creduta di S. Pier Grisologo la quale si conserva nella chiesa 
cattedrale d'Imola, Padova, 1814, p. XI-XV. 

6 Ruggero Benericetti si Carlo Truzzi, Introduzione", 
p. 22-23. Argumentul este reluat de William Pallardy, 
"Introduction", p. 7. Cei doi cercetători confirmă ana- 
liza realizată de Alejandro Olivar cu câteva decenii mai 
devreme în capitolul „La cronologia de Pedro”, în Los 
Sermones de San Pedro Crisologo. Estudio critico, Abadia 
de Montserrat, 1962, p. 227-231. 

17 Pentru o biografie mai ancorată în contextul istoric, a se 
vedea Nicolae Corneanu, „Un mare predicator de limbă 
latină: Petru Hrisologul”, în idem, Studii patristice. Aspecte 
din vechea literatură creştină, Ed. Mitropoliei Banatului, 
Timișoara, 1984, p. 168-174. O încercare de reconstitu- 

implicarea episcopului din Ravenna în disputa 
monofizită, cum reiese din scrisoarea pe care i-o 
adresează lui Eutihie în anul 449, reproşându-i 
abaterea de la dreapta credintá'*. 

Şi în privinţa activităţii pastorale, informaţiile 
sunt mai degrabă conjuncturale, reconstruite din 
mănunchiul de predici păstrate de la Sfântul Pe- 
tru. Este vorba de circa 180 de piese omiletice 
transmise prin intermediul mai multor culegeri. 
O primă astfel de culegere ce cuprinde omilii- 
le Sfântului Petru Chrysologul este aşa-numita 
colecţie „prefeliciană” păstrată în Codex Ambro- 
sianus C. 77 sup. (a doua jumătate a secolului 
al VI-lea) şi Vaticanus Latinus 5758 (secolele VI- 
VII), grupaj ce mai poartă și numele de Collectio 
Severiana”. În secolul al VIII-lea, la iniţiativa epi- 
scopului Felix al Ravennei (1724), este alcătuită o 
nouă culegere de texte, ceva mai bogată, care este 
cunoscută drept Collectio Feliciana, transmisă prin 


ire a biografiei găsim și la Dariusz Kasprzak OFMCap, 
The Pastors of the 5th Century. A Comparative Study of 
the Pastoral Works of St. Peter Chrysologus and Salvian of 
Marseilles, The Pontifical University of John Paul II in 
Krakow, Krakow, 2017, p. 70-82. 

18 ErtovoA] Hérpov Emokonov 'Iatévvrcàvttypageioa 
npos Evtvyi tov &pxiuav&pirnv (Epistola Petri Raven- 
natisnatis Episcopi ad Eutychem Abbatem). 

1 Andrea Bizzozero, „Peter Chrysologus”, în Anthony Du- 
pont, Shari Boodts, Gert Partoens, Johan Leemans, Prea- 
ching in the Patristic Era: Sermons, Preachers, and Audiences 
in the Latin West, Brill, Leiden & Boston, 2018, p. 403. 

Codex Vaticanus Latinus 4952 (sec. XI) si Codex 
Romanus Vallicellianus B. 20 (sec. XII). Problema 
autenticităţii cuvântărilor a fost scrupulos anali- 
zată de către Alejandro Olivar în monografia sa” 
şi, ulterior, reluată în introducerea ediţiei critice a 
omiliilor Sfântului Petru Chrysologul”!. 

Scurtele predici sunt caracterizate de „redun- 
dantá retorică si rafinament stilistic”? şi reflec- 
tă pregătirea intelectuală a episcopului, dar mai 
ales argumentele teologice cu care acesta evidentia 
învăţăturile pericopei pe care o tâlcuia. Deși este 
cinstit cu supranumele de Chrysologus (Cuvân- 
tul de aur sau Predicatorul de aur?), în opinia 
unor autori omiliile păstrate nu par să justifice 
această denumire, cel putin în privinţa formei”. 
Absența acestui cognomen la începutul veacului al 
VIII-lea, când a fost alcătuită așa-numita Collectio 


? Alejandro Olivar, Los Sermones de San Pedro Crisologo. 
O clasificare mai sintetică a textelor autentice, spuria și 
extravagantes, găsim la Andrea Bizzozero, „Peter Chryso- 
logus", p. 405-410. 

*! Petrus Chrysologus, Sermonum collectio a Felice episcopo 
parata, sermonibus extravagantibus adiectis, edit. Alejan- 
dro Olivar, CCSL 24, 24A, 24B, Brepols, Turnhout, 
1975-1982. 

? Andrea Bizzozero, „Peter Chrysologus”, p. 412. 

? Pr. Radu N. Vasile, „Studiu introductiv”, p. 11. 

4 Karl Baus, Hans-Georg Beck, Eugen Ewig, Hermann 
Josef Vogt, The Imperial Church from Constantine to the 
Early Middle Ages, translated by Anselm Biggs, Burns & 
Oates, London, 1980, p. 318. 

Feliciana, în care erau reunite predicile Sfântu- 
lui Petru, prin grija episcopului Felix de Ravenna 
(1724), indică mai degrabă faptul că respectivul 
supranume a fost adăugat cândva în a doua jumă- 
tate a secolului al VIII-lea sau începutul veacului 
următor”. Cel mai probabil, Agnellus este primul 
care îi atribuie supranumele de Chrysologus pen- 
tru înțelepciunea si eruditia sa?*. 


Uni servientes, ut omnibus dominentur 


Dincolo de continutul exegetic si moral, 
omiliile oferă informaţii despre relaţia dintre ie- 
rarh si curtea de la Ravenna, un raport care res- 
pectă tiparele ,establishment"-ului teodosian, 
sacerdotul fiind atașat iniţiativelor casei imperi- 
ale. Petru Chrysologul contribuie la consolida- 
rea autorităţii Gallei Placidia, fiica împăratului 
Teodosie cel Mare, într-un context delicat: re- 
stabilirea dinastiei teodosiene în Apus după doi 
ani în care tronul fusese ocupat de uzurpatorul 
loan”. Acesta deținuse funcţia de primicerius 


% William B. Palardy, „Introduction”, p. 5, n. 21. 

% Agnellus, LPR, 47, p. 310: „Petrus XXI, pulcer aspectu, 
delectabilis forma. Ante eum nullus pontifex sapientia fuit 
similis sibi et post eum non surrexit. Multorum librorum 
volumina conditor, et velut irriguus fons ita in eum divina 
sapientia cotidie emanabat; unde pro suis eum eloquiis 
Chrisologum ecclesia vocavit, id est aureus sermocinator". 
27 A se vedea Dragos Boicu, Împăratul teodosian — patro- 
nul universalismului roman gi al ecumenicitatii Bisericii, 

Ioan, solidus (aur), 423-425 


notarium in timpul administratiei lui Honoriu, 
dupá a cárui moarte (15 august 423) a fost pro- 
clamat august de cátre patricianul Flavius Casti- 
nus (magister utriusque militiae al Occidentului) 
la 20 noiembrie 423. Actiunile lui Castinus si 
Ioan l-au pus in incurcáturá pe impáratul Teodo- 
sie al II-lea, care intenţiona să restaureze unitatea 
Imperiului Roman sub conducerea unui singur 
împărat, motiv pentru care, iniţial, a refuzat să-l 
recunoască ca împărat pe Valentinian al III-lea, 
fiul Placidei si vărul sáu. În cele din urmă, tru- 
pele trimise în anul 425 din Constantinopol sub 
comanda lui Ardabur, Aspar și Candidianus au 
curmat domnia uzurpatorului, iar trupele apuse- 
ne l-au trădat pe tiran. În prezenţa generalilor ră- 


Doxologia, Iasi, 2018, p. 385-389. 

28 Emmanuel Soler, „LEglise catholique sous la Dynastie 
Théodosienne: la genèse d'une Eglise d'état", in Jean-Noël 
Guinot si Francois Richard (edit.), Empire Chrétien et Égli- 
se aux IV et V siècles. Intégration ou „concordat? Le témo- 
ignage du Code Théodosien, Le Cerf, Paris, 2008, p. 126. 

Valentinian al III-lea, solidus (aur), 430-445 


săriteni si a senatorilor, Helion, delegatul lui Teo- 
dosie al II-lea, l-a proclamat la Roma drept august 
pe Valentinian al III-lea, în vârstă de doar 6 ani, 
în vreme ce Galla Placidia este desemnată regentă 
(23 octombrie 425). Moartea episcopului Ursus 
(7426), despre a cărui relaţie cu uzurpatorul Ioan 
nu avem informaţii, a survenit într-un moment 
delicat al domniei augustei Galla, care a trebuit 
să-l trimită, în același an, pe generalul Aetius im- 
potriva barbarilor si a foederatilor răzvrătiți de pe 
cuprinsul Galiei. Între timp, Spania era devastată 
de vandalii care cuceriseră cetatea Hispalis (Se- 
villia), stăpânind-o între 426 si 428”. 

În fata acestor pierderi teritoriale, autorita- 
tea împăratului copil şi a mamei sale era puter- 
nic erodată si, pentru a-și consolida prestigiul si 
puterea, Galla se apropie foarte mult de Biserică, 
după modelul augustelor din Constantinopol. 


? Guy Halsall, Barbarian Migrations and tbe Roman West, 
Cambridge University Press, Cambridge, 2008, p. 239. 

Pulcheria, solidus (aur), 423-429 


Ca văduvă, mamă si regentă a împăratului mi- 
nor, ca trebuia să asigure un echilibru între ideea 
de maternitate şi responsabilitátile politice“, dar 
acestea erau legitime doar în măsura în care erau 
garantate de relaţia ei personală cu divinitatea. 
Un astfel de criteriu era necesar pentru a evita 
asocierea ei cu Justina, altă augusta văduvă care 
a asigurat regența fiului ei, Valentinian al II-lea, 
între anii 383 şi 386, şi care a rămas în memoria 
colectivă ca Arianae haereseos alumna’. 

Pentru a certifica ortodoxia credintei ei, 
Galla încearcă să-și asocieze imaginea publică cu 
cea a Pulcheriei si a Evdochiei, sora, respectiv 
soţia împăratului Teodosie al II-lea. Acest lucru 
îl face, pe de o parte, folosind, în intervalul 425- 
430, pentru reprezentările numismatice moti- 
vul a Deo coronata, care sugera că împărăteasa 


? Hagith Sivan, Galla Placidia: the last Roman empress, 
Oxford University Press, New York, 2011, p. 113. 

3! Tyrannius Rufinus, Historiae ecclesiasticae libri duo, Il, 
15, PL 215523. 

Galla Placidia, solidus (aur), 426-430 


poseda o stăpânire (BaotXeia) sacră, dăruită de 
dextera Dei”. Atasamentul ferm la credinţă si 
devotiunea creştină sunt evidenţiate de mono- 
grama lui Hristos sau crucea care impodobesc 
umărul drept al împărătesei. 

Pe reversul acestor piese era înfăţişată Vic- 
toria ţinând o mare cruce împodobită cu pie- 
tre preţioase (Long-Cross Solidi)?, motiv relu- 
at din monedele bătute cu efigia Pulcheriei în 
anii 420-422. Pe de altă parte, asemenea Evdo- 
chiei, Galla încearcă să-și manifeste patronajul 
asupra Bisericii, sprijind construcţia de noi edi- 
ficii împreună cu noul episcop al Ravennei, ca, 
prin aceastá colaborare stránsá, sá inláture orice 
ameninţare a rivalitatii dintre puterea imperială 


? Kenneth G. Holum, Theodosian Empresses. Women and 
Imperial Dominion in Late Antiquity, University of Cali- 
fornia Press, Berkeley/Los Angeles/Oxford, 1982, p. 97. 
33 Idem, „Pulcheria's Crusade A.D. 421-422 and the Ide- 
ology of Imperial Victory", in Greek Roman and Byzantine 
Studies, 2/1977, p. 166-167. 

şi cea sacerdotală. Împărăteasa spera să evite ast- 
fel un eventual conflict precum cel iscat de Ius- 
tina cu Sfântul Ambrozie in Mediolanum”. Pe 
lângă ctitoriile deja menţionate — Sfântul Ioan 
Evanghelistul si Sfânta Cruce —, numele Gallei 
este legat de basilica Sanctae Crucis in Hierusalem 
din Roma, dar si de cel al monumentalei biserici 
Petriana din Classe, a cárei zidire a fost incepu- 
tá de Sfântul Petru Chrysologul?. Contribuțiile 
augustei o determină pe Deborah Mauskopf De- 
liyannis sá considere patronajul bisericii drept 
principalul motiv al renumelui de care se bucura 
Galla Placidia?6. 

Interesant este faptul că augusta foloseşte 
lacasele de cult, la a căror edificare contribuie, 
pentru a promova un anumit tipar ideologic ce 
leagă imaginea împăraţilor de prezenţa sacrului 
într-o manieră suficient de diluatá pentru a fi 
acceptată de creștinism, dar destul de evidentă 
pentru a fi receptată de supuși. Este vorba de 
introducerea portretelor imperiale în biserică, 


% Hagith Sivan, Galla Placidia, p. 114-115. 

? Agnellus, LPR, 24, p. 289: „Fundator ecclesiae Petria- 
nae, muros per circuitum aedificans, sed nondum omnia 
complens. Nulla ecclesia in aedificio maior fuit similis 
illa neque in longitudine nec in altitudine; et valde exor- 
nata fuit de preciosis lapidibus et tessellis variis decorata 
et valde locupletata in auro et argento et vasculis sacris, 
quibus ipse fieri iussit". 

3% Deborah Mauskopf Deliyannis, Ravenna in Late An- 
tiquity, p. 62. 


36 


Locul, persoana si epoca 


un alt element pe care Galla Placidia l-a împru- 
mutat din Orient. În timp ce asigurase regența 
fratelui ei mai mic, Pulcheria experimentase 
deja o formă de impunere a imaginii ei publice 
în spaţiul sacru, portretul sau „icoana” ei fiind 
aşezată deasupra Sfintei Mese în Marea Biserică 
din Constantinopol”, loc care mai târziu a fost 
rezervat în planul iconografic pentru reprezen- 
tarea Sfintei Fecioare. Practic, imaginea Pulche- 
riei trona în biserică precum statuia augustilor 
şi însemnele imperiale dominau hipodromul şi 
Senatul. Astfel, împărăteasa dobândea „mijloa- 
cele pentru a provoca/contesta (subtil, dar vizi- 
bil) constrângerile sociale ale epocii și de a făuri 
o persona publică ce revendica în chip evident 
încă din timpul vieții recunoașterea propriei 
sfintenii”*’, în mod analog felului în care Maica 
Domnului exemplifica sfintenia unei vieţi dedi- 
cate lui Dumnezeu. 

La Ravenna, sub patronajul Placidiei se dez- 
voltă o formă de iconografie menită să intro- 
ducă imaginea împăraţilor pentru a reaminti 
comunităţii că dinastia si imperiul se află sub 


7 Barhadbshabba Arbaya, Histoire ecclésiastique, 27, in 
PO, vol. 9, Paris, 1913, p. 565. 

38 Antonia Atanassova, „Orthodox Women’s Defense of 
the Theotokos: The Case of Empress Pulcheria and the 
Council of Ephesus", in Philanthropy and Social Compas- 
sion in Eastern Orthodox Tradition: Papers of the Sophia 
Institute Academic Conference, New York, 2010, p. 138. 

protecţia lui Dumnezeu”, consolidând ideea 
unei monarhii de drept divin. Un exemplu grăi- 
tor îl constituie mozaicurile din basilica dedicată 
Sfântului Evanghelist loan, care, deși au fost în- 
láturate în cursul lucrărilor de renovare din anul 
1568, pot fi reconstituite din descrierea realizată 
de Girolamo Rossi la finele secolului al XVI-lea. 
Acesta menţionează o serie de 10 portrete impe- 
riale — posibil reprezentări de bust în medalion 
— pe intradosul arcului triumfal: Constantin cel 
Mare, Teodosie cel Mare, Arcadie, Honoriu, Te- 
odosie (NP), Valentinian I, Gratian, Constanțiu 
[probabil Constantin al III-lea, soţul Placidiei], 
Gratian (NP) si loan (NP). Deasupra arcului 
triumfal se găsea scena care o înfățișa pe împă- 
răteasa Galla în corabia cuprinsă de furtună sal- 
vată de Sfântul Evanghelist loan cu inscripţia: 


? Deborah Mauskopf Deliyannis, Ravenna in Late An- 
tiquity, p. 63. 

^ Girolamo Rossi, Hieronymi Rubei Historiarum Rauen- 
natum libri decem, Il, ann. 433, Venetia, 1590, p. 101: 
Erant autem hz imagines in arcu testudinis ad dexteram 
quinque, quibus sic erat adscriptum: D. Constantinus, D. 
Theodosius, D .Arcadius, D. Honorius, Theodosius Nep. 
Ad luam, D.Valentinianus, D. Gratianus, D. Costan- 
tius, Gratianus Nep. loannes Nep." Deborah Mauskopf 
Deliyannis reia ipoteza cá atributul Nep. este o lecturá 
eronată a lui Rossi a abrevierii pentru nobilissimus puer, 
titlu acordat fiilor lui Teodosie care au decedat în fragedă 
copilărie, cf. Deborah Mauskopf Deliyannis, Ravenna in 
Late Antiquity, p. 68. 

E 


— 
CALA Py — 


NEP 
TU uM a x I 


f 
Lim 
a nian 
EVANGELI TEA neni 


FAZ GTZ 


LO JOHANNI 
SVA IVSTA GRATA HONORI: 


OTTE iy : 


NOMS X TEMPLO SANCTO TVO JEAVSALE 


Reconstituirea decorului din absida altarului a basiliciii San 
Giovanni Evangelista după descrierea lui Girolamo Rossi 


1. D. Constantinus 9. Gratianus NP 

2. D. Theodosius 10. Ioannes NP 

3. D. Arcadius A-B. Salvarea miraculoasá 
4. D. Honorius a Gallei si a fiicei ei 

5. Theodosius NP C. Arcadie si Eudoxia 

6. D. Valentinianus D. Teodosie si Evdochia 
7. D. Gratianus E. Petru Chrysologul 

8. D. Costantius slujind cu ingerul 

„Galla Placidia Augusta pro se et his omnibus 
votum solvit” (Împărăteasa Galla Placidia a îm- 
plinit făgăduinţa pentru sine si toti aceștia). Ab- 
sida altarului are si ea un decor inedit, fiind re- 
prezentată, deasupra tronului episcopal, figura 
unui ierarh cu barbă inaltand ofrandă în fata 
sfântului jertfelnic în vreme ce este asistat de un 
înger, scenă flancată de imaginile perechilor im- 
periale Teodosie al II-lea şi Evdochia, în dreapta, 
respectiv Arcadie si Eudoxia, în stânga“!. Dea- 
supra acestui registru erau alte două inscripţii, 
între care şi dedicatia ce menţiona miracolul ce 
a dus la zidirea bisericii: „Sanctissimo, ac beatis- 
simo Apostolo Ioanni Evangelista, Galla Placidia 
Augusta cum suo filio Placido Valentiniano Au- 
gusto, et filia sua Iusta grata Honoria Augusta, 
liberationis maris votum solvit" ?. 

Aceasta este prima bisericá din intregul Im- 
periu Roman în care poate fi documentată in- 
cluderea portretelor imperiale in ornamentatia 
ei originalá, programul decorativ evidentiind 
evlavia dinastiei teodosiene si relaţia specială pe 
care o au membrii ei cu Dumnezeu și Biseri- 
caf’, reprezentată de figura ierarhului care înalță 
ofranda euharitiscá. Agnellus îl identifică pe epi- 


“| Girolamo Rossi, Hieronymi Rubei Historiarum Rauen- 
natum, p. 101. 

© Ibidem. 

5? Deborah Mauskopf Deliyannis, Ravenna in Late An- 
tiquity, p. 68-69. 

scopul din imaginea ce se găsea deasupra tronu- 


l4 care are rolul 


lui cu Sfântul Petru Chrysologu 
de mijlocitor între dinastie și divinitate, validând 
în același timp autoritatea și puterea pe care fa- 
milia imperială le revendică. Eugene Miintz ac- 
centuează importanța acestui mozaic, care nu era 
o simplă „imago clipeata”, ci un portret oficial 
în sensul cel mai realist, înfățișând persoana, nu 
doar atributele sale, surprinsă într-un moment 
în care exercită cel mai semnificativ gest al sluji- 
rii sale. Reprezentarea grafică a asocierii dintre 
episcopul Ravennei și dinastia teodosiană con- 
firmă relaţia deosebită dintre autoritatea secula- 
ră si puterea sacerdotală pe care Galla Placidia 
incearcá sá o creeze. Mai mult decát atát, predi- 
cile Sfântului Petru dau mărturie despre această 
relaţie când ierarhul face trimitere la împărătea- 
să sau familia imperială. Un astfel de pasaj este 
cel din Omilia CXXX, în care o menţionează pe 


Galla Placidia: 


^ Agnellus, LPR, 27, p. 291: „Et infra ecclesia beati Ioha- 
nnis euangelistae iussit Galla Placidia pro illius sanctitate 
eius effigie tessellis exornari in pariete tribunali post ter- 
gum pontificis, supra sedem ubi pontifex sedet. Quae effi- 
gies ita facta: prolixam habens barbam, extensis manibus, 
quasi missas canit, et hostia veluti super altare posita est, 
et ecce angelus Domini in aspectu altaris illius orationes 
suscipiens est depictus . 

^ Eugène Miintz, „The Lost Mosaics of Ravenna”, in The 
American Journal of Archaeology and of the History of the 
Fine Arts, vol. 1: 2-3 (1885), p. 121. 

„Este prezentă și maica imperiului creștin 
peren şi credincios, care, urmând și imi- 
tând sfânta Biserică în credinţă, în lucrarea 
milostivirii, în sfinţenie si în cinstirea Trei- 
mii, s-a invrednicit să nască, să imbrátiseze 
şi să aibă o augustă treime [de copii]" (Sermo 


CXXX.3). 


Ín Constantinopol, impáráteasa Pulcheria 
încercase deja să isi afirme faoteia pe temeiul 
unui construct politic fundamentat pe noţiunea 
de napOevía (fecioria), percepută drept calea 
cea mai potrivită de a imita virtutea Maicii 
Domnului (imitatio Mariae), şi, în baza relaţiei 
Baciktooa — napOevos - Beorokos, pare să se 
fi considerat un corespondent terestru al Fecioa- 
rei Maria“. În cazul Gallei Placidia — văduvă de 
două ori —, mai potrivită era asocierea cu ima- 
ginea maternității Bisericii, ai cărei fii sunt „mai 
multi decât ai celei cu bărbat” (Js 54, 1), si, ple- 
când de la această paralelă, Galla ajunge să isi 
manifeste maternitatea asupra întregului impe- 
riu. Augusta din Ravenna devine ocrotitoarea 
supușilor din cuprinsul unui stat caracterizat de 
atributele „creștin”, „peren” si „credincios”. 

La fel, si vlăstarele imperiale isi legitimeaza 
dreptul de a conduce imperiul si lumea in virtutea 
relatiei pe care o intretin cu divinitatea, dupá cum 
subliniază Petru Chrysologul într-o altă omilie: 


“© Dragos Boicu, Împăratul teodosian, p. 431-436. 

„lată sunt de fata preaevlaviosii prinți, care 
slujesc Unuia ca sá stápáneascá peste toate, 
care îşi pleacă lui Dumnezeu capetele ca toa- 
te neamurile să isi plece grumajii înaintea lor, 
care îi oferă daruri doar lui Dumnezeu, ca să 
dobândească tributurile tuturor popoarelor” 


(Sermo LXXXVB.3). 


Prin urmare, contribuţia episcopului Ra- 
vennei la consolidarea autorităţii imperiale într- 
o notă distinctivă a dinastiei teodosiene nu poate 
fi deloc neglijată. 

Aceste observaţii urmăresc să nuanteze ac- 
tivitatea Sfântului Petru Chrysologul, limitată 
la câteva coordonate pastorale, exegetice si doc- 
trinare pe care le reconstituim din colecţia de 
predici transmise. Aceleași omilii dau mărtu- 
rie despre activitatea mitropolitană, fiind con- 
semnate câteva hirotonii de episcopi sufragani 
[Marcellinus de Voghenza (Sermo CLXXV), 
Projectus de Imola (Sermo CLXV)], dar si des- 
pre particularitátile liturgice ale cultului din Bi- 
serica Ravennei. 

Aspectele doctrinare sunt totuși abia punc- 
tate şi abordate într-o notă mai degrabă apolo- 
getică, fiind vizată apărarea dreptei-credinte în 
fata învățăturilor ariene, pelagiene, nestoriene 
sau eutihiene. Mai important este contextul în 
care sunt fácute aceste observatii expuse prepon- 
derent în cadrul omiliilor dedicate tálcuirii Sim- 


43 


Coordonate sumare 


bolului de Credinţă (LVI-LXIIA) si a Rugáciunii 
domnesti (LXVII-LXXII) rostite inaintea cate- 
humenilor care se pregáteau de primirea Bote- 
zului: competentes, electi sau photizomenoi, cum 
erau numiti in Orient. 

Asupra acestor două seturi de omilii“ stáru- 
ie volumul de faţă în încercarea de a reconstitui 
contextul în care au fost rostite cuvântările pre- 
mergătoare Botezului, analizând cadrul litur- 
gic si particularitátile tradiţiei din Ravenna în 
initierea catehumenilor. 


Dragos Boicu 


“7 O parte din aceste predici si introducerile lor au apărut 
în Dragos Boicu, „Trei omilii (LX-LXII) ale Sfântului 
Petru Chrysologul despre Crezul Apostolic”, în Revista 
Teologică, nr. 4/2020, p. 208-230; idem, „A opta omi- 
lie despre Simbolul de Credinţă (LXIIA) a Sfântului Pe- 
tru Chrysologul (CPL 229a)”, în Anuarul Academic al 
Facultății de Teologie din Sibiu, vol. 2018-2019, Sibiu, 
2019, p. 51-61; idem, „Cele șase omilii (LXVII-LXXII) la 
Rugăciunea domnească ale Sfântului Petru Chrysologul”, 
în Revista Teologică, nr. 1/2021, p. 210-242. 

despre Crezul Apostolic (LVI-LXIIA) 


Introducere 


n doctrinar prin excelenţă, Crezul sau 
imbolul de Credinţă reprezintă o formă 
condensatá a învăţăturii creştine, cu un deose- 
bit accent pus pe hristologie. De-a lungul isto- 
riei, Biserica a formulat mai multe Simboluri 
menite sá exprime concis si clar principalele 
dogme, dar ín diverse contexte teologico-isto- 
rice, în perioade când diverse erezii urmăreau 
subminarea dreptei-credinte?. Ca sinteză dog- 
matică, Crezul își va dovedi utilitatea în com- 
baterea eterodoxiei, dar si în instruirea catehu- 
menilor, devenind o componentă esenţială a 
identităţii creștinului. 

Dar, pe cât de important este Crezul pentru 
definirea spirituală a credincioşilor, pe atát de 
putin reusim să îi mai acordăm atenţia cuveni- 
tă. În loc de a vedea în Crez actul de adeziune la 
adevărul doctrinar, care, într-o anumită măsură, 
condiţionează participarea la anaforaua liturgi- 
că, de cele mai multe ori percepem Simbolul de 
Credinţă ca pe un fel de „intermezzo” sau un 


48 Gina Luminiţa Scarlat, Comentarii la simbolurile de 
credință, Editura Andreiana, Sibiu, 2011, p. 9. 

element ce întrerupe crescendoul Liturghiei si, 
prin urmare, nu-i acordăm atenţia cuvenită. 

La nivel personal, aprecierea valorii Simbo- 
lului de Credinţă se reflectă, pe de-o parte, în 
gradul de prezenţă si de implicare în momentul 
rostirii lui, iar pe de altă parte, prin seriozitatea cu 
care ne asumăm învăţăturile cuprinse în el. Atât 
Jaroslav Pelikan“, cát si Karl Christian Felmy? 
subliniau că, potrivit principiului „lex orandi, lex 
credendi”, introducerea Crezului în Liturghie la 
începutul veacului al VI-lea confirmă că Litur- 
ghia este o expresie vie a dogmei, iar cultul divin 
este o unitate a învățăturii, rugăciunii si trăirii. 

Dar, din păcate, solemnitatea rostirii Crezu- 
lui a fost deturnată fie spre o atitudine indiferen- 
tă prin mărturisire formală, mecanică, absentă, 
fie spre o raportare pietistă, interpretându-l ca pe 
o rugăciune, ceea ce este cumva și firesc în opinia 
lui Karl Christian Felmy, întrucât Simbolul de 
Credinţă devine pentru mireni „un înlocuitor 
pentru rugăciunea euharisticá pierdută pentru 


ei prin rostirea (acesteia) in tain ?!. 


^ Jaroslav Pelikan, Credo. Ghid istoric si teologic al cre- 
zurilor şi mărturisirilor de credință în traditia creştină, 
trad. Mihai-Silviu Chirilă, Polirom, Iasi, 2010, p. 172, 
345-346. 

5 Karl Christian Felmy, De la Cina de Taina la Dumneze- 
iasca Liturghie a Bisericii Ortodoxe. Un comentariu istoric, 
trad. Pr. Prof. Ioan I. Icà, Deisis, Sibiu, 2004, p. 160-161. 
5! Ibidem, 161. 

Acum un deceniu, Părintele Daniel Benga 
sublinia absenţa unei monografii despre relaţia 
dintre Crez şi Liturghie, „în ciuda faptului că 
Simbolul Credinței este un element funda- 
mental al tuturor sinaxelor euharistice creştine 
tradiţionale”. Dar ceea ce ar putea scăpa chiar 
şi unei astfel de lucrări dedicate prezenţei Cre- 
zului în Liturghie este tocmai atitudinea fata de 
acest rezumat doctrinar, reluat mai pe larg în 
rugăciunea euharisticá. 


Context 


Din cele circa 180 de omilii ale Sfântului 
Petru Chrysologul se remarcă un grupaj de opt 
predici [LVI-LXIIA] care sunt dedicate explică- 
rii Simbolului de Credinţă Apostolic. Această 
mărturisire de credinţă făcuse obiectul mai 
multor tratate de la finele secolului al IV-lea și în- 
ceputul celui următor, cum sunt cele alcătuite de 
Niceta de Remesiana (Libelli instructionis), Paulin 
de Nola (Explanatio symboli ad initiandos), Au- 
gustin de Hypo (De fide et symbolo) si Tyrannus 
Rufinus (Commentarius in Symbolo Apostolorum). 
Spre deosebire de aceste scrieri, textele Sfântului 
Petru reprezintă una dintre cele mai importante 


? Daniel Benga, Cred, mărturisesc si aştept viata veșnică. 
O istorie teologică a Simbolului Niceo-Constantinopolitan, 
Basilica, Bucureşti, 2013, p. 260. 

colecţii de predici pe această temă a unui autor 
creştin din „epoca de aur” a literaturii patristice. 
Este foarte adevărat că textele cuprinse în acest 
mănunchi de exortatii nu reprezintă propriu- 
zis omilii baptismale, unele putând fi conside- 
rate parti ale unor mini-serii de cuvântări pe care 
episcopul Ravennei le expunea în fata pástoritilor 
săi, deopotrivă neofiti si creştini cu vechime. 
Potrivit investigaţiilor călugărului benedic- 
tin Alejandro Olivar — editorul textelor Sfântului 
Petru —, în tradiţia manuscrisă anterioară alcătu- 
irii Collectio Feliciana (sec. VIII), în Codex Am- 
brosianus C. 77 sup. (a doua jumătate a secolu- 
lui al VI-lea) și Vaticanus Latinus 5758 (secolele 
VI-VII), care mai poartă şi numele de Collectio 
Severiana, i-au fost atribuite fără dubiu episco- 
pului din Ravenna șapte predici (LVI-LXII) în 
care este explicat Simbolul de Credinţă”. O opta 
a fost recuperată mult mai târziu, în secolul al 
XVIII-lea, de către Juan Francisco Bernardo Ma- 
ria de Rubeis (De Rossi)”, iar, dupa alte două 
veacuri, Alejandro Olivar? i-a atribuit cu destulă 


5 Alejandro Olivar, Los Sermones de San Pedro Crisologo, 
p. 171. 

^ Juan Francisco Bernardo Maria de Rubeis, Disserta- 
tiones duae de vetustis liturgicis aliisque sacris ritibus, qui 
vigebant olim in aliquibus Forojuliensis provinciae ecclesiis, 
Venetia, 1754, p. 228-246. 

5 Alejandro Olivar, „San Pedro Crisologo autor de la Ex- 
positio Symboli de Cividale”, in Sacris Erudiri, 12 (1961), 
p. 294-312. 

certitudine Sfântului Petru Chrysologul o scurtă 
expositio symboli anonimă (CPL 229a) care era 
în uzul Bisericii din Aquileia”. 

Cu excepţia primei cuvântări (LVI), celelal- 
te șapte omilii (LVII-LXIIA) ale Sfântului Petru 
Chrysologul respectă aceeași schemă de struc- 
turare a explicatiilor făcute pe marginea fiecă- 
rui articol al Simbolului de Credinţă Roman, 
reluând în mare aceleași idei pe care le expune 
diferit în funcţie de specificitátile publicului în 
fata căruia se adresa. 

De fapt, aceasta este o particularitate 
esenţială a textelor episcopului de Ravenna si, 
implicit, a acestor opt predici: atenţia pe care 
o acordă dispozitiei auditoriului și capacităţii 
creştinilor prezenţi de a se concentra sau de a 
urmări întreaga exortatie. Drept aceea, lungi- 
mea medie a predicilor Sfântului Petru Chry- 
sologul era de aproximativ un sfert de oră”. De 
altfel si enunţă într-una dintre predicile sale un 
principiu omiletic foarte important: „sermo- 
nis brevitas amica ?*. Din acest motiv, foarte 
adesea își curmá, uneori chiar abrupt, cuvân- 
tările, anunțând continuarea temei la o data 


56 A se vedea pe larg în Dragoș Boicu, „A opta omilie des- 
pre Simbolul de Credinţă (LXIIA) a Sfântului Petru Chry- 
sologul (CPL 2292)", în Anuarul Academic al Facultăţii de 
Teologie din Sibiu, vol. 2018-2019, Sibiu, 2019, p. 51-61. 
5 William B. Palardy, „Introduction”, p. 30. 

55 S£. Petru Chrysologul, Sermo 132, PL 52:562. 

ulterioară. În cazul omiliilor la Simbolul de 
Credinţă se observă o constantă tendinţă de a 
scurta explicaţiile făcute pe marginea ultimelor 
4-5 articole, tocmai pentru a se încadra în acest 
interval scurt de timp. 

După cum am precizat deja, subiectul aces- 
tor cuvântări este Crezul Apostolic sau Simbolul 
de Credinţă Roman (R) — una dintre primele 
formule de credinţă care au prins contur în 
Occident şi care au fost acceptate și folosite ca 
vechi mărturisiri baptismale de către Biserica Ro- 
mei. Din această formula de credință au derivat 
în decursul timpului mai multe mărturisiri sau 
simboluri, inclusiv Crezul Apostolic, al cărui tex- 
tus receptus (T) a apărut în sud-vestul Galiei in 
secolul al VII-lea”. 

Mentionat din câte se pare si de către Sfân- 
tul Ambrozie al Mediolanului, sursa principa- 
lá a textului Simbolului Roman în forma latină 
este tratatul Commentarius in symbolum aposto- 
lorum® (sau Expositio symboli apostolorum), al- 
cátuit de cátre Tyrannius Rufinus, preotul din 
Aquileia, in preajma anului 404. 

Chiar dacă se situează în limitele tradiţiei 


locale, mărturia pe care o oferă Rufin este foarte 
? Pr. Prof. Daniel Benga, „Simbolul Apostolic”, in 
Dicţionar de Teologie Ortodoxă, Basilica, Bucureşti, 2019, 
p. 837. 

% "Iyrannius Rufinus, Commentarius in symbolum aposto- 
lorum, PL 21:335-410; CCL 20, p. 133-182. 

importantă, cu atât mai mult cu cât susţine ori- 
ginea apostolică a Simbolului Roman, pe care il 
considerá produsul colectiv al colegiului Apos- 
tolilor, alcătuit înainte de plecarea lor din Ieru- 
salim in misiunea de propováduire a Evangheliei 
„până la marginea pământului” (FA 1, 8). Potri- 
vit acestei tradiţii atestate de Rufin, fiecare dintre 
Apostoli a contribuit cu formularea câte unui 
articol din cele 12 care alcătuiesc Simbolul“. 
Aceste articole au suferit modificări în funcţie 
de necesităţile si particularitatile comunităţilor 
creştine, în vederea clarificării învăţăturii sau 
a combaterii ereziilor şi a ereticilor. În acelaşi 
timp, Rufin isi exprimă convingerea că, doar in 
Biserica Romei, vechiul Crez al Apostolilor a fost 
păstrat în „forma originală”? si ,,primitiva’®, 
insusindu-si afirmaţia Sfântului Ambrozie al 
Mediolanului, care îi scria papei Syricius: „Să 
se creadă în Simbolul Apostolilor, pe care Bise- 
rica romană il păzeşte și-l păstrează întotdeauna 
neatins ^, Rufin recunoaște că în cazul Biseri- 


9 J.N.D. Kelly, „Introduction”, în Rufinus, A commentary 
on the Apostles’ Creed, translated and annotated by J.N.D. 
Kelly, London, 1955, p. 13-14. 

€ J.N.D. Kelly, Early Christian Creeds, London, ?1972, 
p. 105. 

$$ Ibidem, p. 106. 

$^ Sfântul Ambrozie de Milano, Epistola XLII.5, PL 
16:1125: „credatur symbolo Apostolorum quod ecclesia 
Romana intemeratum semper custodit et servat". 

cii din Aquileia a fost nevoie de completări şi 
lămuriri „propter nonnullos haereticos" si de 
aceea evidenţiază aceste adaosuri sau completări, 
punctând diferenţele fata de Simbolul Roman 
propriu-zis. 

Meritul identificării celor două variante de 
crez folosite în ritul creştin, la Roma, respectiv 
la Aquileia, îi revine arhiepiscopului anglican de 
Armagh, James Ussher (1625-1656), care le in- 
dicase deja în anul 1647 în lucrarea De Roman- 
ae ecclesiae symbolo apostolico vetere aliisque fidei 
formulis, tum ab occidentalibus tum ab orientali- 
bus, in prima catechesi & baptismo proponi solitis, 
diatriba“. 

Același prelat anglican avea să identifice şi 
versiunea greacă a Simbolului în apologia epi- 
scopului Marcel al Ancyrei adresată în anul 340 
papei Iulian (337-352), păstrată de Epifanie al 


Salaminei în lucrarea Panarion™. 


9 "Iyrannius Rufinus, Commentarius in symbolum aposto- 
lorum, 3, PL 21:339; CCL 20, p. 136. 

s Republicat in The Whole Works of the Most Rev. James 
Ussher, D. D., Lord Archbishop of Armagh and Primate 
of All Ireland, vol. VII, edit. Charles Richard Elrington, 
Hodges, Smith, and Company, 1864. p. 297-343. 

S7 A se vedea pe larg contextul în care este alcătuită aceasta 
scrisoare a episcopului Marcel de Ancyra în EJ. Badcock, 
„Ihe Old Roman Creed”, în Journal of Theological Studies, 
vol. 23: 92 (1922), p. 362-389. 

$5 Epiphanius, Adversus Haereses, 72, 2-3, editat de Karl Holl, 
GCS, vol. 37 [haer. 65-80], Leipzig, 1933, p. 257-258. 

Versiunea Versiunea 
greacă latină 
Marcel al Roma Aquileia 
Ancyrei (Rufinus) (Rufinus) 
Ilorevw Credo in Credo in 
ovv cic Beov Deum Patrem | Deo Patre 
natépa navTo- | omnipoten- omnipotente 
Kpátopa- tem; inuisibili et 
impassibili; 
kai gic et in Christum | Et in Christo 
Xpiotóv Iesum filium Jesu, unico 
Tnooóv, Tov eius unicum, | Filio euius 
vióv avtod tov | Dominum domino 
uovoyevij TOV | nostrum, nostro, 
KUPLOV NLOV, 
TOV qui natus est Qui natus 
yevvnévra de Spiritu est de Spiritu 
èk mvevuaros | Sancto et Sancto ex 
&ytov kai Maria virgine, | uirgine Maria, 
Mapiac Tâs 
napO£vov, 
Tov &rüi qui sub Crucifixus sub 
Ilovriov Pontio Pilato | Pontio Pilato 
TltAdtov crucifixus est | et sepultus, 
oravpwOevra | et sepultus, Descendit in 
Kai TapéevTa, inferna, 
Th Tpirn rjuépa | tertia die Tertia die 
dvaotavta £k | resurrexit a resurrexit a 
TWV VEKPOV, mortuis, mortuis, 

àvapávra ascendit in Ascendit in 
cic TOVG caelis, coelis, 
ovpavous, 

Kai kaOnuevov | sedet ad Sedet ad 

èv 6e&ià Tod dexteram dexteram 
TLATPOG, Patris, Patris, 


60ev Epxerau 
Kpivew vrac 


unde venturus 
est iudicare 


Inde uenturus 
est indicare 


Kai VeKpovc vivos et uiuos et 
mortuos; mortuos; 
kai eic TO etinSpiritum | Et in Spiritu 
&ytov mvedua, | Sanctum, Sancto, 
åyiav sanctam Sanctam 
exkAnoiay, ecclesiam, ecclesiam, 
peot remissionem | Remissionem 
ÅUAPTIÕV, peccatorum, | peccatorum, 
OAapKOG carnis resur- Huius carnis 
AVĂOTAOIV, rectionem. resurrectio- 
nem. 


lov aiwviov. 


Acelaşi text grec, dar transliterat într-un 


mod cu totul ingenios cu caractere anglo-saxo- 


ne, se regăseşte și în colecţia de texte denumită 
generic Psaltirea lui Athelstan, alcătuită la înce- 
putul veacului al IX-lea, pe care o pune în va- 


loare același James Ussher“?. 


Faptul că varianta greacă nu pare a fi tradu- 


cerea unui text latin l-a determinat pe Markus 


® James Ussher, De Romanae ecclesiae symbolo apostolico, 


p. 304. J.N.D. Kelly, Early Christian Creeds, p. 104. 

Vinzent să considere că mărturisirea de credinţă 
a fost formulată ad hoc de Marcel al Ancyrei 
drept crez „personal”, iar Biserica Romei a adop- 
tat-o si a introdus-o în uz”. Ceva mai direct, ar- 
hiepiscopul James Ussher susţinea, pornind de la 
diferenţele dintre versiunea latină și cea greacă, 
că textul redactat de Marcel este crezul baptis- 
mal folosit în Biserica Ancyrei, foarte asemănă- 
tor cu Simbolul Roman. Dar J.N.D. Kelly sub- 
liniază că, in epistola către papa Iulian, Marcel 
nu afirmă nicăieri că este crezul personal ori cel 
din dioceza sa, ci subscrie acestei formule pentru 
a-şi dovedi dreapta-credintá în fata episcopului 
Romei si, pentru a-și argumenta poziţia teolo- 
gică, recurge la citarea crezului baptismal roman 
ca si cum ar fi rezumat cu acuratețe principiile 
dogmatice pe care le sustine episcopul Ancyrei”!. 

Indiferent dacă textul grec este considerat 
varianta originală sau o versiune a unui original 
latin, potrivit lui ].N.D. Kelly, ambele situaţii nu 
fac decât să evidentieze vechimea Simbolului de 
Credinţă, care ar trebui urmărită până în prima 
jumătate a secolului al III-lea, când limba greacă 


7? Markus Vinzent, „Die Entstehung des «Römischen 
Glaubensbekenntnisses»”, în Wolfram Kinzig, Christoph 
Markschies, Markus Vinzent (Hgg.), Zauffragen und 
Bekenntnis (Studien zur sogenannten „Traditio Apostoli- 
ca^, zu den ,Interrogationes de fide" und zum „Römischen 
Glaubensbekenntnis", DeGruyter, 1999, p. 198-200. 

7 J.N.D. Kelly, Early Christian Creeds, p. 108-109. 

era încă in uz în Biserica Romana”. Simbolul 
Roman prezintă tiparul, frazeologia și conţinutul 
caracteristice mărturisirilor de credință de la 
începutul secolului al III-lea, asa cum reiese si 
din similitudinile cu crezul cuprins in Traditia 
Apostolică, alcătuită de Ipolit spre finalul ponti- 
ficatului lui Zephyrinus (199-217 d.Hr.). 

Pornind de la similitudinile dintre versiu- 
nea greacă a Simbolului menţionat de Marcel al 
Ancyrei si lucrarea lui Ipolit, Liuwe H. Westra 
datează crezul din Tradiția Apostolică în secolul 
al IV-lea, catalogând cele două texte drept versi- 
uni ,surori" derivate dintr-o formulă de credinţă 
cristalizată ceva mai devreme, în preajma anului 
250 d.Hr., pe care o denumește convenţional 
»proto-Romanum" ^. 

Desi considerá Simbolul Roman ín varian- 
tă greacă si crezul lui Ipolit din Tradiția Aposto- 
lică două formule de mărturisire independen- 
te până la un punct, J.N.D. Kelly explică si el 
asemănările dintre ele printr-o înrudire strânsă, 
convergând una spre alta, precum membrii unei 
familii”î. Pe de altă parte, această relație consti- 
tuie argumentul cel mai convingător că origi- 
nea Simbolului Roman trebuie căutată și mai 


7 J.N.D. Kelly, „Introduction”, p. 17. 

7 Liuwe H. Westra, The Apostles Creed. Origin, History 
and Some Early Commentaries, Brepols, Turnhout, 2002, 
p. 65-68. 

7^ J.N.D. Kelly, Early Christian Creeds, p. 119. 

devreme, în secolul al II-lea, când încă nu exista 
doar o singură formulă de credinţă care să deţină 
monopolul în practica baptismala”. Chiar si la 
acea dată timpurie, textul mărturisirii nu a fost 
o „improvizație artificială” întocmită pentru a 
răspunde unor necesități imediate, ci a fost pro- 
dusul unui proces evolutiv care, odată cristalizat, 
a rămas de neclintit în ciuda flexibilitátii for- 
melor liturgice. Acest lucru atestă, în opinia lui 
J.N.D. Kelly, o anume autoritate si o vechime 
şi mai mare, fiind o formă de învăţătură „care 
a fost proclamată şi a fost primită de Biserica 
Apostolică". 

Utilizarea pe scară largă si receptarea Crezu- 
lui Vechi Roman se deduc din numeroasele expo- 
sitiones symboli care au la bază acest text. Totuşi, 
este interesant faptul că o abordare sistematică a 
explicatiilor Sfântului Petru Chrysologul la Sim- 
bolul Roman a fost trecută cu vederea în litera- 
tura de specialitate, cu toate că predicile rostite 
de episcopul Ravennei reflectă felul în care era 
întrebuințată formula de credință, dar si mo- 
dul în care era înţeleasă și, cel mai important, 
cum era explicată credincioșilor această mărturi- 
sire. O observaţie de căpătâi este aceea că textul 
crezului rostit la Ravenna este diferit de cel din 
Aquileia, dar este identic cu cel din Roma, cu 


75 Ibidem. 
76 J.N.D. Kelly, „Introduction”, p. 18. 

excepţia adaosului „vitam aeternam”, care cores- 
punde articolului final al versiunii greceşti „lov 
aiwviov”. 

Exordiile care pregătesc aceste laconice 
explicații evocă de fiecare dată caracterul tai- 
nic (arcanum) al mărturisirii de credință, care 
trebuie interiorizat si crezut ca atare, nu afișat 
într-o înţelegere superficială. 

Chiar și când insistă asupra unei teme atât 
de importante, Petru Chrysologul dă dovadă 
de aceeași austeritate în exprimare, abtinandu- 
se de la peroratii istovitoare si limitându-se la 
enuntarea informaţiilor strict necesare, chiar 
dacă acest lucru presupune repetarea aceluiași 
argument de la o predică la alta. Reluarea ide- 
ilor indică o cristalizare a interpretării Sim- 
bolului de Credinţă, existenţa unui tipar care 
era probabil dezvoltat mai pe larg în cateheze, 
un set de chei hermeneutice pe care venerabi- 
lul episcop al Ravennei le preda cu regularitate 
creştinilor din comunitatea sa. lar importanţa 
unor astfel de chei de interpretare ale Simbo- 
lului de Credinţă Roman era subliniată acum 
un deceniu de Preafericitul Părinte Patriarh 
Daniel, când afirma că orice explicare a Cre- 
zului Apostolic „este și o tâlcuire a Crezului 
Niceo-Constantinopolitan””’. 


7 + DANIEL, „Cuvânt înainte”, în Fericitul Augustin, 
Despre credință şi Crez, trad. de Miruna Tătaru-Cazaban 

O tâlcuire rătăcită 


Invocánd aceste idei recurente ale 
explicatiilor Sfântului Petru Chrysologul la 
Crez, Juan Francisco Bernardo Maria de Rubeis 
(De Rossi) şi, două secole mai târziu, Alejan- 
dro Olivar” i-au atribuit cu destulă certitudine 
o scurtă expositio symboli anonimă (CPL 229a) 
care era în uzul Bisericii din Aquileia. De Rubeis 
publicase, în anul 1754, așa-zisul „Ordo scruti- 
nii catechumenorum"^, descoperit într-un vechi 
manuscris de secol XIV din Cividale del Friu- 
li*?, în rânduiala căruia identifica această concisă 
explicaţie a Crezului pe care i-o atribuie Sfântu- 


lui Petru Chrysologul:!. 


si Bogdan Tătaru-Cazaban, EIBMBOR, Bucureşti, 2010, 
p. 11. 

78 Alejandro Olivar, „San Pedro Crisologo autor de la 
Expositio Symboli de Cividale", p. 294-312. 

7 Juan Francisco Bernardo Maria de Rubeis, Disserta- 
tiones duae de vetustis liturgicis aliisque sacris ritibus, qui 
vigebant olim in aliquibus Forojuliensis provinciae ecclesiis, 
Venetia, 1754, p. 228-246. 

5 Cividale del Friuli, Biblioteca del Museo Archeologico 
Nazionale, cod. 77 (C), £. 26v-28r. 

31 Juan Francisco Bernardo Maria de Rubeis, Dissertati- 
ones variae eruditionis, Venetia, 1762, p. 19: ,Quo vero 
hanc symboli ...expositionem attentius perpendo, eo ma- 
gis pronus existimo, ut eadem inter Chrysologi Sermones 
locum habere possit, proque ejusdem sancti Patris inedito 
Sermone habeatur. Stylus namque convenit apprime. Id 
vero colligendum mihi est, hanc Symboli expositionem 

Chiar si asa, De Rubeis era conștient că ada- 
osul credimus et vitam aeternam nu se găsea în 
vechiul Simbol Roman, dar textul mărturisirii 
este identic cu versiunea de Crez explicată de 
episcopul Ravennei, fapt care, împreună cu nu- 
meroasele paralele din predicile Sfântului Petru 
despre Crez, ar duce la concluzia că autorul aces- 
tui text anonim este chiar Petru Chrysologul?". 

Fără acces la originalul în manuscris, August 
Hahn se arăta destul de rezervat fata de această 
atribuire, remarcând totuși asemănările cu ver- 
siunea Simbolului de Credinţă întrebuințată în 
omiliile Sfântului Petru®. 

La finele secolului al XIX-lea, Ferdinand Ka- 
ttenbusch aborda această cuvântare cu destulă 
rezervă, îndoindu-se că Sfântul Petru ar fi auto- 
rul ei. Din contră, considera textul mai degrabă 
o compilaţie din afirmaţiile episcopului de Ra- 
venna, si nu o lucrare autentică. Ba mai mult, 
contestá indentitatea formei crezului din aceastá 
expositio anonimă si varianta folosită de Petru 


Chrysologul**. 


ipsumque Romanum Symbolum, quod exponitur, jam 
quinto aut sexto seculo esse in usu potuisse in ecclesia 
Aquilejensi". 

5 Ibidem, p. 20-21. 

5 August Hahn, Bibliothek der Symbole und Glaubensre- 
geln der alten Kirche, Breslau, 1842, p. 39-40. 

** Ferdinand Kattenbusch, Das apostolische Symbol: Die 
Grundgestalt des Taufsymbols, Hinrichs, 1894, p. 107. 

Pe de altă parte, Alejandro Olivar a adoptat 
opinia lui De Rubeis și a republicat textul omi- 
liei în câteva rânduri (196155, 19628 si 1975%7), 
incluzându-l în grupajul cuvântărilor Sfântului 
Petru despre Crez drept a opta omilie (LXII- 
bis sau LXIIA), atribuire care a fost unanim ac- 
ceptată de specialiști, până de curând. Mona- 
hul catalan este de opinie că asemănările dintre 
omiliile LVII-LXII si LXIIA se pot constata atât 
la nivelul limbajului, cát si la cel al ideilor. O 
comparaţie amănunțită a frazeologiei şi o intrea- 
gă listă de argumente de ordin filologic îl con- 
duc la concluzia că „expositio Symboli” publi- 
cata de De Rubeis nu este o imitație, ci o omilie 
autentică a Sfântului Petru Chrysologul, tocmai 
pentru că autorul nu pare a fi un plagiator, ci 
stăpânește natural și perfect limbajul Sfântului 
Petru si tema pe care o abordeaza**. A. Olivar 
respinge categoric ideea unei compilatii din alte 
texte ale episcopului de Ravenna. Nici chiar di- 
mensiunea redusá a cuvántárii LXIIA nu poate 
fi luatá in considerare ca un contraargument al 


55 Alejandro Olivar, „San Pedro Crisologo autor de la 
Expositio Symboli de Cividale", p. 310-312. 

5 Idem, Los Sermones de San Pedro Crisologo, p. 494-495. 
57 Petrus Chrysologus, Sermonum collectio a Felice episcopo 
parata, sermonibus extravagantibus adiectis, edit. Alejandro 
Olivar, CCSL 24, Brepols, Turnhout, 1975, p. 354-355. 
s Alejandro Olivar, „San Pedro Crisologo autor de la 
Expositio Symboli de Cividale", p. 308. 

acestei atribuiri. Este dificil de apreciat dacă, în 
forma actuală, textul de la Cividale reprezintă o 
formă abreviată a originalului, dar este cert că, 
iniţial, omilia ar fi cuprins o introducere mai 
mult sau mai puţin lungă, care nu s-a păstrat. 
Totuşi, spre deosebire de exordiul pierdut, nu 
este cazul să considerăm că s-au pierdut și con- 
cluziile, tocmai pentru că Sfântul Petru își înche- 
ie foarte abrupt comentariul explicând expresia 
„vitam aeternam", exact cum procedează si in 
cazul omiliilor LVIII si LXII”. 

Comparând textul din manuscris cu cel pu- 
blicat în două ediţii de Juan Francisco Bernardo 
Maria de Rubeis (1754%, 1762), dar si cu cele 
trei editii publicate de Alejandro Olivar, Liuwe 
H. Westra trăgea concluzia că dintre cele 5 ediţii 
nu există două care să ofere o variantă identi- 
că, ci diferă toate între ele si contin numeroase 
greșeli, care nu doar că nu au fost corectate, dar 
au atras la rândul lor alte erori în ediţiile urmă- 
toare, varianta de text din 1975 — varianta critică 
şi standard a traducerilor —, fiind considerată de 
departe cea mai proastă”. 

Determinat să conteste identificarea făcu- 
tă de Alejandro Olivar, Liuwe Westra afirmă că 


% Ibidem, p. 309. 

°° J. RB.M. de Rubeis, Dissertationes duae de vetustis li- 
turgicis, p. 242. 

?! Idem, Dissertationes variae eruditionis, p. 19-20. 

? Liuwe H. Westra, The Apostles Creed. Origin, p. 423. 

există diferenţe reale între Simbolul conţinut 
de expositio şi varianta de Crez folosită de Petru 
Chrysologul, dar mai ales diferenţe de structură, 
formulare si accent între textul omiliilor episco- 
pului de Ravenna și cuprinsul tâlcuirii anonime. 
Cercetătorul olandez este chiar dispus să accepte 
opinia lui Kattenbusch, considerând textul ano- 
nim o compilaţie din fraze aparţinând lui Petru 
ChrysologuP?. 

Pornind de la „autopsia” manuscrisului de 
secol XIV a sursei Ordo scrutinii catechumeno- 
rum, Liuwe Westra urmăreşte originea fiecărui 
termen din formula de credintá care nu este 
identic cu varianta Sfântului Petru, postulánd 
fie originea lor balcanică, fie influenţa spaniolă 
care s-au manifestat asupra Bisericii din nor- 
dul Italiei începând cu a doua jumătate a se- 
colului al V-lea, deci după moartea lui Petru 
Chrysologul. Un astfel de termen este „catho- 
licam”, care completează sintagma „sanctam 
ecclesiam", pe care A. Olivar l-a păstrat doar 
în prima ediţie publicată a tâlcuirii Crezului 
(1961), omitándu-l din celelalte două. Dar „ca- 
tholicam” indică faptul că expositio Symboli nu 
a putut fi scris mai devreme de începutul seco- 
lului al VI-lea, iar de aici Liuwe Westra con- 
cluzionează că scurta cuvântare anonimă este 
un text din nordul Italiei, datând din a doua 


? Liuwe H. Westra, The Apostles’ Creed, p. 293-294. 

jumătate a secolului al V-lea sau din secolele 
VI-VII. 

Dezbaterea filologică si chiar paternitatea în 
sine a acestei concise explicaţii rămân totuși se- 
cundare, dacă ne concentrăm asupra textului şi 
a funcţiei pe care trebuia să o îndeplinească în 
familiarizarea catehumenilor și chiar a neofitilor 
cu adevărurile de credință. Chiar dacă nu este 
scris de mâna tahigrafilor care notau predicile 
Sfântului Petru Chrysologul, fondul ideilor 
şi structura în sine sunt specifice episcopului 
de Ravenna, care poate fi considerat autorul 
de drept al textului pe care îl redăm în limba 
română. 


Text 


Dupa continut, intre cele 8 omilii la Sim- 
bolul Apostolic (LVI-LXIIA) se distinge una 
(LVI) cu caracter general și introductiv, care mai 
degrabă pregăteşte traditio symboli, evidențiind 
importanţa deprinderii Crezului în procesul de 
increstinare. Următoarele șase cuvântări (LVII- 
LXII) urmează o structură fixă si, după un exor- 
diu sumar, episcopul tálcuieste fiecare articol al 
Simbolului de Credinţă, explicaţii completate 
de îndemnuri și referinţe la așa-numita discipli- 
na arcana. Ultima piesă omiletică (LXIIA) re- 


4 Ibidem, p. 297. 

prezintă restituirea relativ recentă, cu o evoluţie 
aparte, care s-a conservat strict ca o expunere a 
Simbolului Roman, fiind eliminate atât intro- 
ducerea, cât şi epilogul rostit de Sfântul Petru 
Chrysologul. 

Pentru a observa mai bine elemente- 
le recurente putem urmări fondul ideatic al 
conţinutului sintetizat în cele ce urmează. 


Sermo LVI 


Dacă admitem uneori naşterea prematură 
ca proces natural de fortare a barierelor ordinii 
biologice, cu atát mai mult trebuie sá o accep- 
tám si ca rezultat al inráuririi dumnezeiesti, mai 
ales cánd o astfel de (re)nastere are loc in plan 
spiritual ($1), iar convertirea Sfântului Apostol 
Pavel si a eunucului reginei Candachia ilustreazá 
această naștere mai înainte de vreme ($2). Astfel, 
şi catehumenii ce urmează să primească Botezul 
se află într-o stare în care, deşi nenáscuti din 
pântecele Bisericii, experimentează viaţa de ru- 
găciune şi află conţinutul învăţăturii de credinţă. 
Totuşi, din pricina limitelor iniţierii lor, pen- 
tru moment este suficient să deprindă cuvinte- 
le Simbolului de Credinţă ($3). Acesta este un 
rezumat al credinţei noastre în care este cuprinsă 
toată taina mântuirii oamenilor ($4) și de ace- 
ea o astfel de credinţă trebuie așezată în tainita 
minţii şi în adâncul inimii ($5). 

Sermo LVII 


Biologicul este limitat în redarea bogăției 
raţiunii si cu atât mai mult este neputincios să ex- 
prime realităţile spirituale (S1) si este necesară o 
purificare pentru a putea să vorbim despre taine- 
le credinţei cuprinse în Crez ($2). Márturisindu-L 
pe Dumnezeu- Tatăl, ajungem la esenţa monote- 
istă a realităţii spirituale în care ÎL recunoaştem 
pe Unul, Viul, Adevăratul Dumnezeu cel Singur, 
dar nu singuratic ($3), pentru că însuși atributul 
de Tata indică faptul că are un Fiu. Combatand 
doctrina ariană, episcopul subliniază că nașterea 
are loc în afara timpului altfel am postula un 
proces de devenire al divinității imuabile, ceea 
ce este un non-sens ($4). Cele două nume ale 
Mântuitorului sunt „titlurile” care dovedesc ma- 
rea Sa bunătate: ca Uns, El Însuși revarsă peste 
noi mirul dumnezeirii si ca Izbávitor ne smulge 
din căderea noastră ($5). Nașterea supranaturală 
a Fiului de la Sfântul Duh si din Sfânta Fecioa- 
ră subliniază puterea dumnezeiască ce se unește 
cu virtutea ($6). Mentionarea lui Pilat nu este 
deloc întâmplătoare pentru că indică momentul 
istoric al „pătimirii” şi al morţii reale a lui Hris- 
tos ($7), Care înviază după trei zile — răstimp în 
care i-a răscumpărat pe cei din iad, a restaurat 
cele de pe pământ si a înnoit cele din cer ($8), în 
care Se înalță doar pentru a duce cu Sine ome- 
nitatea asumată si răscumpărată ($9). Sederea 

de-a dreapta este semnul puterii si al majestátii 
Fiului, iar prin judecată se mărturiseşte implicit 
nemurirea sufletului ($10). Mărturisirea Sfântu- 
lui Duh confirmă unitatea Sfintei Treimi ($11). 
Episcopul îi previne pe catehumeni că Simbolul 
trebuie păzit în inimă, fiind o pecete după care 
sunt recunoscuţi de Dumnezeu ($12). 


Sermo LVIII 


Învățătura creştină trebuie primită prin 
credinţă fără a-i aplica un model de înţelegere 
logică sau raţională ($1). În aşteptarea cuvintelor 
Simbolului, catehumenilor li se cere să își pregă- 
tească inimile și simtirile lăuntrice, ferindu-se de 
notarea Crezului pentru ca nu cumva conţinutul 
său să ajungă în posesia necredinciosilor care l-ar 
putea defăima si batjocori ($2). Relaţia dintre 
Dumnezeu- Tatăl și Fiul este cu mult peste pute- 
rea noastră de înţelegere şi ar fi eronat să-i apli- 
căm atribute specifice existenţei umane ($3). 
Mântuitorul Iisus este si Hristos pentru că este 
uns de Sfântul Duh ($4), de la care Se si naște 
în trup, act prin care sfințește toată omenirea 
($5). Adeverită istoric prin menţionarea lui Pi- 
lat, jertfa Fiului dobândește o forță si mai mare, 
proporţională cu umilinţa îndurată (S6). Cele 
trei zile scurse între moartea pe cruce şi învi- 
ere prefigurează deplina slavă a Sfintei Treimi 
($7), în vreme ce înălțarea la cer a Fiului este 


69 


Sfântul Petru Chrysologul 


o întoarcere acolo de unde nici nu Se mutase 
($8). Stânga — simbolul ncorânduielii — nu exis- 
tă în raport cu divinitatea, de aceea Fiul sade 
de-a dreapta, marca ordinii ($9), ce se reflectă şi 
mai deplin în actul Judecăţii finale ($10). Prin 
invocarea Sfântului Duh completăm mărturisi- 
rea celor trei Persoane într-o singură substanţă 
($11). De asemenea, mărturisim Biserica pentru 
că aceasta este unită cu Hristos ($12) și credem 
că prin iertarea dată semenilor ne vom împărtăşi 
şi noi înșine de iertarea si de unirea cu Mántui- 
torul nostru ($13). Învierea de obşte este nece- 
sară pentru împlinirea judecății finale ($14), si 
astfel moare si moartea însăși, lăsând loc doar 
vieţii celei de veci ($15). 


Sermo LIX 


Răspunzând la chemarea Tatălui Ceresc, se 
cuvine să ne asumăm angajamentul credinţei 
sintetizat în Crezul pe care trebuie să-l repetăm 
pentru a-l putea păstra ($1). Dar pentru a as- 
culta și a învăţa Crezul este necesară o purifica- 
re trupeascá si sufletească deopotrivă (§2). Afir- 
mându-ne credința în Dumnezeu cel Atotpu- 
ternic abandonăm politeismul și idolatria ($3) 
şi îi recunoaștem calitatea de Tată care nu poate 
fi concepută după paradigme omenești, nici nu 
se cuvine să iscodim tipul relaţiei dintre El şi 
Fiul ($4). Cele două nume ale Fiului Intrupat 

descoperă alegerea Sa prin ungerea cerească şi iz- 
băvirea pe care a adus-o pentru întreaga făptură 
($5). Fiind prin naşterea Sa divină Fiu al Tatălui, 
prin întrupare Îşi asumă şi natura omenească, 
astfel încât în Hristos încetează distincţia celor 
două esențe, imprumutándu-si însușirile una 
alteia (S6). Naşterea supranaturală evidenţiază 
de la bun început caracterul divin al Celui năs- 
cut din Sfânta Fecioară de la Duhul Sfânt ($7). 
Răstignirea pe lemn readuce viata pierdută prin 
lemnul pomului cunoștinței binelui si răului, 
iar îngroparea face din trupul Mântuitorului 
sursa învierii tuturor oamenilor ($8). Răstim- 
pul dintre moarte si înviere are de această dată 
o altă semnificaţie, simbolizând cele trei epoci 
ale omenirii: înainte de Lege, în Lege și în har 
($9). Înălţarea este doar o revenire în cele proprii 
($10), iar șederea de-a dreapta evidenţiază ma- 
jestatea si puterea egală pe care o posedă impre- 
ună cu Tatăl (S11). Certitudinea judecății finale 
trebuie să ne determine sa ne pregătim viețile 
pentru a o întâmpina cu nevinovăție ($12). Măr- 
turisirea Duhului Sfânt alături de Tatăl si de Fiul 
arată că propovăduim o singură dumnezeire, pu- 
tere si slavă în Treime ($13). Biserica este întărită 
de Hristos ($14), prin a Cărui lucrare păcatul 
strămoșesc nu mai are nicio putere ($15). Cicli- 
citatea fenomenelor din natura înconjurătoare 
dau mărturie despre iminenta învierii trupuri- 
lor spre judecată ($16), după care este absolut 

necesar ca cel înviat să dăinuiască veșnic ($17). 
Simbolul este legámántul nădejdii, un zălog al 
credinţei, pe care nu trebuie să-l impartasim pro- 
fanatorilor sau celor rău-voitori ($18). 


Sermo LX 


Omilia pleacá de la premisa cá nu doar 
împărăţia se ia „cu sila”, ci însăși credinţa se 
insfaca, iar convertirea si izbăvirea stau sub sem- 
nul clipei de dorinţă sincera prin care crestinul 
poate dobândi raiul si viaţa eternă. Pregátiti 
prin post, catehumenii au ajuns la momen- 
tul incredintarii Crezului (traditio symboli), un 
angajament ce dă fermitate credinţei de o cli- 
pă care a declanșat convertirea, iar mărturisirea 
de credinţă devine astfel pridvor al mântuirii 
($1-2). Explicând pe rând fiecare articol al 
Simbolului Apostolic, Sfântul Petru arată că 
întreaga taină a Treimii este mărturisită în chiar 
primul enunţ al Crezului. Astfel se afirmă uni- 
citatea lui Dumnezeu — o singură dumnezeire 
întreită în Persoane ($3). Modul succint, dar 
clar în care Petru Chrysologul prezintă relaţia 
dintre unicitatea fiinţei si treimea persoanelor 
reflectă cel mai bine abordarea temelor dogma- 
tice de către episcopul Ravennei: nu le evită, dar 
nu insistă niciodată mai mult decât este necesar, 
mai ales când se adresează catehumenilor. Aceste 
teme ar urma să fie dezvoltate în Săptămâna Lu- 

minată, când neofitii vor lua parte la catehezele 
mistagogice. De aceea își avertizează auditoriul 
să nu iscodească taina existenţei Tatălui, imagi- 
nând ierarhii sau cvuri înainte si după nașterea 
Fiului. Sfântul Petru combate radical obiecțiile 
aduse de ereticii semiarieni — care speculează pe 
această temă pentru a-și argumenta învățătura 
eronată. Aceste iscodiri se sting dacă înţelegem 
că dumnezeirea nu e supusă regulilor sau logi- 
cii omenești, aspect subinteles în chiar atributul 
,Atotputernic" ($4). Explicând semnificaţia nu- 
melor Mântuitorului, Sfântul Petru arată că pri- 
mul (Hristos) este numele tainei, iar al doilea (Ii- 
sus) este al triumfului asupra păcatului. Cuvân- 
tul Intrupat este în același timp singurul nostru 
Domn, deoarece doar Hristos are si deţine prin 
natură calitatea de Fiu si Domn ($6). Naşterea 
Mântuitorului este reală si se petrece în afara 
legilor firii, iar menţionarea pătimirii, morţii si 
îngropării într-un moment istoric distinct, iden- 
tificabil prin referința la Pilat, dă mărturie despre 
realitatea întrupării şi a morţii asumate nu din 
necesitate sau slăbiciune. Din contră, moartea 
lui Hristos dă mărturie despre puterea cu care 
a biruit moartea, iar în învierea lui Hristos este 
cuprins triumful întregii Treimi ($8-9). 
Şederea de-a dreapta Tatălui nu înseamnă 
că dumnezeirea are si o stângă, ci evidenţiază 
puterea si cinstea pe care le are Fiul, Care va fi 
şi Judecător al întregii omeniri în Ziua de Apoi 

($10-12). Afirmarea divinității Duhului Sfânt 
completează învățătura triadologică ($13), în 
vreme ce menţionarea Bisericii stă sub sem- 
nul relaţiei extrem de intime dintre Hristos şi 
creştinii care alcătuiesc Trupul Lui în extensi- 
une comunitar-sobornicească ($14). Foarte in- 
teresantă este explicaţia învierii trupurilor, în- 
trucát tratează problema conservării specificului 
individual al fiecărei persoane reanimate în aju- 
nul Judecăţii de Apoi ($16). În remarcile fina- 
le, Sfântul Petru se referă la disciplina arcana, 
indemnándu-si auditoriul să nu lase la îndemâ- 
na ,intrusilor” conţinutul Crezului sau scurte- 
le explicaţii. Este evidenţiat caracterul vătămă- 
tor al acestor învățături pentru cei neinitiati si, 
cu atât mai mult, pentru cei rau-intentionati: 
„Fără doctor, cupa vieţii devine letală: astfel, tai- 
na credinţei este foarte periculoasă pentru cei 
vicleni fără credinţă” ($18). 


Sermo LXI 


Pentru intoarcerea la Dumnezeu este de 
ajuns o clipă, iar descoperirea credinţei este 
însoțită in mod necesar de mărturisirea credinței. 
Apropiindu-se momentul Botezului (în noaptea 
de Înviere), precedat de mărturisirea solemnă a 
Crezului (redditio symboli) în Săptămâna Pati- 
milor, Sfântul Petru explică foarte succint Sim- 
bolul de Credinţă, rezumánd ,credinta" ca astfel 

cei ce de-abia reușesc să reţină textul simbolului 
pot cunoaște pe scurt, prin explicaţiile sale, tai- 
na acestei mărturisiri ($1). Episcopul îi previne 
pe catehumeni să nu noteze cuprinsul cuvântă- 
rii, ci s-o interiorizeze, desavarsind lucrarea de 
purificare a trupului și a inimii pentru a putea 
mărturisi cu adevărat Simbolul Apostolic. 

Mai întâi, trebuie primit prin credință 
întâiul articol al Crezului, fără a iscodi cele 
străine omului: „Este suficient a sti că Dumne- 
zeu există, iar cel ce caută (să afle) de unde ar 
veni și cât ar fi de mare Dumnezeu nu știe cine e 
Dumnezeu. Soarele întunecă privirea obraznică; 
iar apropierea necuvenită de Dumnezeu este sor- 
tită orbirii. Cel ce vrea să ÎI vadă pe Dumnezeu 
învaţă să păstreze măsura propriei vederi” ($3). 
Crezând în Dumnezeu cel Unic şi recunoscân- 
du-I calitatea de Tată Atotputernic, omului nu îi 
este deloc greu să înţeleagă că divinitatea există 
în afara timpului și a legilor naturale cărora sunt 
supuse cele create ($4). 

Explicând cele două nume ale Fiului întru- 
pat, Sfântul Petru arată că ele dezvăluie două lu- 
crări esenţiale: ungerea cu întreaga plenitudine a 
dumnezeirii şi răscumpărarea creaţiei. Întrupa- 
rea nu este rezultatul unei ,,insotiri pământești, 
ci e o taină cerească”, si de aceea trebuie trecută 
sub tăcere ($5). 

Subliniind realitatea pătimirii si a morţii 
Mântuitorului, episcopul arată că moartea nu a 

fost aparentă, iar suportarea ei nu este un semn 
de slăbiciune, ci din contră: „a refuza moartea e 
însuşirea specifică fricii omenești, a se scula din 
moarte este însușirea puterii dumnezeiesti” ($6). 
Înălţarea la cer are menirea unei consfintiri a uni- 
rii firii dumnezeiesti cu cea omenească, „ducân- 
du-l pe om acolo unde El Însuși a rămas intot- 
deauna" ($8). Mărturisindu-L pe Duhul Sfânt 
afirmăm credinţa în Sfânta Treime ($11), dar in 
același timp credem si în Biserica ce rămâne în 
perpetuă unire cu Hristos ($12). În final, Sfântul 
Petru se referă din nou la disciplina arcana, în- 
demnându-i pe catehumeni să păstreze aceste cu- 
vinte în memorie, fără a le aşterne pe hârtie, evi- 
tand divulgarea tainei credinţei ori încredințarea 
„secretului credinţei” celor necredinciosi ($14). 


Sermo LXII 


Episcopul isi incepe cuvántarea evocánd 
eforturile celui ce se dedică educării pruncilor si 
cere ingaduinta auditoriului pentru a lăsa de-o 
parte obisnuitele artificii retorice pentru a cobori 
nivelul expunerii la puterea de înţelegere a cate- 
humenilor care erau de fata ($1). 

Simbolul de Credinţă este martor şi garanţie 
ale legământului pe care Dumnezeu îl încheie cu 
omul. Deşi nu are nevoie de vreun semn pen- 
tru rememorarea acestei înțelegeri, Dumnezeu 
„doreşte un simbol pentru că Cel ce vine spre 

moartea ta nu disprețuiește să încheie o înţelegere 
cu tine. Doreşte un simbol pentru că Cel ce oferă 
întotdeauna totul a vrut să fie dator. Doreste un 
simbol pentru că te cheamă în acest fel nu la ceva 
palpabil, ci la credință” ($3). În virtutea acestui 
simbol sau zălog al Legământului, crestinul poa- 
te aștepta să fie numărat între moștenitorii lui 
Dumnezeu, impreuná-mostenitor cu Hristos, 
părtaş al Împărăției Cerurilor. 

Întâiul articol afirmă Atotputernicia lui 
Dumnezeu ($5) si calitatea de Tata ($6), dar 
suntem preveniti că iscodirea relaţiei Lui cu 
Fiul si cercetarea existenţei Tatălui anterioară 
apariţiei Fiului sunt inutile atâta timp cât cre- 
dem că Dumnezeu este Atotputernic și are, deci, 
puterea de a exista și de a acţiona într-un mod 
ce depăşeşte capacitatea omenească de înţelegere 
($7). Articolul II şi III sunt organic legate în- 
tre ele, exprimând două taine fundamentale: 
nașterea din veac din Tatal și nașterea în timp 
din Fecioara Maria. Din nou sunt ridiculiza- 
te tentativele de a cuprinde în categorii logice 
omenești profunzimea divinității ($8). 

Jertfa de bunăvoie este apogeul chenozei, al 
micșorării de bunăvoie a Fiului Care Se lasă cu- 
prins de limite şi se expune unui tratament atât 
de crud doar pentru a ajunge mai lesne la făp- 
tura Sa: „De aceea a venit la inima ta, a venit la 
cugetul tău, Şi-a asumat sufletul tău, pentru cá a 
căutat de la început să fie iubit de tine cu sufle- 

tul, cu inima și cu trupul” ($9). Vorbind despre 
învierea cea de-a treia zi, Petru Chrysologul arată 
cât de greu este de primit o astfel de învățătură 
atât de iudei, cât şi de eretici ($10). 

Restul articolelor urmează schema clasică: 
Înălţarea la cer este un act necesar pentru firea 
omenească și împlinirea răscumpărării ei ($11). 
Şederea de-a dreapta Tatălui nu este o poziţionare 
spaţială de vreme ce nu există stângă (simbol al 
răului, al neoránduielii) la Dumnezeu ($12). Ju- 
decata universală este si ea afirmatá ca o necesi- 
tate ($13). Marturisirea Duhului Sfânt confirma 
şi desavarseste credinţa în Sfânta Treime ($14). 
Biserica este indisolubil legată de Hristos ($15), 
iar iertarea păcatelor este condiţionată de ierta- 
rea (celorlalți și a sinelui) ($16). Învierea trupu- 
rilor în ziua Judecăţii de Apoi reprezintă dovada 
deplină a credinţei si este o altă manifestare a 
atotputerniciei lui Dumnezeu ($17), în vreme 
ce viata veşnică dă sens învierii trupurilor ($18). 


Sermo LXIIA 


Afirmánd credinţa într-un Dumnezeu, măr- 
turisim întreaga Sfântă Treime ($1). Numele Fi- 
ului întrupat exprimă calitatea Lui de Mântuitor 
care a fost uns cu deplinătatea dumnezeirii ($2), 
şi doar El este Fiul natural al Tatălui ce pose- 
dă în esenţa Sa atributele divinității ($3). Întru- 
parea se face printr-o unire cerească a Duhului 

Sfânt cu umanitatea în Fecioară, mai presus de 
înţelegere, un act ce se cere primit prin credinţă 
(54). Răstignirea Mântuitorului aduce reînnoirea 
firii noastre prin lemn, în vreme ce îngroparea 
confirmă realitatea morţii ($5). Dacă pătimirea 
este proprie omenitátii, învierea este dovada pu- 
terii dumnezeieşti ($6), iar înălţarea are meni- 
rea de a ne duce pe noi la cer ($7). Şezând de-a 
dreapta Tatălui, Fiul arată că e părtaş puterii si 
cinstei părintești ($8). Judecata finală îi are in 
vedere atât pe cei vii, cât și pe cei morţi ($9). 

Episcopul respinge categoric orice subordo- 
nare în Treime si Îl mărturiseşte pe Duhul Sfânt 
împreună cu Tatal si cu Fiul, trei Persoane dis- 
tincte, dar Care nu sunt separate în substanţă 
($10). Sfânta Biserică este trupul lui Hristos si 
de aceea în Biserică Îl mărturisim pe Hristos 
($11). lertarea păcatelor este necesară intrării în 
Împărăţia Cerurilor ($12), iar prin învierea de 
obşte trupurile vor deveni pártage recompensei 
sau pedepselor eterne ($13). 


Subtext 


Aceste omilii reprezintă importante mărturii 
despre strânsa legătură dintre expositio symboli 
şi aşa-numita traditio et redditio symboli, două 
practici esenţiale care presupun transmiterea 
Crezului si interpretarea lui de către catehet, re- 
spectiv reproducerea sau rostirea lui de cátre ca- 

tehumen în fata episcopului în săptămâna pre- 
mergătoare Botezului. 

Solemnitatea celor două acte reflectă gradul 
de conştientizare a importanţei Simbolului de 
Credinţă pentru fiecare creștin în parte, fie el 
cleric sau mirean, deoarece doar conştient poţi 
mărturisi adevărul de credinţă fără a fi vátámat 
de el. Acesta este un topos al operelor catehetice 
şi omiletice din secolele IV-V şi este, în general, 
asociat disciplinei arcane, sintagmă care exprima 
grija creştinilor de a nu împărtăşi păgânilor şi 
nici chiar catehumenilor adevărurile de credinţă 
cele mai profunde. 

Întemeiată pe îndemnul Mântuitorului „nu 
dati cele sfinte câinilor, nici nu aruncaţi măr- 
găritoarele voastre înaintea porcilor” (Mt 7, 6), 
această rezervă va dobândi, încă din timpul pro- 
povăduirii apostolice, o motivaţie pedagogică, 
după cum arăta Sfântul Pavel: „n-am putut să 
vă vorbesc ca unor oameni duhovnicești, ci ca 
unora trupesti, ca unor prunci în Hristos. Cu 
lapte v-am hrănit, nu cu bucate, căci încă nu 
puteaţi mânca şi încă nici acum nu puteţi, fi- 
indcă sunteţi tot trupesti” (7Co 3, 1-3). Căci 
„hrana tare este pentru cei desavarsiti, care au 
prin obisnuinta simţurile învăţate să deosebească 
binele si răul” (Evr 5, 14). 

Prin urmare, rezerva de a împărtăși 
informaţiile prea sensibile avea iniţial un aspect 
pedagogic, de iniţiere si transmitere treptată a 

conţinutului dogmatic al kerigmei apostolice, 
dar, după izbucnirea persecuțiilor, disciplina ar- 
cana devine un mijloc de protecţie a creştinilor 
care vietuiau în mijlocul păgânilor ostili. Inte- 
resant este faptul că si după publicarea Edictu- 
lui de la Milano în anul 313, această rezervă se 
menţine, dar revine la semnificaţia iniţială de 
predare graduală si limitată a elementelor de 
doctrină din raţiuni pedagogice, pentru a nu 
zdruncina convingerile sau simţurile spirituale 
încă insuficient dezvoltate ale celui ce se apropia 
de Taina Sfântului Botez. 

În acelaşi timp se poate spune că, în secole- 
le IV-V, menţinerea disciplinei arcane reprezintă 
un test pentru întreaga comunitate creştină: o 
provocare pentru catehetul care trebuia să se li- 
miteze la un anumit set de informaţii, o probă 
pentru catehumenii care trebuiau să facă dovada 
răbdării, a modestiei si a înţelepciunii de a nu 
pretinde accesul la dogmele care le depășeau ca- 
pacitatea de a crede cu statornicie, dar și pentru 
restul membrilor Bisericii, care nu trebuiau să 
deconspire învățăturile esenţiale nici catehume- 
nilor si sub nicio formă necrestinilor, pentru a 
nu profana, răstălmăci sau batjocori ceea ce nu 
înţeleg. Prin urmare, cele două valenţe ale aces- 
tei atitudini rămân strâns împletite chiar și după 
epoca persecuțiilor. 

Revenind la traditio symboli sau încredințarea 
Crezului, trebuie specificat faptul că nu se măr- 

ginea strict la predarea mărturisirii de credinţă 
în forma ei sintetică, ci presupunea adesea și 
explicaţii sau interpretări ale adevărurilor ex- 
primate, accentuându-se în același timp limite- 
le cunoașterii omenești în pătrunderea tainelor 
dumnezeiesti. De aceea traditio presupune un 
test pentru catehumenul care trebuie să accepte 
prin credință ceea ce el nu poate explica in mod 
raţional. 

În mod analog, si redditio symboli reprezintă 
mult mai mult decát simpla repetare sau redare 
a Crezului invátat pe de rost, este un moment 
solemn de confirmare a dorintei de a participa 
la sacramentele Bisericii, find o condiţie sine 
qua non. Este mărturisire si, totodată, legámánt 
in fata sacerdotului, dar si a nasului, care avea o 
funcţie activă în iniţierea catehumenului, contrar 
tendinței simpliste de a-i accepta prezenţa doar 
odată cu generalizarea pedobaptismului. În acest 
sens ar trebui reluată in extenso mărturia Egeriei, 
care descrie această ultimă fază a catehumenatu- 
lui care precedă primirea Sfântului Botez, potrivit 
rânduielii Bisericii din Ierusalim, cârmuită la acel 
moment de către Sfântul Chiril (cca 348-386): 


„Rânduiala este aici ca cei care vin la bo- 
tez în aceste zile ale Patruzecimii, în care 
se posteşte, să fie mai întâi exorcizati, de 
dimineaţă, de către clerici, imediat după 
terminarea slujbei de dimineaţă, în biserica 

Învierii. Îndată se pune un scaun pentru 
episcop la Martyrion în biserica cea mare, si 
cei ce urmeazá a se boteza, bárbati si femei, 
stau strânși roată, aproape, în jurul episco- 
pului. Sunt de fata naşii si nasele si cei din 
popor care vor să audă intra si stau si ei, dar 
numai credincioșii. 

Catehumenii însă nu intră acolo în timpul 
cât episcopul învaţă (pe candidaţi) Legea, 
astfel: începând cu Geneza, în cursul Păre- 
similor parcurge întreaga Scriptură, explici- 
tând întâi sensul literal, apoi pe cel spiritu- 
al; de asemenea, îi învaţă în acele zile despre 
înviere şi toate cele despre credință; aceasta se 
numește cateheză. Şi când s-au împlinit cinci 
săptămâni de când sunt instruiți, atunci pri- 
mesc Simbolul de Credinţă, al cărui cuprins, 
la fel ca cel al întregii Scripturi, le este 
explicat articol cu articol, mai întâi literal, 
apoi spiritual, si asa explică si Crezul. Astfel 
cá, în aceste locuri, toti credincioșii urmăresc 
Scriptura, când se citește în biserică, pentru 
că toti sunt instruiți în aceste zile ale Patru- 
zecimii, în fiecare zi, de la ceasul întâi din 
zi, până la ceasul al treilea. [...] După ce s-a 
terminat cateheza la ceasul al treilea, îndată 
episcopul este condus de acolo, cu imne, la 
Biserica Învierii si se face sfârşitul Ceasului al 
treilea. Şi așa se face catehizarea câte trei ore 
zilnic, timp de şase săptămâni. lar în săptă- 

mâna a opta a Păresimilor, adică cea care se 
numește «Săptămâna Mare», nu mai e timp 
de catehizare, ca să se poată împlini cele ce 
s-au spus mai înainte. 

Recitarea Simbolului de Credinţă. După ce au 
trecut şapte săptămâni și nu mai rămâne de- 
cât săptămâna Paştilor, care se numește aici 
«Săptămâna Mare», atunci vine episcopul de 
dimineaţă, în biserica mare, la Martyrion. Se 
așază un jilt pentru episcop în fundul absi- 
dei, după Sfânta Masă, si aici vin, unul câte 
unul, bărbaţii cu naşii, iar femeile cu nasele 
lor, si rostesc, în fata episcopului, Simbolul 
Credinței. 

După recitarea Simbolului în faţa episcopu- 
lui, acesta se adresează tuturor zicând: «În 
aceste șapte săptămâni ati fost instruiți asu- 
pra întregii Legi din Scripturi, vi s-a vorbit 
despre credinţă; aţi auzit vorbindu-se despre 
învierea trupurilor; ati auzit, pe cát vă este 
cu putinţă să intelegeti, ca niște catehumeni, 
întreaga învăţătură din Simbolul Credinței. 
Dar adevărurile cele despre o taină mai înal- 
tă, aceea a Botezului, nu le puteţi auzi, pen- 
tru că nu sunteţi încă decât catehumeni. Şi 
ca să nu socotiți cá prin aceasta se face fara 
noimă, acestea le veţi asculta după ce veţi fi 
fost botezați în numele Domnului, în cele 
opt zile ale Paştilor, după terminarea sluj- 
bei, în Biserica Învierii; deocamdată, însă, 

fiindcă sunteţi numai catehumeni, tainele 
mai adânci ale lui Dumnezeu nu vă pot fi 


spuse»"?^, 


Prezenţa nasului atât în timpul incredintárii 
Crezului si a explicatiilor inerente, cât si la ros- 
tirea sau impreuná-rostirea solemná a Simbolu- 
lui de Credintá in fata episcopului, evidentiazá 
importanta lui ca martor si garant chiar si pentru 
adultii care urmau sá primeascá Taina Botezului. 
În acelaşi timp subliniază importanța, erodatá de 
timp, a acestui act, precum si discrepanta între 
semnificaţia de atunci a Crezului și indiferența 
cu care îl repetăm noi la fiecare Sfântă Liturghie. 

Un alt aspect care trebuie punctat este fap- 
tul cá, desi aceste cuvântări sunt rostite cel mai 
probabil între Sinodul al III-lea Ecumenic (Efes, 
431) şi moartea Sfântului Petru (450), ele nu se 
referă deloc la Simbolul Niceo-Constantinopoli- 
tan, ci la cel Apostolic sau Vechi Roman, foarte 
uzitat în Occident în secolele IV-V. Acest detaliu 
reflectă cât de mic era încă impactul formulei de 
credinţă de la Constantinopol în viata liturgică 
a Bisericii Universale. Prin urmare, în prima ju- 
mătate a veacului al V-lea, Simbolul Niceo-Con- 
stantinopolitan era departe de a deveni etalonul 


? Itinerarium Egeriae, XLV1-XLVU, trad. Marin M. 
Braniște, în Marin M. Branişte, „Însemnările de cáláto- 
rie ale peregrinei Egeria, sec. IV — teză de doctorat”, în 
Mitropolia Olteniei, nr. 4-6/1982, p. 375-377. 

dogmatic de azi, a cărui unanimă recunoaștere 
obisnuim să o proiectam si în trecut. 


Sursa 

Traducerea din latină a fost realizată după 
ediţia critică publicată în volumul Petrus Chry- 
sologus, Sermonum collectio a Felice episcopo pa- 
rata, sermonibus extravagantibus adiectis, edit. 
Alejandro Olivar, in coll. Corpus Christianorum 
Series Latina (CCSL) 24, p. 318-355, reluată în 
Opere di San Pietro Crisologo. Sermoni, vol. 1 [1- 
G2bis], edit. Gabriele Banterle, Biblioteca Am- 
brosiana/Citta Nuova Editrice, Milano/Roma, 


1997, p. 378-428. 

Întâia despre Crez 


1. Nelinistitorul si subitul moment al 
nasterii inainte de soroc m-ar fi ingrijorat, iar 
deschiderea mai inainte de vreme a mugurilor 
m-ar fi tulburat grav, dacá barierele timpului 
n-ar fi adesea rupte si dacá pecetile pántecelui 
n-ar fi sparte printr-o brutală violenţă de către 
cei născuţi care se grăbesc să smulgă câștigurile 
neaşteptate ale vieţii. Acesta este motivul pentru 
care omul adesea, neglijând sorocul de zece luni, 
părăseşte în luna a şaptea pasajele înguste ale pri- 
mei locuinţe si lasă în urmă strâmtoarea uterului, 
ca noul luptător să se bucure că a biruit timpul 
chiar înainte de a deveni rob al timpului. Şi dacă 
aceasta e posibil pentru natura omenească, ce 
s-ar putea opune naturii cerești si dumnezeiesti? 
Sau ce nu i-ar fi cu putinţă Duhului Sfânt, dacă 
trupul poate aceasta? Sau cum să nu împlinească 
harul ceresc ceea ce obţine si realizează slabiciu- 
nea omenească? 

2. Oare nu asa Pavel a prigonit calea si pan- 
tecele mamei noastre [Biserica] cu cruntă ran- 
chiună, ca să prevină, precum o tornadă din cer 

şi o furtună violentă, sorocul la care Biserica avea 
să nască, doar pentru ca deodată să se nască pe 
cale tocmai el, cel ce avea să aducă neamurilor 
calea credinţei? Nu pe drept se numeşte pe sine 
născut înainte de vreme” si se miră că s-a si nás- 
cut, cel care ştia că nu ajunsese la termenul sar- 
cinii? Totuşi (fiind) el încă vrájmas (al Bisericii) 
când lovea din afară pântecele sfintei mame şi 
strivea cinstitele ei odrasle în chiar momentul 
naşterii, deodată este prefăcut în sfânt vlăstar 
tocmai el, care fusese cel mai neînduplecat per- 
secutor al vlăstarului însuși. Chiar și eunucul s-a 
născut pe cale, iar dacă fortata castitate îl adusese 
la curtea regelui, fecioria de bunăvoie şi oferită 
în dar [lui Dumnezeu] l-a mutat si l-a înălțat la 
slava cancelariei cerești si la slujirea vegnicului 
Împărat pe acela pe care îndrăzneala omenească 
l-a castrat spre slujirea omului. Fericit este acela 
căruia i-a fost dat nu să piardă însemnele pala- 
tului, ci să le schimbe [cu altele]. 

3. Aceasta înseamnă, fiilor, că într-una și 
aceeași clipă vă indreptám preafericiti spre pân- 
tecele mamei pe voi pe care mai înainte v-am 
primit trişti. Ascultati credinţa, învăţaţi rugă- 
ciunea. Dar, întrucât suntem împiedicaţi de 
timp, nici noi nu putem să vă descoperim taina 
şi nici voi nu puteţi să ne redati (din memo- 
rie) cu solemnitatea cuvenită cele ce v-au fost 


% Abortivum — lit. lepădat, avorton. 

încredințate, luaţi aminte ca să învăţaţi acum 
doar cuvintele Simbolului, si în timpul Paştilor, 
în care acestea vor fi încredințate mai pe înde- 
lete, să puteţi înţelege (sensurile) mai profunde 
ale aceleiași taine. Luaţi lucrul pe care îl vreţi, 
aflaţi lucrul pe care îl doriţi, pentru că Împărăția 
cerurilor se ia prin staruinta si cei ce se silesc pun 
mána pe ea (Mt 11, 12). Primiti lucrul pe care 
il vreti si prin har sá prisoseascá ceea ce forta 
poate să ia cu sila. Intrarea vietii, poarta mántu- 
irii, ușa credinţei este arătată neîndoielnic drept 
mărturisirea curată, dreaptă și unică, cum spu- 
ne profetul: /ntrati pe porțile lui cu mărturisire 
(Ps 99, 3). De aceea, același profet, îndemnat în 
acest chip, cere apoi apropierea de Dumnezeu, 
Căruia sa îi grăiască, zicând: Deschideti-mi mie 
portile dreptății ca intrând pe ele să îl mărturisesc 
pe Domnul (Ps 117, 19). Vedeţi că nu poate măr- 
turisi cel care nu a intrat în această casă a mân- 
tuirii si a credinţei, în care, precum mărturisirea 
îl lasă să intre, tot așa negarea ei îl scoate, fără 
îndoială, afară. 

4. Dar noi să auzim ce trebuie mărturisit. 
Zice Apostolul: Cu inima se crede spre dreptate, cu 
gura se mărturiseşte spre mântuire (Rm 10, 10). Si 
ceea ce este crezut s-a arătat: dacă tu crezi, zice, 
în Domnul Iisus în inima ta si ÎL vei mărturisi 
cu gura, te vei mântui (cf. Rm 10, 9). Cu ini- 
ma se crede spre dreptate, cu gura se mărturiseşte 
spre mântuire (Rm 10, 10). De aceea, fiilor, ve- 

dem că mare lucru este acest rezumat al credinţei 
noastre, când toată taina mântuirii omeneşti este 
purtată si se salasluieste între inimă si limbă. Tu, 
omule, cunosti felul in care” trebuie să crezi: cu 
inima se crede spre dreptate, cunoşti felul în care 
trebuie să márturisesti: cu gura se mărturiseşte spre 
mântuire. Şi ce zic? Omul care se are pe sine are 
totul în sine, dar se are pe sine cel care ÎL are pe 
Dumnezeu: într-adevăr, ÎL are pe Dumnezeu cel 
care crede în EI și îl mărturiseşte pe Făcătorul 
Său. 

5s Insemnati-va [cu semnul crucii]! Credinta, 
care este primita prin auzire, este crezuta cu ini- 
ma, este exprimată cu gura spre mântuire, trebu- 
ie aşezată in tainita minţii si încredinţată inimii?? 
din pieptul nostru, până ce nu este înscrisă cu 
cerneală pe foaie, ca, în loc să fie destinată celor 
ce cred spre viaţă, să fie descoperită celor vicleni 
spre pierzare. Omule, trebuie să pázesti înlăun- 
trul tău ceea ce, [dacă ar fi] în afara ta, va putea 
să piară. 


7 Habes unde - lit. ai de unde 


% Vitalibus — lit. organelor vitale. 

A doua despre Crez 


1. Fericitul Isaia, (fiind) un evanghelist nu 
mai prejos decat proroc, a plans ca avea buze 
necurate si ca locuia in mijlocul unui popor cu 
buze necurate, zicand: Vai mie, ca sunt pierdut, 
de vreme ce om sunt cu buze spurcate si locuiesc in 
mijlocul unui popor cu buze necurate. Si pe Dom- 
nul Savaot L-am văzut cu ochii mei (ca) împărat! 
(Js 6, 5). Este mereu mâhnit de această durere 
omenească că nu reușește să exprime, că nu poa- 
te să vestească și să mărturisească ceea ce simte 
şi vede cu privire la Dumnezeu. Precum carnea 
este limitată de propriul suflet, pe atât sunt bu- 
zele strânse, pe atât limba este un tălmaci ne- 
putincios? al propriei minţi. În carne ofteazá 
închis un foc, încălzește venele, aprinde mărun- 
taiele, fierbe în străfunduri și arde mereu toate 
cele dinláuntru ale omului, întrucât nu reușește 
să exprime într-o cuvântare completă, să iasă pe 
gură, să se reverse pe buze, să articuleze cu limba 
ceea ce este contemplat cu ochii mintii'?. Iată de 


?? Brevis — lit. scurt, concis. 
100 În ediţia lui Al. Olivar: mentis contemplatur aspectu. 
Ín versiunea reeditatá de J.P. Migne (PL 52:357A) gásim 

ce Isaia, când Îl vede pe Împăratul cerului, adică 
pe Hristos, a înţeles printr-o viziune clară că El 
însuși este Domnul Savaot, (si) a deplâns buzele 
necurate ale sale și ale poporului său, pentru că, 
precum divinitatea mărturisită a lui Hristos lu- 
minează inimile, purifică gurile şi curăţă buzele, 
tot aga negarea măreției lui Hristos le intineaza. 

2. Dar să ascultăm la ce a servit acest sus- 
pin al profetului: și unul dintre serafimi a zburat 
spre mine, având în mâna sa un cărbune, pe care 
il luase cu clestele de pe jertfelnic si l-a apropiat de 
gura mea si a zis: lată s-a atins de buzele tale si 
va şterge toate păcatele tale, si fărădelegile tale le 
va curăța Us 6, 6-7). Nu este momentul a spune 
de ce a fost trimis unul (dintre serafimi), şi cine 
este acesta care a fost trimis si cât de mare este 
cel care astfel netulburat duce cu mâna cărbune- 
le focului ceresc nu ca să ardă buzele profetului, 
ci, din contră, potoleste (arsura) cu atingerea sa 
ca să le curețe. lar acum să ne pocăim si noi cu 
toată simtirea inimii si să recunoaştem că sun- 
tem nefericiti în acest chin al cărnii, si să plân- 
gem cu suspine cuvenite pentru că avem buzele 
întinate, ca acel serafim, apucând clestele legii 
şi al harului de pe altarul ceresc, să ne ofere tai- 
na aprinsă a credinţei. Si cu o astfel de îndru- 
mare să atingă gura buzelor noastre ca să înde- 


mentis contemplatur affectu: este contemplat cu simtirea 
inimii, o sintagmă recurentă în textele Sfântului Petru 

părteze nedreptátile, să curețe păcatele, si ast- 
fel gura noastră să se aprindă în făclia deplinei 
mărturisiri (de credinţă), ca această ardere să fie 
una a mântuirii, iar nu a durerii. Să mai cerem 
şi ca această căldură a cărbunelui să ajungă în 
inima noastră, ca să dobândim gustul nu doar 
cu buzele, ci (să dobándim) cu mintea si insesi 
simţurile deplina sáturare cu privire la o atât de 
mare dulceaţă a tainei. Și precum Isaia, după 
curățarea buzelor, a vestit nașterea de negrăit din 
Fecioară, zicând: Jază, Fecioara va lua în pântece 
si va naşte fru (Is 7, 14), aşa şi noi să vestim taina 
patimirii si slava învierii. 

3. Cred în Dumnezeu Tatal Atotputernic 
(Credo in Deum Patrem omnipotentem). Pe drept 
márturisiti voi, astázi, cá ati crezut in Dumne- 
zeu, de vreme ce vă bucurati cá au fugit zeitele 
şi zeii diferiţi după gen, incerti la număr, bădă- 
rani prin zarva lor, neinsemnati după origine, 
dezgustători prin renume, cei mai necuviinciosi, 
primii în răutate, notorii în vinovăţie, acuzaţi 
de însăși priveliștea statuilor lor; pentru că este 
specific chinului, durerii si nefericirii ca robii să 
fi avut atâţia si astfel de stăpâni, câţi si precum 
ati îndurat până acum. Dar bucurati-và că ati 
ajuns la unul, viul, adevăratul, singurul, dar nu 
singuraticul Dumnezeu, zicând: 

4. Cred în Dumnezeu Tatăl. 11 mărturiseşte 
deja pe Fiul, Cel care Îl numeşte pe Tatăl, întru- 
cât Cel care este numit Tata vrea să fie chemat 

Tată şi arată subtil că El are un Fiu, pe care nu 
L-a dobândit în timp, nu L-a născut în timp, 
nici nu L-a adoptat la un moment dat. Dum- 
nezeirea nu are un început, nici nu îngăduie un 
sfârșit, nici nu admite o posteritate (divinitate) 
care nu cunoaște apus. Dumnezeu nu-L naște pe 
Fiul în dureri, ci Îşi manifestă esenţa prin puteri 
(supranaturale), nu că ÎI face (pe Fiul) ca fiind 
din El, ci ÎI naşte (pe Fiul), ÎI descoperă si Îl arată 
pentru că este întru El. Fiul a ieșit de la Tatăl, nu 
s-a despărţit (de El); nici nu a apărut din Tatăl ca 
să urmeze după Tatăl, ci a ieşit, rămânând mereu 
în Tatăl. Ascultă-l pe (apostolul) loan când zice: 
Acesta era întru început (1In 1, 2). Şi în alt loc: 
Cel ce era de la început (1In 1, 1). „Cel ce era” 
cu siguranţă nu a apărut (cândva); „Cel era de la 
început” cu siguranţă că nu începuse (cândva în 
timp). Eu sunt, zice, Cel dintâi si Cel de pe urmă 
(Apoc 1, 17, Is 44, 6). Cel ce este Cel dintâi nu 
apare dupá un altul; Cel ce este Cel de pe urmá 
nu rámáne dupá El un altul, iar cánd spune aces- 
tea nu Il exclude pe Tatăl, ci ÎI include în Sine 
şi pe Tatăl tuturor. Dar să ne întoarcem la cele 
spuse mai înainte. 

5. Si în Hristos Iisus, Unicul Lui Fiu, Dom- 
nul nostru (Et in Christum lesum, filium eius 
unicum, dominum nostrum). Precum regii sunt 
aclamati cu titlurile triumfurilor lor si adună 
foarte numeroase denumiri după numele nea- 
murilor supuse, astfel Hristos este aclamat cu 


94 


Omilii la Crezul Apostolic 


titlurile bunatatilor sale: chiar la mirungere este 
numit Hristos, Cel Care varsă mirul dumneze- 
irii pe mădularele deja uscate ale muritorilor ca 
tămăduitor devotat; şi precum din pricina un- 
gerii (este numit) Hristos, asa este numit lisus 
din pricina izbăvirii, Cel Care varsă pentru noi 
din acest mir dumnezeiesc, ca să redea izbăvirea 
certă celor bolnavi, care au pierdut vesnica să- 
natate. Si în Hristos lisus, Unicul Lui Fiu. Pentru 
că, desi sunt multi fii prin har, Acesta este unul si 
singurul (Fiu) după natură. Domnul nostru. Care 
ne cercetează pe noi liberi fata de robii atâtor 
stăpâni atât cruzi, cât si dezgustători, nu ca să ne 
readucă la starea cea dintâi, ci ca să ne elibereze 
spre libertate continuă. 

6. Care S-a născut de la Duhul Sfânt (Qui 
natus est de Spiritu sancto). Astfel si într-un ase- 
menea chip se naste pentru tine Hristos, ca sá 
schimbe pentru tine, omule, ránduiala nasterii, 
ca să ai un nou răsărit în viaţă tu, cel pe care 
te aştepta întotdeauna un vechi apus in moar- 
te. Care S-a născut de la Duhul Sfânt si Fecioara 
Maria (Qui natus est de Spiritu sancto et Maria 
virgine). Când Duhul zámisleste, Fecioara ia in 
pântece, se împlinește (printr-o lucrare) com- 
plet dumnezeiască si deloc omenească, nici nu 
se găsește loc pentru slăbiciune acolo unde vir- 
tutea este unită cu puterea, Adam a fost ador- 


101 Ubi virtus est sociata virtus. 

mit ca din bărbat să fie scoasă o fecioară, acum 
Fecioara a fost uluită, ca din Fecioară să fie re- 
înnoit bărbatul. Ce ar putea să pretindă rându- 
iala firii cu privire la o astfel de naștere? Cand 
vede că propria rânduială îi este înnoită, când 
observă că toate legile ei sunt schimbate, înţelege 
şi se minunează că Făcătorul ei a venit la făp- 
tura Sa’. Lucrul acesta li se pare neînsemnat 
necredinciosilor, dar mare este taina (aceasta) 
pentru cei ce cred. 

7. Care în vremea lui Pilat din Pont a fost 
răstignit si îngropat (Qui sub Pontio Pilato cruci- 
fixus est et sepultus). Auzi numele guvernatoru- 
lui'% ca să afli si vremea pátimirii. Auzi de răs- 
tignire ca să ştii că mântuirea pierdută de noi a 
fost recástigatá prin ceea ce a pierit si să vezi că 
viata celor ce cred stă atârnată acolo unde (mai 
înainte) atárnase moartea inselatorilor. Auzi de 
îngropare ca să nu crezi că moartea Lui a fost 
o farsă. Acesta este semnul puterii divine, când 
moartea moare prin moarte, autorul morţii este 
sfârtecat de propria sabie, tâlharul este prins de 
prada sa, iadul este sfasiat când înghite viata. 

8. A înviat a treia zi din morti (Tertia die 
surrexit a mortuis). Hristos a întrebuințat cele 
trei zile ale ingroparii Sale spre folosul celor trei 


102 [n suam sobolem - lit. la odrasla sa. 

1% Iudex — lit. judecător. În textele juridice însă, termenul 
desemnează și reprezentanţii administraţiei imperiale în 
teritoriu: prefecti, guvernatori, proconsuli etc. 

locuri: din iad, pe pământ, în cer; reînnoind cele 
ce sunt în cer și restaurând cele ce sunt pe pă- 
mânt si răscumpărând cele din iad, si ca să ara- 
te în același timp prin taina celor trei zile harul 
Treimii, dat spre mântuirea omului. 

9. S-a înălțat la cer (Ascendit in caelum). S-a 
înălțat nu pentru a Se întoarce în cer, Cel care 
a rámas mereu in cer, ci ca sá te poarte pe tine 
pe care astfel te-a dezlegat de lant si te-a scos 
din iad. Íntelege, omule, de unde şi până unde 
ai fost ináltat de Dumnezeu ca sá devii locuitor 
intru cele ceresti, tu, cel ce erai nesigur si mereu 
nestatornic pe pământ. 

10. Sade de-a dreapta Tatălui (Sedet ad dex- 
tram Patris). Dar Tatal Sáu nu are nimic la stán- 
ga. Mărturisirea noastră nu indică spaţii!“ ale 
aşezării dumnezeiesti, ci semnul puterii: Dum- 
nezeu transcede'? locurile, dumnezeirea nu ac- 
ceptá nimic de-a stránga. 

11. De unde va veni să judece viii şi morţii 
Unde venturus iudicare vivos et mortuos). Îi va ju- 
deca pe cei vii, dar in ce fel ar putea sá-i judece 
pe cei morti? Dar cei ce sunt numărați de noi în- 
tre cei morti tráiesc. Prin urmare voi márturisiti 
cá vor învia spre judecată cei pe care necredinta 
socoteste cá ar fi pierit, până când cei care sunt 
morti si care vor fi aflaţi vii vor da, deopotrivă, 
socotealá pentru viata si faptele lor. 


104 Loca — lit. locuri. 
105 Nescit — lit. ignoră. 

12. Cred în Sfântul Duh (Credo in Spiritum 
sanctum). După ce ai mărturisit taina întrupă- 
rii" , se cuvine ca tu să marturisesti dumneze- 
irea Duhului, ca unitatea Treimii, egală a Tata- 
lui, a Fiului si a Sfântului Duh, să păzească prin 
toate si în toti si să păstreze cu putere adevărul 
nestirbit al credinţei în mărturisirea noastră. 

13. În Sfânta Biserică (Sanctam ecclesiam). 
Întrucât nici mădularele nu se despart de cap, 
nici soţia de sot, ci, mai degrabă, printr-o ase- 
menca alipire devin un singur suflet, Dumnezeu 
devine toate in toti. Deci cel care mărturisește 
Sfânta Biserică în Dumnezeu crede el însuși în 
Dumnezeu. 

14. Si în iertarea păcatelor (Et in remissionem 
peccatorum). Cel ce crede cá prin Hristos ii pot fi 
iertate păcatele, acela isi dă siesi iertarea. 

15. În învierea trupului (Carnis resurrectio- 
nem). Bine crede acela că poate să învieze din 
moarte prin (voinţa lui) Dumnezeu, pentru 
Care elementele (naturale) reapar întotdeauna: 
astfel timpul [răsare] din timp, astfel ziua din 
noapte, astfel sămânţa din propriul mormânt. 

În viata vesnică (Vitam aeternam). 

16. Această credinţă, această taină nu trebuie 
înscrisă în cărţi, nu trebuie scrisă cu litere, de- 
oarece cărțile și literele sunt mai potrivite con- 
tractelor decât harului. Dar unde (este) harul lui 


1% Susceptae carnis — lit. asumarea trupului. 

Dumnezeu rămâne darul dumnezeiesc, credinţa 
este de ajuns pentru legământ, profunzimea ini- 
mii (este de ajuns) pentru taină, ca Judecătorul 
divin să recunoască acest simbol al mântuirii, 
acest legámánt al vietii, [iar] martorul fals să nu-l 
cunoască. Insemnati-va (cu semnul crucii)! Si 
insusi Domnul Dumnezeul nostru sa va pazeasca 
simtirile voastre, inimile voastre, si ca ocrotitor 
sa va fie alaturi in cele pe care vi le-a poruncit 
voua. 

1. Cel ce urmărește credința nu caută 
explicaţii; cel ce caută cele dumnezeiesti lasă 
deoparte cele omenești. Cel ce Se naşte, avân- 
du-L pe Dumnezeu ca Tata, depăşeşte natura 
şi nu are nevoie nici de timp Cel ce este născut 
de Facatorul timpului!” 
mláditá a credinţei că a vrut să vă nască pe voi 


chiar înainte de a fi fost zamisliti, să dobanditi 


. lata, vedem evlavioasa 


Împărăţia cerului înainte de a apărea dinlaun- 
trul pântecelui. În acest fel să tindă spre bu- 
curia tatălui depăşind chinurile facerii'?? 
vă gândiţi la un (prunc) născut înainte de vre- 
me, pentru că voi credeţi că prin Hristos s-a 
născut matur. Așa se naşte matur prin credinţă 
apostolul Pavel, care spune că el este un născut 
înainte de vreme (cf. 1Co 15, 8). Primiti deci 
credinţa doar prin credinţă si să nu căutaţi ca 
să và fie descoperită raţiunea credinţei înseși, 
de care voi nu ati avea nevoie, ci v-aţi poticni 


,Si nu 
> 


107 Qui temporis meretur auctorem — lit. cel ce a fost 
dobândit de Facatorul timpului. 

108 Ut matris transeatis angores — lit. ca să depășească 
leşinurile mamei. 

în credinţă prin graba voastră. Astăzi, fiilor, la 
credinţă vă cheamă credinţa în Ziditorul vostru, 
Cel care a împlinit credinţa în făgăduinţa Sa 
înainte să afle credinţă în angajamentul vostru și 
aceasta reinnoieste condiția umană, cum promi- 
sese oarecând cu cuvântul prin profet. Deschide 
gura ta si o voi umple pe ea (Ps 80, 9). Adică tu 
deschide (gura) în mărturisire, şi eu o voi um- 
ple cu taina mărturisirii înseși si te voi îmbogăţi 
cu cuvântarea mistică si o voi umple pe ea cu 
întreaga rostire a tainei cerești. Fiilor, de fapt, 
fiecare dintre cei ce ascultă, fiecare dintre cei 
ce răspund [repetând Crezul] arată ascultare. 
Aceasta revarsă harul lui Dumnezeu care ni-l 
oferă si ne învaţă. 

2. Urmând deci să primiţi Simbolul, adică 
legământul vieţii, dulceata mântuirii si legătura 
de nedezlegat a credinţei între voi şi Dumnezeu, 
pregătiţi inimile, nu foile, ascutiti-và simtirea, 
nu tocul de scris, și înscrieţi cele auzite nu cu 
cerneală, ci slujind cu duhul; pentru că nu poa- 
te să fie încredinţat secretul ceresc si veșnic in- 
strumentelor trecătoare și coruptibile, ci trebuie 
să se sălășluiască în însuși chivotul sufletului, in 
însăşi biblioteca dinlăuntru a duhului; pentru ca 
intrusul'? si puterea vrajmasului să nu descopere 


10 Arbiter profanus — lit. martorul profan. La Sfântul 
Ciprian întâlnim pentru întâia oară această sintagmă cu 
sensul de „intrus” sau „străin” în cele ale Bisericii, cf. Ad 
Donatum, 1, în CCSL 3A, ed. M. Simonetti, 1976, p. 1. A 

ceva de iscodit si de sfasiat în bucăţi. Căci ar fi 
spre pierzarea ignorantului si a defáimátorului 
ceea ce este dat spre mântuirea celui ce crede 
şi mărturiseşte. lar când iti spune tie profetul: 
Deschide gura ta şi o voi umple pe ea (Ps 80, 9), 
tu vei putea răspunde: Am ascuns ín inima mea 
cuvintele Tale ca să nu-ți greşesc Tie (Ps 118, 11). 

3. Cred în Dumnezeu Tatal Atotputernic 
(Credo în Deum Patrem omnipotentem). Cine a 
mărturisit pe Tatăl mărturiseşte si pe Fiul, pen- 
tru că fără Fiul nu se poate spune Tată. Şi pentru 
că nu se poate să ÎI faci mai mare pe Dumnezeu, 
nici să-l adaugi lui Dumnezeu, Fiul a fost în- 
totdeauna pentru cá si Tatăl a fost întotdeauna. 
Fiul nu cunoaște să aibă început, pentru că Tatăl 
nu ştie să piară; nici Cel născut nu crește acolo 
unde Părintele nu imbatraneste: firea (substan- 
tia) veşnică si coeterna a Tatălui si a Fiului nu 
trebuie apreciată potrivit criteriilor omenești, ci 
potrivit puterilor dumnezeiesti. 

4. Si în Hristos lisus, Unicul Lui Fiu, Domnul 
nostru (Et in Christum Iesum, filium eius unicum, 
dominum nostrum). Primeşte pe Hristos uns nu 
cu ulei obișnuit, ci cu Sfântul Duh de la care 
S-a născut. 


se vedea si Beatrice Pier Franco, „On the Meaning of ‘Pro- 
fane' in the Pagan-Christian Conflict of Late Antiquity: 
The Fathers, Firmicus Maternus and Porphyry before the 
Orphic “Prorrhesis (OF 245.1 Kern)”, în Minois Classical 
Studies, vol. 30 (2005), p. 137-165. 

5. Care S-a născut de la Duhul Sfânt (Qui na- 
tus est de Spiritu sancto). Printr-o astfel de naştere 
în Dumnezeu, omenirea este sfinţită, iar dumne- 
zeirea nu este micsorata in om printr-o astfel de 
cinste. Care s-a născut de la Duhul Sfânt si Fecioa- 
ra Maria (Qui natus est de Spiritu sancto et Maria 
Virgine). Fecioria L-a crezut pe Dumnezeu pen- 
tru cá, dacá nu prin (mijlocirea lui) Dumnezeu, 
aceeași Fecioară nu ar fi putut fi si mamă. 

6. Care în vremea lui Pilat din Pont a fost 
răstignit si îngropat (Qui sub Pontio Pilato cruci- 
fixus est et sepultus). ÎL menţionează pe guverna- 
tor ca să indice timpul; amintește de rástignire 
ca să arate felul pátimirii: și atunci credinţa leagă 
dovada puterii dumnezeiesti de cea a adevara- 
tei invieri, tocmai acolo unde impietatea cauta 
motiv de ofensa si pretexte pentru ratacire. Ras- 
tignit (Crucifixus). În loc înalt a primit moartea 
pe cruce înaintea tuturor vrajmasilor si în fata 
celor ce-L priveau cu deplină cruzime si în fata 
celor ce asistau plini de ură. A pătimit îngropare 
ca să nu fie batjocorit de cei nelegiuiti că nu ar 
fi asumat moartea ca s-o biruie pe ea, ci doar a 
simulat-o ca să scape de ea. 

7. A treia zi a înviat (Tertia die resurrexit). Si 
dacă a dovedit în patimire că a avut, într-adevăr, 
natura cărnii noastre, prin chipul celor trei zile 
înviază în deplina slavă a Treimii. 

8. S-a înălțat la cer (Ascendit in coelos). Înde- 
plinind aceasta, ne înalță pe noi, nu Se întoarce 

pe El însuși (la cer), Cel care niciodată nu S-a 
mutat din cer. 

9. Sade de-a dreapta Tatălui (Sedet ad dextram 
Patris). Acolo este o rânduială dumnezeiască, nu 
omenească; în așa fel sade Fiul la dreapta ca Tatăl 
să nu rămână la stânga: impreuná-sederea dum- 
nezeiască este unică și singulară, acolo puterea 
cerească nu acceptă (parte de) stânga. 

10. De unde va veni să judece viii şi morţii 
(nde venturus est iudicare vivos et mortuos). Să 
înceteze oamenii, să înceteze ereticii să-L jude- 
ce pe Judecătorul lor, să nădăjduiască la iertare 
ca să nu întâlnească judecata pentru o astfel de 
îndrăzneală. 

11. Cred în Duhul Sfânt (Credo in sanctum 
Spiritum). Acum este completă mărturisirea ta 
despre Treime, când L-ai mărturisit cu glas cre- 
dincios pe Sfântul Duh într-o singură substanţă 
cu Tatal si cu Fiul. 

12. Și în Sfânta Biserică (Et sanctam Ecclessi- 
am). Pentru că este unită cu Hristos astfel încât 
este strămutată în toată slava dumnezeirii. 

13. În iertarea păcatelor (Remissionem pec- 
catorum). Agoniseste-ti prin credinţa ta iertarea 
pentru că își este luigi vrájmas de ajuns cel care 
nu crede că i-a fost dată iertarea, pe care Dăruito- 
rul cel preabogat o promite cu toată bunăvoința. 

14. În învierea trupului (Carnis resurectio- 
nem). Pentru că cel ce nu crede aceasta nu crede 
nici în cele spuse mai înainte, cum zice aposto- 

lul: Dacă morţii nu vor învia, nici Hristos nu a 
înviat UCo 15, 16). Pe cine va judeca Dumne- 
zeu si peste cine va impáráti dacă învierea nu i-ar 
readuce la viata si nu i-ar supune judecății pe cei 
pe care moartea i-a smuls din lume? 

15. În viata veşnică (Vitam aeternam). Este 
clar că, murind însăși moartea, urmează viaţa 
veşnică. 

1. Ati auzit glasul Tatălui, ati auzit glasul 
care vă cheamă: Veniti, fiilor! Veniti, veniţi, cá 
a venit vremea credinţei, ziua încrederii, ceasul 
mărturisirii. Veniti, căutătorii credinţei, aduceţi 
sufletul sincer, inima curată, vocea pură, ca voi 
să intelegeti cu ascultarea sfântă ceea ce ne în- 
deamnă bine-venita cuvântare. Credinţa este din 
auzire, (iar) auzirea din cuvânt (Rm 10, 17). 
Cu toată simplitatea înţelegerii ascultați anga- 
jamentul credinţei, legământul harului, Crezul 
(Symbolum) mântuirii, ca să puteţi auzi și repeta 
la vremea mărturisiri, pentru că ceea este repe- 
tat înseamnă că este păstrat: cel care repetă darul 
divin nu îl pierde. 

2. Urmând să dea Legea, Dumnezeu a po- 
runcit ca poporul să isi spele hainele, să își spele 
trupurile lor si să se curețe toti de toată atingerea 
cărnii (/; 19, 10), pentru că nu se poate apropia 
omul de Dumnezeu cu murdăria trupească, înti- 
nat prin mizeria lumească. Şi dacă acea lege, care 
a ţinut umbră si este preînchipuire a harului, 
pretinde pe drept o astfel de purificare si obţine 
pe drept atâta curátie, de câtă curátie a minţii 

şi a trupului (au nevoie) cei ce vor asculta toată 
taina dumnezeirii? Să curátám deci inimile, să 
purificăm trupurile, să deschidem ochii, să ne 
descoperim simtirea, să deschidem toate porţile 
sufletului, ca să-l ascultăm, să înţelegem și să 
ne amintim Crezul (Symbolum), care este legă- 
mântul credinţei, şi să putem întotdeauna să-l 
păstrăm în însăși taina inimii noastre. 

3. Cred în Dumnezeu Tatal Atotputernic 
(Credo in Deum Patrem omnipotentem). Noi cre- 
dem în Dumnezeu dacă îi negám pe zei, dacă 
renuntám la idoli, dacă il respingem pe diavol 
şi pe îngerii lui. Ascultă, zice, Israele, Domnul 
Dumnezeul tău este unul singur (Dt 6, 4). Si 
iarăși: Să nu ai alti dumnezei afară de mine (Is 20, 
3). Cel care nu va avea alt dumnezeu va avea deci 
un Dumnezeu adevărat pe singurul Dumnezeu. 

4. Credem în Dumnezeu si ÎI mărturisim pe 
EI Tatá, întrucât noi credem că El a avut intot- 
deauna un Fiu. A avut un Fiu, nu apărut cândva 
prin concepţie, nu despărţit la naștere, nu cres- 
cut de-a lungul timpului, nu inferior în grad, 
nu schimbat cu vârsta, ci este mládita care ră- 
mâne veşnic în Părintele etern. Ez, zice, (sunt) 
întru Tatăl si Tatăl întru Mine Un 14, 11). L-am 
ascultat pe Tatăl, să credem în Fiul prin puterea 
dumnezeiască, nu din ierarhie omenească, ci din 
taina lui Dumnezeu, nu din socoteală lumească, 
nu din legea lumii, ci din puterea cerească. Nu 
e permis a contesta ceea ce este îngăduit a ști; se 

cuvine a crede, nu se cuvine a iscodi, căci din 
acest motiv L-am numit pe Dumnezeu Atot- 
puternic, întrucât nu am putea considera nimic 
imposibil pentru Dumnezeu. 

5. Și în Hristos lisus, Unicul Lui Fiu, Domnul 
nostru (Et in Christum Iesum, filium eius unicum, 
dominum nostrum). A fost numit Hristos pentru 
ungere si lisus pentru mântuire, deoarece, pre- 
cum ungerea care se făcea pentru regi, profeti si 
sacerdoti, sub chipul uleiului, în acest rege al re- 
gilor, sacerdot al sacerdotilor, profet al profeților 
s-a vărsat în toată plinătatea Duhul dumnezeirii 
şi s-au întors înapoi şi s-au făcut etern în Însuşi 
Făcătorul impárátirea şi sacerdotiul, pe care le 
preinchipuise prin alții în timp. Si Iisus, pentru 
că este numit Mântuitor — lisus înseamnă Mân- 
tuitor —, pe drept este numit izbăvire, întrucât a 
dat existenţă lucrurilor și a dat aceeași mântuire 
celor ce au pierit. 

6. Si în Hristos lisus, Unicul Lui Fiu, Domnul 
nostru (Et in Christum Iesum, filium eius unicum, 
dominum nostrum). El insusi este Fiul unic care, 
pentru că oferă altora prin harul său (înfierea), 
posedă pentru El însuși (calitatea de Fiu) prin 
natura unică. Domnul nostru (Dominum nos- 
trum). Precum am spus mai înainte, Domnul 
Dumnezeu, unul Dumnezeu este în Hristos: 
pentru că ceea ce este El, si prin dumnezeire, si 
prin omenitate, este un singur Dumnezeu. Ín 
Hristos încetează distincţia substanţelor (sub- 

stantiarum diversitas), când începe în trup să fie 
ceea ce (e) duh, ceea ce (e) Dumnezeu Om, pen- 
tru cá este o singură măreție (maiestas) a dum- 
nezeirii și a trupului nostru. 

7. Care S-a născut de la Duhul Sfânt si Fe- 
cioara Maria (Qui natus est de Spiritu sancto et 
Maria Virgine). Ce se (poate) naste pámántesc 
când o fecioară este chemată să nască prin lu- 
crarea Duhului? Cine nu ar crede [că este rodul] 
dumnezeiesc când cea care a născut nu a simţit 
nimic omeneste? Femeia Îl purta pe Dumnezeu 
(ca) într-un templu în feciorie, prin urmare, a 
dobândit cinstea maternității si nu pierde slava 
fecioriei. 

8. Care în vremea lui Pilat din Pont a fost răs- 
tignit si îngropat (Qui sub Pontio Pilato crucifixus 
est et sepultus). Spunem numele guvernatorului 
ca sá fie cunoscutá vremea pátimirii si realitatea 
întâmplării. A fost răstignit (Crucifixus est). În- 
trucât moartea a venit prin lemn, viaţa s-a înnoit 
prin lemn. Si (a fost) îngropat (Er sepultus). Ca să 
împlinească toate cele datorate morţii, ca moar- 
tea să moară prin moarte, ca, din sămânţa trupu- 
lui Aceluia, toată plămada trupurilor omenești să 
crească și să ajungă la recolta de viaţă. 

9. A treia zi a înviat (Tertia die resurrexit). Ca 
în cele trei zile să răsfrângă binefacerea Treimii, 
ca în răstimpul de trei zile să fie izbăvit neamul 
omenesc din cele trei epoci, adică de dinainte de 
lege, în lege si în har. 

10. S-a înălțat la cer (Ascendit in coelos). Nu 
ca să Se ducă, ci ca să Se întoarcă în ceruri. Ni- 
meni nu s-a suit în cer, zice, decât Cel ce S-a po- 
gorát din cer (In 3, 13). 

11. Sade de-a dreapta Tatălui (Sedet ad dex- 
tram Patris). Dar nu ÎL are pe Tatăl la stânga. Ar- 
monia dumnezeirii nu admite nicio stângă. Şade 
de-a dreapta, nu că ar fi pe o poziţie inferioară", 
următorul la rând, ci (este) una prin dumnezei- 
rea Tatălui si carmuieste împreună cu putere ega- 
lá, căci zice: Eu si Tatal una suntem (In 10, 30). 

12. De unde va veni să judece viii şi morţii 
(Inde venturus est iudicare vivos et mortuos). Daca 
noi credem cá vine judecátorul, ne pregátim (sá 
fim) nevinovaţi la judecată. Cel ce nu crede că va 
veni [Judecătorul] neagă că ar exista Judecător; 


cel ce duce o viata rea!!! 


nu € convins de ajuns 
că trebuie să fie judecat. Judecă pe cei vii, judecă 
şi pe cei morţi, pe care, cu siguranţă, Cel ce va 
judeca îi va fi trezit (din somnul morţii). 

13. Cred în Duhul Sfânt (Credo in Spiritu 
Sanctum). Până aici mărturisind taina naşterii 
Domnului, a pătimirii, a învierii, a ináltárii (si) 
a venirii [din nou], ajungem deja la mărturisirea 
Sfântului Duh: că, precum în Tatăl si în Fiul, 
aga să se creadă si în Duhul Sfânt, ca să propo- 
váduim o singură dumnezeire, putere si slavă in 


110 Ne sit minor gradu — lit. nu ar fi într-un grad mai mic. 
11! Qui male vivit — lit. cel ce trăieşte rau. 

Treime (ut unam în trinitate deitatem, virtutem, 
gloriam praedicemus). 

14. Si în Sfânta Biserică (Et sanctam Eccles- 
siam). Credem si in Biserica pe care o credem 
şi o márturisim primită si întărită în slava lui 
Hristos. 

15. În iertarea păcatelor (Remissionem pecca- 
torum). Ce ar avea din străvechea vină şi din ve- 
chiul păcat cel ce s-ar naște în omul cel nou? Cel 
ce nu crede că datoriile trecute i-au fost iertate 
se îndoiește că va dobândi viitoarele (răsplătiri). 

16. În învierea trupului (Carnis resurectio- 
nem). Să crezi, omule, că poţi să te ridici din 
moarte, pentru că înainte să fi fost viu (nici) 
nu ai existat. Oare cum te indoiesti că vei învia, 


112 se reîntoarce 


când tot ce ti se întâmplă zilnic 
astfel la viaţă? Soarele apune si răsare, ziua se 
încheie si revine, lunile, anii, anotimpurile, roa- 
dele, seminţele, când se trec, acestea mor, când 
se întorc, trăiesc prin însăşi moartea lor. Şi ca să 
înveţi printr-un exemplu obișnuit și la îndemână 
că tu vei învia: de câte ori tu dormi si te trezesti, 
de atâtea ori mori şi te întorci la viaţă. 

17. În viata veşnică (Vitam aeternam). Este 
de trebuintá ca cel care a înviat să trăiască veşnic, 
pentru că, dacă nu ar trăi veşnic, nu ar învia spre 
viata, ci spre moarte. 


112 Cum tibi totum quod in rebus est — lit. când tot ce 
iti este in lucruri. 

18. Insemnati-va (cu semnul crucii)! Aces- 
ta este legământul nadejdii, invoiala mântuirii, 
simbolul vietii, iar mintea sa tina aceasta chezasie 
a credinţei, să păstreze amintirea, pentru ca har- 


tia cea ieftină să nu injoseascá! ? 


pretiosul dar al 
dumnezeirii, ca neagra cerneală să nu întunece 
taina luminii, ca ascultătorul nevrednic si nea- 
venit să nu deţină taina lui Dumnezeu. 

19. Dacă iubirea voastră mi-ar arăta mereu 
o astfel de liniște, ati reuși să ascultați toate cu- 
vintele predicii mele. lar Dumnezeul nostru să 
ne găsească vrednici a ne da: mie curajul de a 


cuvânta si vouă dorința de a asculta. 


113 Depretiet — lit. să devalorizeze, să deprecieze. 

1. Dacă femeia canaaneancă, prin strigă- 
tul neașteptat, din credinţă grabnică, pe când 
Hristos era pe cale, a primit si ceea ce ceruse si 
a smuls ceea ce i-a fost refuzat (Mt 15, 22-28); 
dacă eunucul etiopian, trecând pe cale, a desco- 
perit taina băii vieţii (arcanum vitalis lavacri), a 
insfacat-o pe cale si a primit-o pe drum (FA 8, 
26-38); dacă centurionul Corneliu, până să pri- 
mească botezul, a luat Duhul!'^ (FA 10, 44-48); 
dacă tâlharul a reușit în chiar momentul morţii 
(să dobândească) raiul și viaţa; cine vă va refu- 
za ceea ce căutaţi (chiar) în acel moment? Deci 
primiţi credinţa din credinţă si puteţi cunoaște 
taina credinţei, lucraţi, căci vremea este aproape. 
Moise, înainte de a primi Legea, a invocat cerul 
şi pământul; deci în ce chip va invoca episcopul 
care dă harul? Acela a zis: la aminte, cerule, si voi 
grăi; ascultă, pământule, cuvintele gurii mele (Dt 
32, 1). Eu zic: Ia aminte, Dumnezeule, si voi 
grăi şi să audă omul cuvintele gurii mele. Acela a 
zis: Ca ploaia să curgă învățătura mea şi graiurile 


14 Pervenit ad spiritum — lit. a ajuns la Duhul. 

mele să se coboare ca roua (Dt. 32, 2). Eu aş zice: 
să vină Duhul Tău precum roua, și harul tău să 
inunde precum râul, iar valul cuvântului ceresc 
să fie acum izvor de viata eternă. Acela a spus: 
Căci numele Domnului voi preamări, dati slavă 
Dumnezeului nostru (Dt 32, 3). Eu zic: Întrucât 
am preamărit credinţa, incredeti-va în Dumne- 
zeul vostru. 

2. Si pentru că vasele trupurilor sunt deja 
înnoite de postul Patruzecimii, e de trebuinta 
ca să luăm la cunoştinţă deja angajamentul 
credinţei, simbolul negutátoriei cerești, pentru 
ca, fiind intáriti în nădejde statornică, să cáu- 
tăm câştigurile netrecătoare prin toată întinderea 
lumii si prin valurile necredincioase ale acestui 
veac. Deci primiţi credinţa, aşteptaţi înfăptui- 
rea, căci cine nu are mai înainte credinţa drept 
sămânță, acela nici nu mai ajunge la infaptuire 
ca rod. Insemnati-va (cu semnul crucii)! Cu- 
vantarea duce la ascultare, ascultarea da nastere 
credintei (Rm 10, 17), credinta da nastere incre- 
derii, increderea hraneste marturisirea, marturi- 
sirea da mântuirea veşnică. lată că, în gura mea 
şi a voastră, credinţa se întâlnește pe sine, încre- 
derea se îmbrățișează astfel pe sine, mântuirea 
se întâmpină pe sine prin sărutarea mărturisirii: 

3. Cred în Dumnezeu Tatăl Atotputernicul. 
(Credo in Deum Patrem omnipotentem). Aceas- 
tă afirmaţie mărturisește si descoperă întreaga 
taină a Treimii. Vorbeşte despre Dumnezeu, nu 

dumnezei, deoarece crede într-un singur Dum- 
nezeu în Treime. Credinţa creştină Îl cunoaşte 
pe Tatăl, Îl cunoaşte pe Fiul, ÎI cunoaște pe Du- 
hul Sfânt, nu ştie de dumnezei: Dumnezeirea e 
întreită în persoane, dar o singură dumnezeire 
în Treime (Divinitatis personis trina est, sed una 
est in trinitate divinitatis). Ireimea persoanelor 
e distinctă, nu e împărţită în substanţe (Personis 
trinitas distinca est, non est divisa substantiis). 
Dumnezeu este unul singur, iar Dumnezeu este 
în unitate; este singur, dar nu singuratic. Nici 
dumnezeirea nu este împărțită in Treime, nici 
nu e confundată în unitate. Credinţa înţelege 
aceasta când spune: Cred în Dumnezeu. 

4. Apoi a adăugat: Tatăl. Cel ce crede în Ta- 
tăl mărturiseşte că există Fiul. Cel ce crede în 
Tatăl si în Fiul nu concepe perioade [înainte si 
după naştere], nu cugetă la poziţii ierarhice, nu 
îşi dă cu părerea despre [succesiunea] timpuri- 
lor, nu cercetează zămislirea, nu cunoaște (felul) 
nașterii. Cel ce crede în Dumnezeu mărturiseşte 
cele dumnezeiesti, nu cele omenești. Dar ereti- 
cul zice: „Cum e Tata dacă nu a fost mai înainte? 
Cum e Fiu daca nu i-a urmat (Tatalui)? Cum nu 
dă început Cel ce naşte? În ce fel Cel născut nu 
dobândește început de la Cel ce naşte? Aceas- 
ta ne învaţă raţiunea, iar natura demonstrea- 
ză aceasta”. Gresesti, ereticule. Aceasta învaţă 
socoteala omenească, nu raţiunea dumnezeiască, 
aceasta este însușirea naturii lumii, nu a naturii 

dumnezeirii. Slăbiciunea omenească e concepu- 
tă si concepe, e născută si naște, dă naștere si se 
naște, primeşte început si dă moarte, primește 
şi restituie, și păstrează în progenituri orice este 
specific condiţiei si naturii sale. Dar Dumnezeu 
Tatăl nu a născut în timp, pentru că ignoră tim- 
pul, nu a dat început, cel ce nu cunoaște înce- 
put; nu curge către sfârșit, cel ce nu are sfârșit; 
ci așa Îl naşte pe Fiul din Sine, ca tot ceea ce era 
în Sine să fie și să rămână în Fiul. Cinstea Ce- 
lui născut e cinstea Celui ce naște, perfecțiunea 
Celui născut este chipul Celui ce naște; inferi- 
oritatea Celui născut Îl ofensează pe Cel ce a 
născut. Dar, ascultând acestea, ereticule, să nu 
spui: în ce fel sunt acestea? Ai spus Dumnezeu, 
ai crezut în Tatăl, ai mărturisit că este Atotputer- 
nic. Daca te indoiesti, esti mincinos. Dacă zici 
„cred”, cum crezi dacă te sfádesti? Dacă consi- 
deri imposibil, tu subestimezi atotputernicia pe 
care o márturisesti. Dar noi, care márturisim pe 
Tatăl si pe Fiul si pe Sfântul Duh într-o sin- 
gură maiestate și slavă, să vorbim acum despre 
credinţă privind trupul Domnului. 

5. Si în isus Hristos, Unicul Lui Fiu, Domnul 
nostru (Et in Christum Iesum, filium eius unicum, 
dominum nostrum). Dupá ce, precum ploaia pe 
lână (Ps 71, 6), Fiul lui Dumnezeu S-a turnat 
în carnea noastră prin deplina ungere a dumne- 
zeirii, de la această ungere este numit Hristos. 
Şi a fost singurul purtător al acestui nume, Cel 

care S-a revărsat din Dumnezeu și S-a turnat ca 


un singur Dumnezeul!” 


să fie om și Dumnezeu. 
Deci, prin această ungere, numele (Lui) s-a re- 
vărsat peste noi, cei care suntem numiți creștini 
de la Hristos, si astfel este împlinit ceea ce se 
cânta în Cântarea Cântărilor: Mir vărsat este nu- 
mele tău (1, 2). Şi în Hristos lisus, Fiul Lui (Er in 
Christum Iesum, filium eius). Primul este numele 
tainei, iar al doilea (este) al triumfului, căci pre- 
cum Îşi primeşte de la ungere numele de uns al 
lui Dumnezeu, tot aşa, pentru că a redat lumii 
mântuirea pierdută, Şi-a luat numele de Mân- 
tuitor de la izbăvire. Cum am spus deja adesea, 
ceea ce lisus semnifică în limba ebraică, în latină, 
înseamnă „salvator”. 

6. Si în Iisus Hristos Fiul Lui (Et in Chris- 
tum lesum filium eius). Al cui Fiu? În orice caz, 
al lui Dumnezeu Tatăl. Deci când spui (cred) în 
lisus, Fiul Lui, márturisesti că lisus, Care S-a năs- 
cut din Maria, este Fiul lui Dumnezeu. Deci evi- 
tă să te preocupi mai mult de cum a fost omul 
în Hristos, dar întotdeauna să marturisesti că El 
este Dumnezeu, precum zice Apostolul: $i daca 
L-am cunoscut pe Hristos după trup, dar acum nu-L 
mai cunoaştem (2Co 5, 16). Unicul nostru Domn 
(Unicum Domimum nostrum). Acest (atribut) este 
potrivit fiecăruia dintre cele două (înţelesuri), 


1^ Reunirea celor două naturi este atributul strict al Fiu- 
lui; prin urmare, sensul textului este: ca un singur ipostas 
al dumnezeirii să fie om şi Dumnezeu. 

pentru că e si singurul (Fiu) al Tatălui, si singu- 
rul nostru Domn. Alţii se considera că sunt fii si 
domni prin har, (dar) doar Hristos are si deţine 
prin natură calitatea de Fiu si de Domn. 

7. Care S-a născut de la Duhul Sfânt si Fe- 
cioara Maria (Qui natus est de Spiritu sancto et 
Maria Virgine). Dacă, după evanghelist, ceea ce 
Se naşte din Duh Duh este, pentru că Duh este 
Dumnezeu (In 3, 6; 4, 24); ereticul mărturiseşte 
deja că Dumnezeu S-a născut din trup fecio- 
resc, dar să nu reducă taina cerească, a nașterii 
fecioresti, la o zămislire lumească, la o ofensă a 
slăbiciunii pământești. 

8. Care în vremea lui Pilat din Pont a fost răs- 
tignit si îngropat (Qui sub Pontio Pilato crucifixus 
est et sepultus). Auzi numele guvernatorului ca sá 
recunosti timpul pátimirii. Auzi de rástignire ca 
să înţelegi măreția iubirii din grozăvia morţii şi 
să ştii că moartea care a venit prin lemn a fost 
omorâtă prin lemn; și să crezi că ai o răsplată mai 
mare prin pomul crucii decât cea după care ai 
suspinat că ai pierdut-o prin pomul raiului. Zici 
îngropat ca mărturia îngropării să dovedească 
faptul că trupul lui Hristos (a fost) adevărat, iar 
moartea nu a fost simulată. 

9. Nu este slăbiciune, ci putere faptul că a 
primit moartea și a biruit-o, că a intrat în cele 
mai de jos (ale pământului) si S-a întors (de aco- 
lo), că S-a supus legii iadului si a dezlegat legea 
iadului. Tu márturisesti că a înviat a treia zi; a 

treia zi: ca să înţelegi că în învierea lui Hristos a 
fost victoria întregii Treimi. 

10. Tu zici că S-a înălțat la cer (Ascendit 
in coelos): ca să crezi în Domnul cerului, căci 
márturisesti că S-a întors acolo de unde a venit, 
pentru că, fiind învins diavolul, moartea zdrobi- 
tă, lumea eliberată, Hristos, Cel ce era considerat 
biruit pe pământ, biruie în ceruri. 

11. Tu declari Sade de-a dreapta Tatălui (Se- 
det ad dextram Patris); deoarece una este dum- 
nezeirea Tatălui si a Fiului prin puterea [Lor co- 
muna], în adunarea cerească nu există nicidecum 
ofensa şederii la stânga. 

12. De unde va veni să judece viii şi morţii 
(nde venturus est iudicare vivos et mortuos). În- 
trucât înviază morţii când va veni Hristos, viii 
vor fi opriţi [la judecată], ca să dea deopotrivă 
seamă de faptele lor. Şi pentru că deja am spus 
taina trupului Domnului, am ajuns să mărturi- 
sim dumnezeirea Duhului. 

13. Credem în Duhul Sfânt (Credo in sanc- 
tum Spiritum), pe care glasul dumnezeiesc pentru 
noi L-a numit Dumnezeu, când spune: Duh este 
Dumnezeu (In 3, 6; 4, 24). Credem în Sfântul 
Duh, pe care prorocul l-a numit astfel împreună- 
lucrător cu Tatăl si cu Fiul: cu Cuvântul Domnu- 
lui cerurile s-au întărit si cu Duhul gurii Lui toată 
puterea lor (Ps 32, 6). [Duhul este] Dumnezeu 
deplin și are toată puterea lui Dumnezeu, fiind 
arătat drept Ziditor al puterilor cerești. 

14. Credem in Sfânta Biserică (sanctam 
Ecclessiam): pe care astfel Hristos o primeşte in 
Sine, ca să o facă partasa dumnezeirii Lui. 

15. Credem în iertarea păcatelor (remissio- 
nem peccatorum). Pentru cá cel născut ca om nou 
prin Hristos si prin Bisericá nu mai are nimic 
din cel vechi. 

16. Credem £n învierea trupului (Carnis re- 
surectionem). Ca să credem că aceasta a fost cau- 
za pátimirii, morţii si învierii lui Hristos ca noi 
să înviem din morti. Carnea înviază, înviază ca 
să fim noi înșine, ca să se păstreze identitatea 
persoanelor, ca si martirul să primească fericirea 
din pedeapsa persecutorului, și persecutorul să 
primească suferința din cinstirea martirului. 

17. Credem în viaţa veşnică, pentru ca nici 
cele bune, nici cele rele să nu aibă sfârșit după 
înviere. 

18. Insemnati-va (cu semnul crucii)! 
Credinţa pe care o credem si o învăţăm să nu o 
incredintám scrierii cu cerneală, ci spiritului; să 
o dăm inimii, nu hârtiei; memoriei, nu cărții, 
ca cele omenești să nu necinstească darul dum- 
nezeiesc; ca să nu afle intrusul'!® secretul ce- 
resc; ceea ce e spre viata pentru cei ce cred va 
fi spre ruina celor vicleni. Soarele nu dă lumină 
ochilor bolnavi, ci întuneric; vinul nu îi vindecă 
pe bărbaţii cuprinși de febră, ci îi slábánogeste. 


116 Arbiter profanus — lit. martorul profan. Vezi supra 
nota 109. 

Fără doctor, cupa vieţii devine letală: astfel, tai- 
na credinţei este foarte periculoasă pentru cei 
vicleni fără credinţă. Precum spune apostolul, 
credinţa este primită din auzire, iar auzirea este 
primită din cuvânt (cf. Rm 10, 17). Şi angaja- 
mentul vieţii, legământul credinţei, legea mân- 
tuirii vine nu să se alăture celor ce vor muri, ci 
să se alăture prin simtiri celor vii. 

Omilia a LXI-a 
A şasea despre Crez 


1. Dacă nu m-ar mângâia neasteptata si 
grabnica convertire a fericitului Pavel, cu greu 
as fi crezut că atât de ușor voi ati putea să fiti 
mutaţi din tina pământească în slava cerească. 
De fapt, grabnica mărturisire l-a facut pe ace- 
la din persecutor apostol și l-a dat Bisericii pe 
dascălul exceptional, pe care l-a descoperit în 
sălbaticul prigonitor al neamului crestinesc. Si 
nu mai putin mă insufleteste pilda acelui eunuc 
pe care credinţa l-a răpit spre har, mai înainte 
de a fi dus de car în India (sic!), unde l-a chemat 
înapoi stăpâna lui (FA 8, 27-39). [La acestea] se 
alătură chiar acea mărturie minunată a tâlharu- 
lui care a insfacat paradisul atunci când a fost 
spânzurat ca să plătească pentru păcatele tâlhă- 
riei sale. De aceea, fiilor, pentru că astfel v-aţi 
pregătit timpul renașterii voastre, încât nici noi 
nu putem spune (tot) ceea ce este de trebuinta, 
nici voi nu puteţi asculta (tot) ceea ce se cuvi- 
ne, apropiindu-vă de credinţă, vă incredintám 
(pe) scurt credinţa, deoarece nu putem să o 
explicăm mai pe larg. Căci, în acest fel, voi, 

cei care de-abia reusiti să retineti''? Simbolul 
însuși, puteţi să cunoasteti taina Simbolului cu 
explicaţiile noastre. 

2. Vă sfátuim doar ca să nu incredinteze ca- 
reva [înscrierii cu] litere ceea ce este încredințat 
inimii ca să creadă, așa cum învaţă Apostolul: cz 
inima crede spre dreptate, cu gura mărturiseşte spre 
mântuire (Rm 10, 10). Cei ce veţi asculta forma 
credinței, norma voinţei de a crede si rânduiala 
mărturisirii, pregatiti-va deopotrivă auzul trupu- 
lui si al inimii. Precum izvorul, curgând prin gura 
strâmtă, devine mai mare (primind) apele mari 
ale râurilor, aşa credinţa rezumată în cuvintele 
Crezului dă curs unei lărgiri a dorinţei de a crede. 
Şi precum rădăcina înfiptă adânc isi întinde în sus 
vlăstarul, așa şi credinţa înrădăcinată în adâncul 
inimii isi înalță spre cele de sus crengile dorinţei 
de a crede. Deci curăţaţi din inimile voastre mi- 
zeria inselaciunii, ca să curgă degrabă spre voi 
apele curate ale credinţei, tăiaţi din rădăcină din 
voi lastarii necredintei, ca, înălțându-se spre cele 
de sus, sá creascá pomul cel viguros al credintei 
voastre. Si precum îndeamnă apostolul: cz inima 
se crede spre dreptate, cu gura se mărturiseşte spre 
mântuire (Rm 10, 10), în acest fel márturisiti cu 
glas ceea ce credeti deja cu inima. 

3. Cred în Dumnezeu Tatăl Atotputernicul 
(Credo in Deum Patrem omnipotentem). Cel ce 


"7 Memoria capere — lit. să cuprindeti cu memoria. 

crede în Dumnezeu nu îndrăznește să dezbată 
despre Dumnezeu. Este suficient a sti că Dum- 
nezeu există, iar cel ce caută (să afle) de unde ar 
veni și cât ar fi de mare Dumnezeu nu ştie cine 
e Dumnezeu. Soarele întunecă privirea obrazni- 
că; iar apropierea necuvenită de Dumnezeu este 
sortită orbirii. Cel ce vrea să Il vadă pe Dumne- 
zeu învaţă să păstreze măsura propriei vederii, 
cel ce vrea să-L cunoască pe Dumnezeul său să îi 
ignore pe zeii neamurilor. Cel ce vorbeşte despre 
zei ÎL neagă pe Dumnezeu. Libertatea este a sluji 
unui [stăpân], (iar a sluji) multora este robie!!S. 
L-ai mărturisit pe Dumnezeu care crește în Tatăl, 
deoarece când crezi în Tatăl afli că există si Fiul. 
Aflând de Fiul, cunoşti că e născut de la Tatăl, ÎI 
cunoşti pe Cel născut din Tatăl; nu căuta în ce 
fel S-a născut pentru că ai zis: Cred în Dumne- 
zeu Tatăl Atotputernic (Credo in Deum Patrem 
omnipotentem). Cel Atotputernic poate toate, si 
dacă poate toate, cine va nega ceea ce (este) din 
Sine si in Sine si cá L-ar avea pe Fiul cu Sine in- 
totdeauna? Existenţa lui Dumnezeu nu are în- 
ceput, nu cunoaște sfârşit, nu acceptă moartea, 
când Cel născut rămâne în Cel ce naşte, si Cel ce 
naște continuă să rămână în Cel născut, zicând 
Domnul Însuşi: Eu în Tatăl si Tatăl in Mine (In 


118 Pare să fie o aluzie la fraza lui Homer: „Rău e când 
domnii sunt multi, numai unul să fie-ntre oameni câr- 
muitor și stăpân”, cf. Homer, Jada, trad. G. Murnu, II, 
p. 204-205. 

14, 10), Eu si Tatăl una suntem Un 10, 30). Tu 
Il márturisesti pe Tatăl, ÎI márturisesti pe Fiul, 
mărturiseşti o taină a dumnezeirii: marturisesti 
taina întrupării Domnului. 

4. Si în Hristos lisus, Fiul Lui (Et in Chris- 
tum lesum filium eius). Este numit Hristos de la 
mirungerea de sus: este uns cu întreaga plenitu- 
dine a dumnezeirii. Numele de lisus înseamnă 
mântuire, nume care este mărturisit plecând ge- 
nunchiul și cutremurându-l-se tot ceea ce este 
în cer, pe pământ si în cele de jos (cf. Fip 2, 10). 
Si în Hristos lisus, Unicul lui Fiu, Domnul nos- 
tru (Et in Christum Iesum, Filium eius unicum, 
Dominum nostrum): ca precum pentru noi e o 
singură dumnezeire a Tatălui si a Fiului, asa este 
pentru noi o singură stăpânire. 

5. Care s-a născut de la Duhul Sfânt si Fe- 
cioara Maria (Qui natus est de Spiritu sancto et 
Maria Virgine). Duhul şi Fecioara nu formează o 
însoţire pământească, este o taină cerească. Prin 
urmare Ceea ce S-a născut este dumnezeiesc. 
Deci Ceea ce S-a născut trebuie mărturisit (iar) 
felul în care S-a născut trebuie trecut sub tăcere. 
Pentru că ceea ce e secret nu poate fi cunoscut, 
ceea ce este inaccesibil nu ştie să fie revelat, ceea 
ce este singular nu poate fi desemnat printr-un 
exemplu. 

6. Care în vremea lui Pilat din Pont a fost 
răstignit si îngropat (Qui sub Pontio Pilato cru- 
cifixus est et sepultus). Tu auzi numele guverna- 

torului ca să nu ignori momentul (din istorie), 
ai auzit de răstignire ca să ti se facă cunoscut 
felul morţii şi să înţelegi că S-a sacrificat pentru 
tine Cel ce te-a scutit de pedeapsa unei astfel de 
morti. Auzi de îngropare ca să sti că moartea nu 
a fost simulată, ci adevărată. A refuza moartea e 
însușirea specifică fricii omensti, a se scula din 
moarte este însușirea puterii dumnezeiesti. Deci 
auzirea de moarte nu jigneste aici, unde slava în- 
vierii umbreste nedreptatea morţii. 

7. A înviat a treia zi (Tertia die resurrexit): de- 
oarece faptul cá a murit este însușirea omenitatii, 
iar că a înviat este specific Treimii. 

8. S-a înălțat la cer (Ascendit in coelos): du- 
cându-l pe om acolo unde El Însuşi a rămas 
întotdeauna. 

9. Sade de-a dreapta Tatălui (Sedet ad dex- 
tram Patris): Şade de-a dreapta pentru că nu exis- 
tă vreo stângă în dumnezeire!!?. 

10. De unde va veni să judece viii şi morţii 
(Inde venturus est iudicare vivos et mortuos). Va 
judeca pe cei vii si pe cei morti, intrucát inviazá 
spre judecatá aceia despre care se crede cá nu mai 
există după moarte, pe care păgânii îi socotesc cá 
au pierit cu veacul. 

11. Cred în Duhul Sfânt (Credo in Sanctum 
Spiritum), ca să crezi şi să înţelegi că în Tatăl si in 
Fiul şi în Sfântul Duh este o singură dumnezeire. 


119 Habet deiteas nil sinistrum — lit. dumnezeirea nu are 
nicio stângă. 

12. Cred în Sfânta Biserică (sanctam Eccles- 
siam): ca să mărturiseşti că Biserica, mireasa lui 
Hristos, rămâne perpetuu în unirea cu Hristos. 

13. Cred în iertarea păcatelor si în învierea 
trupului (Remissionem peccatorum. Carnis resu- 
rectionem). Cel care nu crede în iertarea pácate- 
lor si nici in învierea trupului se lipseşte pe sine 
de iertare si se îndepărtează de viata. 

14. Ceea ce ati auzit si ati crezut, ceea ce 
ati mărturisit, inima să tina, memoria să păs- 
treze, foaia să nu cunoască, scribul să le igno- 
re, ca să nu fie divulgată public taina credinţei, 
nici să fie încredinţat celui necredincios secretul 
credinţei (fidei arcanum). Dumnezeu, Care v-a 
dat să auziti si să credeţi taina credinţei (sacra- 
mentum fidei), să vă ajute să ajungeţi la mântu- 
irea veșnică. 

1. Dacă nu se dedică cu totul pruncului, 
îngrijitorul conştiincios nu il duce niciodată 
pe copil la starea de adult. Și, de aceea, atunci 
îşi subtiazá glasul, rostește [rar] cuvintele, ges- 
ticulează, lasă de-o parte judecata, isi slábeste 
pântecele, isi diminuează puterile, isi neglijează 
postura'”, isi împiedică pasul, nu e dornic să se 
plimbe, ci să se târască, pretinde că râde, simu- 
lează teama, se face că plânge, pentru că în acest 
caz minciuna arată dedicarea, nechibzuinta este 
prudenţă, slăbiciunea este putere. Aceasta cred 
că a făcut fericitul Pavel când spune: M-am fă- 
cut neînsemnat (ca un copil) în mijlocul vostru, 
ca o doică care are grijă de fiii ei ( Ies 2, 7). 
Dar poate altcineva s-ar mira când vede pe ca- 
reva făcând cele specifice doicii; însă, dacă e 
părinte, nu râde; dacă e tată, nu e mirat: cel ce 
ştie să iubească nu poate spune că acest lucru 
este nebunie. De aceea pe voi, [care sunteţi] 
deja tati, deja puternici si deja prudenti, vă rog 
să-mi ingáduiti a îndeplini slujba de a-i învăţa 


7? Membra dissolvit — lit. își desface membrele. 

după datorie pe pruncii Domnului meu și de 
a aduce astăzi cuvintele potrivite mai degrabă 
înţelegerii practice decât delectărilor [retorice]; 
nu [vreau] să potrivesc cuvintele, ci să le dilu- 
ez si pe ele până le fac moi, pentru a le turna 
în chipul laptelui, cum învaţă apostolul: Lap- 
te v-am dat de băut, nu hrană tare (1Co 3, 2). 
[Ingáduiti-mi] sá-mi schimb vocea, sà iubesc 
stárile felurite, si — ce sá mai zicem multe — sá 
fiu ocupat cu mintea, cu inima si cu trupul de 
mintile neputincioase ale pruncilor. 

2. Dar pe voi, evlavioase vlăstare ale Bise- 
ricii, vă îndemn acum prin cuvântul profetic: 
Veniti, fiilor, ascultati-má (Ps 33, 12). Mai mult, 
ascultați prin mine, iar prin vocea mea ascultați 
poruncile adevăratului Părinte, pentru că Dum- 
nezeu vă cheamă pe voi prin gura mea. Veniti, 
fiilor. Unde să veniţi? Ca să ce? Frica Domnului, 
zice, vă voi învăța (Ps 32, 12). Şi cine vine la fri- 
că? Acela care doreşte viata (Ps 33, 13), acela care 
doreşte să vadă zile bune (Ps 33, 13), acela care 
vrea să facă binele şi să fugă de rău, acela care, 
după lupta dintre carne si duh, doreşte să obțină 
liniștea păcii divine. Veniti, fiilor, ascultati-má, 
frica Domnului, zice, vă voi învăța. Cine este 
omul care doreşte viata si vrea să vadă zile bune. 
Opreste-ti limba de la rău şi buzele tale să nu gră- 
iască vicleșug (Ps 33, 12-14). Precum conştiinţa 
vinovată strică trupul, așa viclesugul spurcă bu- 

zele, insulta intineaza limba, si asa spurcat!?! nu 
poate să-L mărturisească pe Dumnezeu cu bu- 
zele si cu limba. Si pentru cá se crede cu inima 
spre dreptate, iar cu gura se mărturisește spre mân- 
tuire (Rm 10, 10), sfintiti-va inimile, curátati-và 
buzele, faceţi dreaptă limba, ca să purtaţi vocea 
credinţei ieșită din inimă curată în manifestarea 
deplină a sfinteniei. 

3. Insemnati-va (cu semnul crucii)! Suntem 
învăţaţi că, şi într-o înţelegere omenească, un 
acord sau un pact este numit simbol, care cuprin- 
de speranţa rásplátii imediate sau viitoare; totuși, 


1% confirmă întotdeauna simbolul 


dublul înscris 
dintre cele parti, si garantia omenească îl face 
(pe om) prevăzător în clauze ca inseláciunea, 
vrájmasa dintotdeauna a înțelegerilor, să nu se 
strecoare spre paguba cuiva sau să-l înșele. Dar 
între oameni [se procedează] astfel între aceia pe 
care îi păgubeşte frauda, fie de la cel care a făcut, 
fie a celui căruia i-a fost făcută. Într-adevăr, în- 
tre Dumnezeu și oameni, Simbolul de Credinţă 
este întărit doar de credință, nu e crezut în litera 
lui, ci în duhul, e crezut și încredinţat inimii, nu 
înscrisului, pentru că împrumutul divin nu are 
nevoie de chezășia omenească. Dumnezeu nu știe 


121 AL Olivar înlocuieşte „inquinatus” (mánjit) din ediţia 
lui J.P. Migne cu „dilatatus” (lărgit). 

122 Geminata conscriptio se referă la contractul în dublu 
exemplar, urmând ca fiecare parte contractantă să păstreze 
câte un exemplar. 

să înșele, nu poate să sufere aceasta, pentru că nu 
este supus timpului, nici nu este constrâns de vâr- 
stă, nici nu este înșelat de ceva ascuns; El vede 
cele ascunse, păstrează cele ce i se fură si le tine 
pe cele ce-i sunt refuzate. Pentru Dumnezeu, so- 
coteala Sa este întotdeauna impecabilă, pentru că 
El nu încredinţează ceva spre a fi pierdut. Astfel, 
[aceasta se face] pentru om, nu pentru Dumne- 
zeu: se pierde pentru cel ce refuză, dar nu și pen- 
tru Cel ce împrumută. Dar tu zici: De ce încheie 
un acord Acela care nu poate să fie înșelat? De ce 
doreşte un simbol? Acela îl doreşte pentru tine, 
nu pentru El, nu pentru că Acela se îndoiește, ci 
pentru ca tu să crezi. Doreste un simbol pentru 
că Cel ce vine spre moartea ta nu disprețuiește să 
încheie o înţelegere cu tine. Doreşte un simbol 
pentru că Cel ce oferă întotdeauna totul a vrut să 
fie dator. Doreste un simbol pentru că te cheamă 


în acest fel nu la ceva palpabil'” 


, ci la credință. 
Apostolul avertizează când spune: din credință 
în credință (Rm 1, 17) şi în alt loc: Dreptul din 
credință va fi viu (Rm 1, 17). 

4. Deci nimeni să nu uite Crezul, nimeni 
să nu uite înţelegerea făcută cu Dumnezeu si, 
abia primind în acest fel credinţa, să pretindă 
un anumit lucru şi, abia ajungând la nădejde, 
să se plângă că nu ar dobândi îndată cele spe- 


rate. Ascultă-l pe apostol care spune: prin nă- 


123 Ad rem convocat — lit. cheamă la realitate. 

dejde ne-am mântuit, dar nădejdea care se vede 
nu mai e nădejde. Cum ar nădăjdui cineva ceea 
ce vede? lar dacă nădăjduim ceea ce nu vedem, 
aşteptăm prin răbdare (Rm 8, 24-25). Nădejdea 
tinde spre cele viitoare, credința trimite spre cele 
promise. Când [cele nădăjduite] vor deveni re- 
alitate şi se vor împlini cele promise, nădejdea 
ia sfârşit, credinţa încetează. Dulce e scrisoarea, 
dar doar până ce vine cel care a trimis-o. Este 
necesar zapisul, dar doar până la plata datoriei. 
Plăcute (sunt) florile, dar doar până ce apar roa- 
dele. Iar prezenţa (autorului) face inutilă scrisoa- 
rea, achitarea (datoriei) anulează zapisul, florile 
se preschimbă în roade si, de aceea, în acest fel 
te vei sti pe tine fiu însemnat prin credinţă al 
Împăratului Ceresc, moştenitor al lui Dumne- 
zeu, impreuná-mostenitor cu Hristos, părtaş al 
Împărăției cerești, mărturisitor al judecății divi- 
ne, locuitor al cerului, posesor al paradisului. În 
acest fel te vei şti înălțat [la această stare] prin 
nădejde, nu din cele văzute. Si de aceea primiţi 
credinţa, păstraţi nădejdea, insusiti-va Crezul, ca 
sa reusiti să ajungeţi la cele bune și la lucrurile pe 
care le-am menţionat mai înainte. Insemnati-va 
(cu semnul crucii)! Astazi, omule, sufletul tau s-a 
infatisat inaintea lui Dumnezeu. 

5. Cred in Dumnezeu (Credo in Deum). Cata 
vreme (sufletul tău) Îl numea pe Dumnezeu, nu 
ÎI cunoştea, îl chema pe Dumnezeu, dar îl ignora 
— îl ignora într-atât încât Î căuta printre pietre si 

lemne — să zică deci acum, să zică: Cred în Dum- 
nezeu Tatăl Atotputernic (Credo in Deum Patrem 
omnipotentem). Cata vreme vedea pietrele, nu 
Îl vedea pe Cel în Care credea. Si cu adevărat 
este Dumnezeu, Cel care ţi-a dăruit să vezi nu 
văzând, şi pe Care zeii păgânilor nu te lăsau să 
Îl vezi văzând. Ascultă-L pe Domnul care spu- 
ne: Spre judecată am venit în lumea aceasta, ca 
cei care nu văd să vadă, şi cei care văd să devină 
orbi Un 9, 39). 

6. Cred în Dumnezeu Tatăl ( Credo în Deum 
Patrem). În Dumnezeu este evlavie, în Dumne- 
zeu este întotdeauna afecţiune, paternitatea ra- 
mâne la El. Deci să crezi că Fiul a existat întot- 
deauna si nu huli [zicând că Dumnezeu] nu a 
fost întotdeauna Tata. Dar tu zici: „Dacă (Tatal) 
L-a născut, în ce fel L-a avut dintotdeauna? Dacă 
L-a avut dintotdeauna, în ce fel L-a nascut?”. 
Dacă iti pui astfel de întrebări, negi credinţa pe 
care o marturisesti. Ai spus: cred. Daca tu crezi, 
de unde a venit acest „în ce fel”? „În ce fel” este 
expresia specifică celui ce se îndoiește, nu a celui 
ce crede. Ai spus: cred în Dumnezeu Tatăl Atot- 
puternicul. Dacă există ceva ce nu poate, nu este 
atotputernic. Dar tu consideri că L-a născut pe 
Fiul din altceva, El, Cel pe care Îl márturisesti cá 
a făcut totul din nimic, în orice caz din altceva, 
cândva, la un moment dat. Dar, dacă Tatăl nu 
este supus timpului, Fiul nu cunoaște început. 
Dar cât de trist [e] că tu Il faci obiect al timpu- 

lui pe Acela care te-a facut pe tine veşnic. Prin 
urmare, nu printr-o concepere în timp, nici prin 
chinurile pântecelui, ci Tatăl ÎI naşte pe Fiul pe 
măsură ce 1l revelează. 

7. Si în Hristos lisus, Unicul Lui Fiu, Domnul 
nostru (Et in Christum lesum, Filium eius unicum, 
Dominum nostrum). Fii atent cu ce respect este 
învățată credința si iti este transmisă: auzi (vor- 
bindu-se) despre Tata ca să simţi, să înţelegi si să 
crezi, iar nu să Îl contesti pe Fiul. Si pentru că ÎI 
márturisesti (pe Fiu), să nu fi îndrăzneţ să cauti 
şi să iscodesti de unde si când si în ce fel (este 
EI). De aceea, îndată ce învăţătura cerească ti-L 
vestește pe Tatăl, menţionează cu motiv inteme- 
iat de Hristos, de Iisus, de Fiul, de singurul nos- 
tru Domn, ca atunci când vei vedea cá nu poti 
să-ţi împropiezi, să înţelegi, nici să cuprinzi (cu 
mintea) cele omenești ale Lui să nu indraznesti 
să te atingi de cele dumnezeiesti ale Lui. 

8. Cred în Dumnezeu Tatăl Atotputernic. Si 
în Hristos lisus Unicul Lui Fiu, Domnul nostru, 
Care S-a născut de la Duhul Sfânt si Fecioara Ma- 
ria (Credo in Deum Patrem omnipotentem. Et in 
Christum Iesum, Filium eius unicum, Dominum 
nostrum, qui natus est de Spiritu sancto et Maria 
Virgine). Vino, omule, dacă încă (eşti) om, îna- 
intează cu inima ta, inaltá-te cu mintea, largeste- 
ti simtirile tale, pune stápánire pe manifestári- 
le capacităţilor tale naturale, desteapta puterile 
ştiinţei tale, trezeşte în tine orice este specific 

raţiunii, cercetează, dezbate, scrutează și atunci 
dezvăluie tu singur lumii uimite cum procre- 
eazá Duhul, (cum) zamisleste Fecioara, naște si 
rămâne fecioară după naştere, în ce fel S-a fă- 
cut Cuvântul carne, Dumnezeu (S-a făcut) om, 
(în ce fel) omul este asumat de Dumnezeu, în 
ce fel leagănul ÎI cuprinde pe Cel pe care nu-L 
încape cerul, în ce fel Cel ce susţine întreaga 
lume Se lasă purtat pe umeri, de ce însuși Cel 
ce a făcut toate, Care le-a rânduit pe toate si le 
carmuieste pe toate, a vrut să Se nască din tine 
şi să fie stăpânit de tine, a rânduit să fie hrănit la 
sân și să trăiască (avându-te) pe tine drept părin- 
te, cunoscándu-ti mai înainte starea de robie. Si 
dacă vei putea înţelege acestea cu privire la pro- 
funzimea divinității si vei putea descoperi cele cu 
privire la taina lui Dumnezeu, atunci pătrunde 
şi mai înăuntru, inalta-te si mai sus, caută si mai 
îndrăzneţ. Ca un nou explorator, singur desco- 
peritor şi revelator al dumnezeirii, explică vârsta 
Tatălui (Patris tempora) și începutul Fiului. Să 
fii mai mare decât Isaia, care a spus: Ca o oaie 
spre junghiere a fost adus, şi ca un miel fara de glas 
înaintea celui ce îl tunde, asa nu Și-a deschis gura 
Sa întru smerenia Lui. Judecata Lui s-a ridicat si 
neamul Lui cine îl va spune? Us 53, 7-8) Al cui? 
Neamul Aceluia Care ca o oaie spre junghiere a 
fost dus. Dacă obârșia omenească al lui Hristos 
s-a dovedit, [la fel] şi cea dumnezeiască, iar cum 
a fost născut nu se poate spune; ce valuri, omule, 

ce revărsare (de ape) te-a dus la acest naufragiu 
[al iscodirii tainei]? Ce duh te-a împins să zbori 
prin aer ca să te prabusesti? Tatăl, Fiul si Sfântul 
Duh (sunt) o dumnezeire, o putere, o existenţă 
fără sfârșit, o măreție [Pater, Filius et Spiritus 
Sanctus una deitas, una virtus, una sempiter- 
nitas, maiestas una]. Dar (pentru că) Fiul S-a 
micșorat, orice primește sau nu cunoaște este 
propriu trupului meu, nu firii Sale [substantiae 
suae]. Sau ce te miri, omule, că ÎI cheamă pe Ta- 
tăl în cer, Cel care găseşte lucru vrednic să aibă 
o mamă pe pământ? 

9. Care în vremea lui Pilat din Pont a fost răs- 
tignit si îngropat (Qui sub Pontio Pilato crucifixus 
est et sepultus). Omule, de ce ÎI invinovátesti pe 
cel care este egal cu Tatal doar pentru cá a vrut sa 
fie mai mic, ca tine? Tu auzi că El stă in picioa- 
re în vreme ce Pilat din Pont sede, ştiind că este 
judecat de Pilat. De ce accepti doar faptul că a 
fost învinuit de acuzatori nedrepti şi condamnat 
de sentinţa unui om vinovat? Dar Acela a vrut 
să Se nască din carnea ta, a vrut să fie cuprins la 
sânii tăi, să se arunce la pieptul tău, a vrut să fie 
purtat pe umerii tăi, Cel care a vrut întotdeauna 
să fie iubit de tine, nu să te înspăimânte. Caută 
ce a poruncit El mai întâi în Lege si atunci vei 
vedea ce a urmărit [să se împlinească] în har. 
Întrebat fiind Domnul, astfel zice evanghelistul, 
care ar fi prima poruncă a Legii, a zis: Să iubesti 
pe Domnul Dumnezeul tău cu toată inima ta, şi 

cu tot sufletul tău şi cu tot cugetul tău (Mc 12, 20, 
Mt 22, 37). De aceea a venit la inima ta, a venit 
la cugetul tău, Şi-a asumat sufletul tău, pentru 
că a căutat de la început să fie iubit de tine cu 
sufletul, cu inima si cu trupul. Care în vremea 
lui Pilat din Pont a fost răstignit si îngropat. 

10. Până aici iudeul urmăreşte, iar ereticul 
aşteaptă: nimeni să nu se apropie de [părerile] 
acelora despre cele spuse mai înainte, pentru că 
ei sunt hrániti si sunt ingrasati de nedreptatile 
(făcute) împotriva lui Hristos. Dar voi, fiilor, 
ascultați, ca, după ce v-aţi întristat pentru pă- 
timire, moarte, şi ingropare, să străluciți de bu- 
curia învierii. A treia zi a înviat (Tertia die resur- 
rexit): ca învierea trupului nostru să fie puterea, 
harul si binefacerea Treimii. 

11. S-a înălțat la cer (Ascendit in coelos): pen- 
tru mine, întrucât în ceea ce-L privea nu lipsise 
din cer. 

12. Sade de-a dreapta Tatălui (Sedet ad dex- 
tram Patris); după rânduiala puterii divine, si nu 
dupá cinstea omeneascá. Am spus: astfel sade Fiul 
la dreapta, încât Tatăl nu stă niciodată de-a stânga. 

13. De unde va veni să judece viii şi morţii 
(Inde venturus est iudicare vivos et mortuos). Sicum 
va da cel mort socoteală înaintea Judecătorului? 
Dar tocmai de aceea înviază, ca să dea socoteală. 

14. Cred în Duhul Sfânt (Credo in Sanctum 
Spiritum). Cel care neagă pe Sfântul Duh neagă 
pe Cel în Care a crezut. 

15. În Sfânta Biserică (sanctam Ecclessiam): 
pentru că Biserica este în Hristos şi Hristos este 
în Biserică. Deci cel care mărturisește Biserica 
mărturiseşte că a crezut în Biserică. 

16. În iertarea păcatelor (Remissionem pecca- 
torum). Da-ti, omule, iertarea, crezând tu, care, 
din disperare, ai căzut în toate păcatele. În ier- 
tarea păcatelor. 

17. În învierea trupului (Carnis resurectio- 
nem). Aceasta este dovada deplină a credinţei, 


1 care s-a descompus, care 


dacă crezi că trupu 
a putrezit, care a pierit, poate să reînvie, să fie 
reconstituit, să se întoarcă prin Dumnezeu, des- 
pre Care ai jurat atunci că poate toate, când ai 
mărturisit că este Atotputernic. 

18. În viata vesnică (vitam aeternam). Pe 
drept s-a adăugat viata vegnicá'?, pentru ca să 


creadă [omul] că va învia. 


124 Carnem - lit. carne. 

125 Terarhul subliniază că vitam aeternam este, totuşi, un 
adaos la Simbolul Apostolic, dar care își merită locul în 
această mărturisire de credinţă. 

A opta despre Crez 


1. Cred în Dumnezeu Tatăl Atotputernic 
(Credo in Deum Patrem omnipotentem). Dacă 
ai crezut, nu te îndoi; nu preschimba încrede- 
rea în necredintá; nu uni viciul cu virtutea. Ai 
spus: Cred în Dumnezeu Tatăl. Într-un singur 
Dumnezeu ai mărturisit întreaga Treime. 

2. Si în Hristos Iisus (Et in Christum Iesum). 
lisus înseamnă, in chip mistic, Mântuitor si 
Hristos înseamnă Uns. Este numit Mântuitor 
pentru cá El S-a facut izbávitor al făpturii Sale. 
lar precum regii erau unsi prin ulei, la fel a fost 
imbibat si El de deplinătatea dumnezeirii [ca de 
un mir]. 

3. Unicul Lui Fiu, Domnul nostru (Filium 
eius unicum, Dominum nostrum). [Îl numim aga] 
pentru cá altii au primit prin harul Lui a fi fii si 
a fi stăpâni; iar El însuşi posedă [aceste calități] 
prin natura (naturam) Sa, fiind Fiul şi Domnul. 

4. Care S-a născut de la Duhul Sfânt si Fe- 
cioara Maria (Qui natus est de Spiritu sancto et 
Maria Virgine). Între Fecioară şi Sfântul Duh 
este o unire a puterii, o uniune cerească, un semn 

al maiestátii. Deci ceea ce Fecioara a născut este 
dumnezeiesc, nu omenesc. Lumea nu înţelege, 
raţiunea nu pricepe; credinţa înţelege, dar nu 
pricepe iscoditorul acestei lumi. 

5. Se spune: Care în vremea lui Pilat din Pont 
a fost răstignit si îngropat (Qui sub Pontio Pilato 
crucifixus est et sepultus). Ai auzit de rástignire ca 
să știi că viata s-a reînnoit prin lemn. Ai auzit 
de îngropare ca să nu te indoiesti de realitatea 
morţii. Fuga de moarte este [însuşirea] fricii, în- 
frângerea ei [este însușirea] puterii. 

6. A treia zi a înviat (Tertia die resurrexit). Că 
a pátimit este propriu doar cárnii, dar cá a inviat 
[este propriu] slavei întregii Treimi. 

7. S-a înălțat la cer (Ascendit in coelos): pe 
noi ducându-ne, nu întorcându-se pe Sine, Cel 
ce nu lipsea din cer. 

8. Sade de-a dreapta Tatălui (Sedet ad dex- 
tram Patris): avànd tot ceea ce este propriu pu- 
terii si cinstei párintesti. 

9. De unde va veni să judece viii şi mortii 
(nde venturus est iudicare vivos et mortuos), pe 
care fie îi va duce întru slavă, fie îi va osándi la 
pedeapsă. 

10. Cred în Duhul Sfânt (Credo in sanctum 
Spiritum). Cum s-ar putea crede că Duhul Sfânt 
este mai mic în dumnezeire? Îi înţelegem pe Ta- 
tal si pe Fiul şi pe Sfântul Duh indicati (distinct) 


prin cuvinte, dar nu împărţiţi în substanță; si 

mărturisim cá sunt desavarsiti în persoane (per- 
fectos personis), iar nu inferiori într-o ierarhie. 

11. În Sfânta Biserică (sanctam Ecclessiam). 
Care este ea însăși trupul lui Hristos, iar Hristos 
însuşi este capul (ei). Deci în Sfânta Biserică ÎI 
mărturisim pe Hristos. 

12. În iertarea păcatelor (Remissionem pecca- 
torum). Cum nu va crede că i s-au iertat păcatele 
cel ce crede că i-a fost dată Împărăţia? Cerul îi 
primește pe cei nevinovaţi, nu pe cei vinovaţi. 
Noi credem că trebuie iertate chiar toate păca- 
tele, pentru că, dacă nu suntem sfinţi, nu putem 
avea cele sfinte. 

13. În învierea trupului (Carnis resurectio- 
nem). Deci carnea noastră înviază, ca cea care a 
fost pártasá atát virtutii, cát si pácatului, pentru 
a se putea împărtăși fie de recompense, fie de 
pedepse. 

14. Credem si in viata veșnică (vitam aeter- 
nam). Pentru că omul atunci începe să trăiască, 
când nu mai ştie să moară. 

Omiliile Sfântului Petru Chrysologul 
despre Rugăciunea domnească 
(LXVII-LXXII) 


Introducere 


T° intre creatiile omiletice atribuite episco- 
pului Ravennei gasim un alt grupaj foar- 
te interesant de 6 talcuiri succinte ale Ruga- 
ciunii domnesti, in care este evidentiat miezul 
invataturii de credinta, asa cum poate fi el des- 
prins din rostirea celor şapte cereri adresate Ta- 
tălui ceresc. Claritatea doctrinară și simplitatea 
cu care abordează conţinutul acestei rugăciunii 
fac din contribuţiile omiletice ale Sfântului Pe- 
tru Chrysologul o interpretare sumară, dar pro- 
vocatoare, atingând numeroase teme de interes 
pentru contemporanii săi, dar valabile si pentru 
crestinul de astăzi. 


Context 


Considerat textul biblic cel mai comentat în 
literatura creștină a Antichității", rugăciunea 
Tatăl nostru s-a bucurat de timpuriu de inter- 
pretări laconice sau comentarii substanţiale ale 


125 O sinteză a tálcuirilor din primele 5 veacuri găsim în 
teza Pr. Dr. Vasile Vlad, Comentariile patristice la Tatăl 
nostru în Biserica primelor cinci secole. Perspectiva morală, 
EMIA, Deva, 2005. 

părinţilor si scriitorilor bisericeşti atât în Răsă- 
rit, cát şi in Apus!”. În Orient, un prim astfel 
de comentariu ni s-a păstrat de la Origen (Des- 
pre rugăciune, cca 233-234)? 
pentru cele cinci omilii Despre Rugăciunea dom- 
nească (cca 379-380) ale Sfântului Grigorie de 
Nyssa!”, Cateheza a V-a mistagogică a Sfântului 
Chiril al lerusalimului'%, Omilia a XI-a catehe- 
tică (cca 388-392) a lui Teodor de Mopsuestia"?! 


, deschizând calea 


17 Karlfried Froehlich, „Ihe Lord's Prayer in Patristic 
Literature”, in Roy Hammerling (ed.), A history of pra- 
yer: the first to the fifteenth century, Brill, Leiden/Boston, 
2008, p. 59. 

1% Origen, De oratione, in P. Koetschau (ed.), Origenes 
Werke, vol. 2, Griechische Christliche Schrifisteller (GCS) 
3, Hinrichs, Leipzig, 1899, p. 297-403. A se vedea si 
traducerea română a Părintelui Profesor Teodor Bodogae 
in Origen, Scrieri alese, partea a Il-a, PSB 7, EIBMBOR, 
Bucureşti, 1982, p. 199-290. 

7? Sfântul Grigorie de Nyssa, De oratione dominica, PG 
44: 1120-1193. A se vedea si traducerea română a Pă- 
rintelui Profesor Dumitru Stăniloae în Sfântul Grigorie 
de Nyssa, Scrieri, partea I, traducere si note de Pr. Prof. 
Dumitru Stăniloae și Pr. loan Buga, PSB 29, EIBMBOR, 
Bucureşti, 1982, p. 403-452, republicată în extras: Sfân- 
tul Grigorie de Nyssa, Despre Rugăciunea domnească, 
EIBMBOR, București, 2009. 

130 Sfântului Chiril al Ierusalimului, Catecheses mystagogi- 
cae V, PG 33: 1109-1128. A se vedea si traducerea română 
a Părintelui Profesor Dumitru Fecioru în Sfântul Chiril 
al Ierusalimului, Cateheze, EIBMBOR, Bucuresti, 2003, 
p. 359-366. 

131 Liber ad Baptizandos, in A. Mingana, Commentary 
of Theodore of Mopsuestia on the Lords Prayer and on the 

sau Omilia a XIX-a din Comentariul la Matei al 
Sfântului loan Gură de Aur'?^, respectiv Omilii- 
le LXXI-LXXVII din Comentariul la Evanghelia 
după Luca al Sfântului Chiril al Alexandriei”. 
Autorii latini au acordat și ei o atenţie de- 
osebită Rugăciunii domnești, după cum dau 
mărturie: tratatul lui Tertulian De Oratione (cca 
200)", lucrarea Sfântului Ciprian al Cartaginei 
De Dominica Oratione (cca 252), catehezele 


Sacraments of Baptism and the Eucharist, Woodbrooke 
Studies, 6, Cambridge, 1933, p. 1-16. 

152 Sfântul loan Gură de Aur, Homiliae super Matheum, 
cap. XIX, PG 57: 278-283. A se vedea și traducerea româ- 
nă a Părintelui Profesor Dumitru Fecioru în Sfântul loan 
Gură de Aur, Scrieri, partea a II-a, Omilii la Matei, PSB 
29, EIBMBOR, București, 1994, p. 244-260. 

155 Textul siriac a fost publicat în ediţia Sancti Cyrilli Ale- 
xandriae Archiepiscopi Commentarii in Lucae Evangelium, 
edit. Robert Payne Smith, Oxford, 1858, urmatá si de 
traducerea în engleză: Cyril of Alexandria, Commentary 
on Luke, trad. de Robert Payne Smith, Oxford, 1859, p. 
325-354. 

134 “Tertulian, De oratione, edit. A. Reifferscheid & G. 
Wissowa, CSEL 20, Viena, 1890, p. 178-200. A se vedea 
si traducere română: Tertulian, Despre rugăciune, tradu- 
cere de Prof. Nicolae Chitescu, Eliodor Constantinescu, 
Paul Papadopol si David Popescu, PSB 3, EIBMBOR, 
Bucureşti, 1981, p. 229-246. 

135 Sfântul Ciprian al Cartaginei, De Dominica Oratione, 
edit. G. Hartel, CSEL 3.1, Viena, 1868, p. 267-294. A se 
vedea si traducerea română: Sfântul Ciprian al Cartaginei, 
Despre Rugăciunea domnească, traducere de Prof. Nico- 
lae Chitescu, Eliodor Constantinescu, Paul Papadopol 

mistagogice ale Sfântului Ambrozie de Mediola- 
num cuprinse in De sacramentis (cca 390-391) 96 
sau cele câteva abordări ale acestei teme în cor- 
pusul augustinian!”. 

Fără a continua firul unei cercetări care nu 
face obiectul acestei introduceri, din simpla enu- 
merare de mai sus reiese destul de clar că a existat 
o puternică tradiţie de interpretare a Rugăciunii 
domnești, ceea ce atestă locul central pe care l-a 
deţinut de timpuriu în viaţa creştinilor, rosti- 
rea ei fiind inseparabilă de cultul divin public si 
privat. Acest fapt este atestat si de Didahia sau 
Învățătura celor 12 Apostoli către neamuri (cap. 
VIII), unde Tatăl nostru apare ca miezul vieţii 
de rugăciune al Bisericii. Deşi sursele creştine 
nu ne oferă mai multe informaţii privind modul 
în care Biserica folosea Rugăciunea domneas- 
că, este destul de clar că aceasta se bucura de o 
importanţă deosebită!*%. 

Robert F. Taft a încercat să identifice mo- 
mentul în care Tatăl nostru dobândeşte un loc 


si David Popescu, PSB 3, EIBMBOR, București, 1981, 
p. 464-486. 

15 Sfântul Ambrozie, De sacramentis libri sex, V.4.18-30, 
PL 16:469-474. 

137 Fericitul Augustin, De sermone Domini in monte, ed. 
A. Mutzenbecher, CCSL 35, Brepols, Turnhout, 1967, p. 
99-131; Sermones 56-59, PL 38:377-402. 

15 GJ. Bahr, „Use of the Lord's Prayer in the Primiti- 
ve Church”, in Journal of Biblical Literature, vol. 84: 2 
(1965), p. 153. 

bine definit în cadrul ritualului de frângere a 
pâinii, pornind de la câteva afirmaţii ale lui Ter- 
tulian și ale Sfântului Ciprian al Cartaginei, însă 
dovezi irefutabile privind includerea Rugăciunii 
domnești în celebrarea euharisticá nu apar în li- 
teratura patristică decât abia din a doua jumăta- 
te a veacului al IV-lea?. Dar este cert că, de la 
bun început, această rugăciune a avut un carac- 


ter sacramental!“° 


şi putem distinge trei funcţii 
pe care le avea rugăciunea Tatăl nostru în viata 
Bisericii: era destinată devotiunii personale, era 
folosită în ceremonialul liturgic de obşte si avea 
un rol important în iniţierea si instruirea viito- 
rilor creştini'“!. 

Asupra acestui ultim aspect insistă Robert 
Taft arătând că exista practica recitării rugăciunii 
Tatal nostru îndată după Botez, precedând ad- 
ministrarea primei Euharistii, fapt care a facilitat 
introducerea rugăciunii și în ritualul ce preceda 
impártásirea la fiecare Liturghie. Dar, în mod evi- 
dent, Tatăl nostru apare în celebrările sacramen- 
tale ale Bisericii în acest context precis al ritualu- 


7? Robert E. Taft, A History of the Liturgy of St. John 
Chrysostom. V: The Precommunion Rites, Pontificio Istituto 
Orientale, Roma, 2000, p. 140. Îi mulțumesc si pe această 
cale Părintelui lustin Gârleanu pentru facilitarea accesului 
la lucrarea ilustrului cercetător iezuit. 

140 Ibidem, p. 147. 

11 Timothy N. Boyd, „Ihe Churches Use of the Lord's 
Prayer”, în Biblical Illustrator, vol. 39: 1 (2012), p. 58-61. 

rilor de iniţiere în crestinism!?. Autorii creștini 
timpurii au considerat că Tatăl nostru era deo- 
potrivă un rezumat al învățăturilor evanghelice 
(breviarium totius Evangelii'?) care cuprindea 
doctrinele esenţiale ale creștinismului, cát si o 
veritabilă sinteză a preceptelor morale!**. De ace- 
ea nu ne miră că acest tezaur doctrinar, alături de 
Simbolul de Credinţă, este transmis neofitilor ca 
parte esenţială a acelui arcanum creștin si, prin 
urmare, este mai mult decât o rugăciune: este o 
cateheză continuă, care oglindește viata primită 
prin Botez, şi o reamintire continuă a angaja- 
mentului facut cu acel prilej'^. 

Omiliile Sfântului Petru Chrysologul la 
Tatăl nostru sugerează rostirea lor într-un con- 
text prebaptismal, care păstrează reminiscente 
din disciplina arcana ^, chiar dacă în cuprinsul 
acestor cuvântări nu găsim interdicţia de a tran- 
scrie textul pe hârtie cum o făcuse în repetate 
rânduri în omiliile la Simbolul de Credinţă'“. 
Poate de aceea Jean-Paul Bouhot consideră cà 


12 Robert F. Taft, A History of the Liturgy, p. 146. 

14 Tertulian, De oratione, 1, CSEL 20, p. 181. 

1 Roy Hammerling, The Lords prayer in the early church: 
the pearl of great price, Palgrave Macmillan, New York, 
2010, p. 7. 

1^ Robert F. Taft, A History of the Liturgy, p. 146-147. 
146 A se vedea si Dragoș Boicu, „Trei omilii (LX-LXII) ale 
Sfântului Petru Chrysologul despre Crezul Apostolic”, în 
Revista Teologică, nr. 4/2020, p. 208-230. 

7 Roy Hammerling, The Lord’ prayer, p. 61-62. 

predicile la Tatăl nostru ar fi mai degrabă nişte 


cateheze postbaptismale' 


„având aceeași funcție 
precum cea de-a V-a Catehezá mistagogică a 
Sfântului Chiril al Ierusalimului, care le expune 
neofitilor semificatiile cererilor din Rugăciunea 
domnească. Pe de altă parte, cei mai mulţi cer- 
cetători, între care Pierre Patrick Verbraken™, 
Klaus Bernhard Schnurr'^? si, mai recent, Roy 
Hammerling!”! insistă asupra faptului că ,tradi- 
tio” sau predarea Rugăciunii domnești avea loc 
la Ravenna în timpul Postului Mare. Liturgistul 
anglican Kenneth Stevenson merge si mai de- 
parte si face un inventar al dovezilor interne care 
sustin contextul prebaptismal in care sunt ros- 
tite aceste omilii, cel mai probabil in dimineata 
Sâmbetei Mari'”. 

Rămâne de văzut dacă această „traditio” a 
rugăciunii Tatăl nostru în timpul Postului Mare 
era o influenţă regională preluată din practica 
baptismală nord-africană, atestată de Fericitul 


148 Jean-Paul Bouhot, „Une ancienne homélie catéchétique 
pour la tradition de l'oraison dominicale”, în Augustinia- 
num, vol. 20 (1980), p. 73. 

149 Pierre Patrick Verbraken, „Les sermons CCXV et LVI 
de saint Augustin “De symbolo' et “De oratione domini- 
ca”, în Revue Benedictine, vol. 68 (1958), p. 5-40. 

15 Klaus Bernhard Schnurr, Hören und handeln, Herder, 
Freiburg, 1985, p. 250. 

5! Roy Hammerling, The Lord’ prayer, p. 75. 

152 Kenneth Stevenson, Liturgy and Interpretation, SCM 
Press, London, 2011, ebook. 

Augustin ^^, sau s-a dezvoltat astfel paralel si in- 
dependent in zona Italiei. Ceea ce putem afir- 
ma însă cu destulă certitudine este că omiliile 
Sfântului Petru erau rostite în fata comunităţii — 
credincioși şi catehumeni deopotrivă — cu puţin 
timp înaintea administrării Botezului în ajunul 
Praznicului Învierii. 


Text 


Predicile Sfantului Petru Chrysologul ur- 
meaza un tipar care poate fi sesizat in lucrari 
dedicate aceleiasi teme de autori din secolul al 
III-lea (Tertulian, Ciprian, Origen), dar si in cu- 
vantarile lui Chromatius de Aquileia (1407) si 
Augustin (1430), tipar perpetuat în secolele ur- 
mátoare de Caesarius de Arles (1543) si Martin 
de Braga (1579). Aceastá structurá porneste de 
la o introducere pe marginea naturii rugáciunii 
si unicitatea Rugáciunii domnesti ca invátáturá 
predată de Mântuitorul Însuşi. De aici se conti- 


155 Fericitul Augustin, Sermo 58.1, PL 38: 393; Roy 
Hammerling, The Lord's prayer, p. 75. A se vedea si Gian 
Carlo Ceriotti, ,Introduzione", in Sant'Agostino, La 
fede cristiana, traduzione di Antonio Pieretti & Federico 
Cruciani, Citta Nuova Editrice, Roma, 1998, p. 31: „În 
Africa traditio symboli se petrecea in duminica a IV-a a 
Páresimilor; opt zile mai tárziu, in duminica a V-a, avea 
loc redditio symboli, urmată de traditio orationis dominicae, 
cum menţionează același Augustin, care era apoi recitată 
în duminica următoare (a VI-a a Păresimilor)”. 

nuă cu tratarea fiecărei cereri în parte, care este 
apoi urmată de peroratie. În cazul Sfântului Pe- 
tru Chrysologul este repetată aceeași structură, 
cea mai notabilă diferenţă fiind înregistrată la 


nivelul exordiului!™ 


. Dar chiar şi aceste intro- 
duceri diferite sunt construite în jurul câtorva 
motive sau teme recurente pe care episcopul Ra- 
vennei le reia constant, după cum se poate ob- 


serva din acest rezumat al celor șase cuvântări. 


Sermo LXVII 


În prima omilie, Sfântul Petru îi îndeamnă pe 
catehumeni să ia aminte la modelul de rugăciune 
lăsat de Mântuitorul, Care ne-a învăţat să ne 
rugăm scurt, anticipând toate nevoile noastre 
în câteva cereri concentrate în puţine cuvinte 
(S1). Toată fáptura este, deopotrivă, infricosata 
şi uimită de generozitatea Creatorului, Care Se 
apropie cu dragoste si milostivire si doreşte să ne 
fie şi Tata ($2). Localizarea Lui în ceruri are me- 
nirea de a ne aminti originea noastră și de a ne 
determina să ne inaltam mai presus de existenţa 
noastră pur terestră ($3). Sfinţirea numelui se 
face prin armonizarea vietii si a faptelor noas- 
tre cu exigenţele calităţii de creştin ($4). Venirea 
Împărăției implică supunerea vieţii noastre lui 
Dumnezeu ($5), ceea ce se concretizează prin 
atingerea unei singure voințe a lui Dumnezeu, 


154 Kenneth Stevenson, Liturgy and Interpretation. 

când toate dorinţele noastre corespund voii lui 
Dumnezeu ($6). Episcopul insistă asupra faptu- 
lui că cererea pâinii este statornicită de Mântu- 
itorul Hristos, chiar dacă poate părea o solicita- 
re oarecum trivială fata de cele precedente, dar 
sensul ei ne descoperă că, fiind fii cerești, cerem 
pâinea cea cerească, care este însuși Hristos ($7). 
Iertarea noastră este condiţionată de iertarea pe 
care o acordăm semenilor noștri, căci, „trecând 
altuia cu vederea, tie iti dai iertare” ($8). Ce- 
rem apoi ca Tatăl să ne ingradeasca viețile „ca să 
nu fim abandonaţi alegerii noastre” ($9). Răul 
este identificat cu diavolul, sursa tuturor relelor 
($10), iar în final suntem avertizaţi să nu isco- 
dim relaţia Tatălui cu Fiul, aşa cum fac arienii, 
căutând diferenţa dintre filiatia naturală si cea 
adoptivă. Din contră, ar trebui să stăruim asupra 
minunii prin care până şi celor încă nebotezati li 
s-a încredințat acest mărgăritar de mult pret al 
Rugăciunii domnești ($11). 


Sermo LXVIII 


Oamenii au toate motivele să fie uimiti în 
» 

fata fágáduintelor dumnezeiesti si a darurilor 
primite si cu atât mai mult se cuvine să se cu- 
tremure când sunt infiati prin har de Dumne- 
zeu ($1). In consecinţă sunt eliberaţi de frică 
şi dobândesc starea de fii, postură din care Il 
pot numi Tata pe Dumnezeu ($2). Afirmam 

natura cerească a Tatălui si, implicit, a obârşiei 
noastre ($3), iar numele Lui trebuie sfinţit şi 
confirmat în vieţile noastre ($4). Prin venirea 
Împărăției cerem ca însăși prezenţa dumneze- 
iască să domnească în noi ($5) si implinind voia 
Tatălui petrecem în pace si armonie și stáruim 
în har ($6). Pâinea este viaticum — merindea cu 
care ne hránim pe calea vieții până ne vom să- 
tura la însăși masa lui Hristos în eshaton ($7). 
Iertarea păcatelor este condiţionată de manifes- 
tarea ingaduintei fata de semeni si doar iertand 
pe alţii putem cere cu încredere iertarea pro- 
priilor păcate ($8). Este esenţial să cerem să nu 
fim duși în ispită, adică să nu fim lăsaţi să ne 
încredem în puterile noastre și astfel abandonaţi 
de Dumnezeu ($9). Cerând izbăvire de cel rău, 
afirmăm, implicit, umilinţa si neputinta noas- 
tra de a ne salva prin propriile puteri ($10). 
Acest dar nespus al Rugăciunii domneşti nu 
este încredinţat doar creștinilor botezați, ci si 
catehumenilor, care încep încă de acum să se 
împărtășească de binecuvantarile ce se revarsă 
asupra fiilor lui Dumnezeu ($11). 


Sermo LXIX 


Dovezile iubirii lui Dumnezeu pentru noi 
sunt nenumărate si, cu toate acestea, El vrea să 
ne demonstreze acest lucru într-un chip si mai 
lămurit ($1). De aceea, de-a lungul istoriei S-a 

apropiat de om pe măsura credinţei și a puteri- 
lor lui spirituale de a-L vedea pe Dumnezeu, dar 
a mers si mai departe, asumándu-Si, de dragul 
omului, inclusiv suferințele si nedreptátile lumii. 
Prin întrupare, Dumnezeu a venit în proximi- 
tate maximă de zidirea Sa şi a pecetluit această 
lucrare prin descoperirea Rugăciunii domneşti, 
oferindu-ne toate mijloacele care ne pot apropia 
pe noi de divinitate ($2). Spunánd ,,Tatal nos- 
tru”, admitem obârșia noastră cerească si calita- 
tea noastră de fii ($3), iar cerând sfinţirea nume- 
lui Său, așteptăm lucrarea puterii Lui în noi, care 
avem datoria de a-L cinsti prin viaţa si faptele 
noastre ($4). Cerem venirea Împărăției pentru 
noi ca să ne putem alătura lui Dumnezeu, Care 
este veşnic nedespártit de Împărăţia Sa ($5). Pu- 
terea de a-L numi pe Dumnezeu Tata a fost data 
chiar și catehumenilor, fiind o dovadă a lucrării 


deosebite a harului ($6). 


Sermo LXX 


Miraculoase sunt toate lucrárile lui Dum- 
nezeu si totusi niciuna nu se poate compara cu 
întruparea Fiului si infierea noastră de către Tatăl 
cel ceresc ($1). De aceea e si firească întoarce- 
rea noastră către El si invocarea Celui care ne-a 
dat nenumărate dovezi pentru a-L recunoaşte 
drept Părintele nostru ($2). Încă dinainte de Bo- 
tez Îl putem invoca pe Tatăl, pe care ÎI numim 

ceresc pentru a ne aminti de originea noastră 
($3), şi cerem ca să se sfinteascá numele Său, 
Care are puterea de a ne sfinţi pe noi ($4). Desi 
avem încredințarea că Împărăţia lui Dumnezeu 
este înlăuntrul nostru, cerem să vină aievea şi 
astfel să înceteze stăpânirea morţii si a păcatu- 
lui ($5). Tocmai de aceea cerem împlinirea voii 
dumnezeiesti si pe pământ, abolind influenţa 
diavolului ($6). Pâinea pe care o cerem este una 
cerească, prin care vom fi vii în eternitate dacă 
ne impartasim continuu ($7). Iertándu-i pe se- 
menii noștri devenim măsura iertării pe care o 
vom primi și astfel ne iertăm pe noi înșine ($8). 
Dumnezeu nu ispiteste pe nimeni, deci putem 
spune ca El doar îi abandonează pe cei ce caută 
cu încăpățânare capcanele celui rau ($9), de al 
cărui meșteșug, în vatamarea sufletelor cerem să 
fim izbáviti (S10). Ín doar cáteva cuvinte, Hris- 
tos ne-a predat o foarte cuprinzătoare metodă de 
a ne ruga, oferindu-ne toate mijloacele necesa- 
re pentru a obţine, în virtutea afecțiunii filiale, 
toate cererile de folos ($11). 


Sermo LXXI 


Vránd sá ceará un lucru oarecare, copilul isi 
induplecá párintii cu rugáminti simple si scur- 
te, izvoráte din afectiune, dar si din dorinta de 
a le fi pe plac ($1). Si noi, fiind făcuţi fii ai lui 


Dumnezeu-Tatal şi impreuná-mostenitori cu 

Mântuitorul Hristos ai Împărăției, avem dato- 
ria de a ne ruga cu simplitate Tatălui ca niște fii 
vrednici ($2). Dacă indraznim să-l numim ,,Ta- 
tăl nostru”, o facem din îndemnul şi cu puterea 
Duhului Sfânt, pentru că altfel firea muritoare 
nu s-ar putea apropia de EI ($3). Şi noi avem 
datoria să cinstim si să sfintim prin viata noastră 
numele lui Dumnezeu cel sfânt si infricosator 
până si pentru puterile ingeresti ($4), si cerând 
Împărăţia aşteptăm să vină vremea când va pieri 
diavolul si toată zidirea va imparati în slava lui 
Hristos ($5), iar prin suprapunerea voii cerești 
cu a noastră vom transfigura lumea, pământul 
devenind cer ($6). Nu există nicio contradicţie 
între îndemnul Mântuitorului de a nu căuta cele 
imediate si cererea pâinii, pentru că această hra- 
nă este Hristos Însuși, al Cărui Trup este frânt 
pentru păcatele noastre în fiecare zi, până ce vom 
dobândi desăvârşit, în ziua cea veșnică, hrana 
eternă ($7). Omul este rânduit savarsitorul pro- 
priei iertări si devine etalonul milostivirii de care 
se va împărtăşi la judecată ($8). De asemenea, 
ne rugăm ca nu cumva, fiind împinși de păcate, 
să ajungem în cursele ispitelor, iar Dumnezeu 
să ne abandoneze pentru că am căutat răul ($9), 
un rău generic care îl desemnează pe diavolul 
de care cerem să fim izbáviti ($10). Si cei ce se 
pregătesc de primirea Botezului sunt deja fii ai 
Bisericii si ai lui Dumnezeu prin credinţă, de 
aceea sunt îndemnați să se adreseze cu încredere 

Tatălui, de la care vor dobândi moștenirea tu- 
turor lucrurilor si cu care vor putea fi împreună 
vesnici, fără a fi vreodată puși în situaţia de a-și 
deplânge părintele defunct, precum fac copiii cu 
părinţii biologici ($11). 


Sermo LXXII 


Natura omenească, slabă si neputincioasă, 
este întotdeauna cuprinsă de groază la simtirea 
prezenţei dumnezeiesti (S1), dar frica a fost in- 
láturatá de afecțiunea care se manifestă prin Ru- 
găciunea domnească ($2). Chemându-L Tatá pe 
Dumnezeu, nu putem să nu ne mirăm de ico- 
nomia divină prin care am fost adoptați fii dupa 
har, dar în același timp ne obligăm să ne ináltám 
sufletele si să ne armonizăm vieţile cu intenţiile 
Părintelui nostru ($3). Cerem sfintenia numelui 
ca acesta să stăruie în noi ($4), iar Împărăţia o 
urmărim cu înfocare ($5). Unindu-se voia ce- 
rească cu cea de pe pământ, ajungem la o uni- 
ficare firească a noastră întreolaltă si a noastră 
cu Dumnezeu ($6). Pâinea este Hristos, de 
care impártásindu-ne acum, vom fi sáturati si 
in eshaton ($7). Omul milostiv se intrece cu 
Dumnezeu Însuşi în manifestarea iubirii pen- 
tru ceilalți oameni, dar în același timp doreşte şi 
să I se dăruiască cât a dăruit la rândul Sau ($8). 
Ne rugăm, de asemenea, ca să nu se deschidă 
înaintea pasilor nostri cursele ispitelor ($9) si 

cerem ca Dumnezeu să ne izbăvească de rău şi 
să ne călăuzească la tot binele ($10). 


Subtext 


Dincolo de conţinutul moral si doctrinar al 
acestor cuvântări se pot observa câteva detalii si 
particularităţi specifice comunităţii din Ravenna 
la mijlocul veacului al V-lea. 

Întâi de toate avem textul rugăciunii Tatăl 
nostru: 


Pater noster, qui es in caelis, 


sanctificetur nomen tuum. 


Veniat regnum tuum, 


fiat voluntas tua sicut in caelo et in terra. 


Panem nostrum cotidianum da nobis hodie. 


Uim II |e 


Et dimitte nobis debita nostra, sicut et nos 
dimittimus debitoribus nostris. 


Et ne nos inducas in temptationem, 


sed libera nos a malo. 


Remarcam la a doua cerere (vie împărăția Ta) 
intrebuintarea formei „veniat”, in loc de mult mai 
popularul „adveniat”, pe care îl regăsim în ma- 
rea majoritate a variantelor latine ale Rugăciunii 
domneşti. Această substituție nu alterează sub ni- 
cio formă sensul rugăciunii, dar este o curiozitate 
şi poate fi marca unei predilectii pentru simplita- 
te de care episcopul Ravennei obișnuia adesea să 
dea dovadă. Doar că, spre deosebire de „adveni- 

at”, care implică acţiunea de a veni, de a sosi, de a 
ajunge, verbul venio acoperă o paletă mai largă de 
nuanţe, precum ideea de a crește, de a se dezvolta. 

O altă particularitate o reprezintă prezenţa 
adjectivului „cotidianum” (de fiecare zi) ca atri- 
but pentru „pâinea noastră”, asa cum apare în 
varianta consemnată in /ta/a sau Vetus Latina, in 
vreme ce in Vulgata găsim „supersubstantialem” 
(de subzistentá)'?. De altfel, si citatele vetero- 
testamentare, precum cele din Psalmi sau de la 
prorocul Avdie, capitolul 3, sunt redate tot dupá 
Vetus Latina. Aceasta este si o dovadá a faptului 
că traducerea Sfintei Scripturi realizată de Feri- 
citul Ieronim (Vulgata), desi cunoscută, încă nu 
era normativă. 

Un argument că Sfântul Petru apelează 
totuși și la Vulgata, și nu folosește doar versiu- 
nea de text din Vetus Latina pentru Tatál nostru, 
reiese si din modul ín care este formulatá cea 
de-a şasea cerere, unde întâlnim structura „Et 
ne nos inducas in temptationem" (în omiliile 67 
şi 72 apare „Et ne inducas nos in temptationem"). 
Această versiune este specifica Vulgatei. Conclu- 
zia logică impusă de acest melanj de termeni si 
formulări în Rugăciunea domnească ar fi acela 
că la Ravenna, în prima jumătate a veacului al 


155 În mod straniu, Fericitul Ieronim întrebuinţează ,su- 
persubstantialis" doar în versiunea mateiana a Rugăciunii 
domnești, în vreme ce în pasajul paralel din Evanghelia 
de la Luca lasă pe mai departe quotidianum. 

V-lea, circula o variantă proprie a rugăciunii 74- 
tal nostru, care era în uzul liturgic şi pe care Sfan- 
tul Petru o folosește în virtutea tradiţiei locale 
deja conturate. 

Pe dealtă parte, esteinteresantáintrebuintarea 
verbului induco'”® fără alte construcții explicati- 
ve, cum găsim de obicei în tradiţia latină, care 
cunoaște 3 tipuri de variatiuni sau adaosuri la 
această cerere. A.J.B. Higgins!” le clasifica astfel: 
1. interpolarea atributivei „pe care nu o putem 

suport/îndura” (quam ferre non possumus) 


15 Fericitul Augustin folosește infero cu un sens similar: 
»Sexta, inquit, petitio: Et ne nos inferas in tentationem. 
Nonnulli codices habent, Inducas, quod tantumdem 
valere arbitror. Nam ex uno Graeco quod dictum est, 
eioeveykns, utrumque translatum est. Multi autem pre- 
cando ita dicunt: Ne nos patiaris induci in tentationem, 
exponentes quomodo dictum sit, Inducas: non enim per 
seipsum inducit Deus; sed induci patitur eum quem suo 
auxilio deseruerit, ordine occultissimo ac meritis. Causis 
etiam saepe manifestis dignum iudicat ille quem deserat 
et in tentationem induci sinat. Aliud est autem induci 
in tentationem, aliud tentari: nam sine tentatione pro- 
batus esse nemo potest, sive sibi ipsi, sive alii. Non ergo 
hoc oratur, ut non tentemur; sed ut non inferamur in 
tentationem; tamquam si quispiam, cui necesse est igne 
examinari, non oret ut igne non contingatur, sed non 
exuratur. Inducimur enim, si tales inciderint, quas ferre 
non possumus". De sermone Domini in monte, 34, PL 
34:1282. 

157 A. J.B. Higgins, „ Lead Us not into Temptation’: Some 
Latin Variants”, in The Journal of Theological Studies, vol. 
46, nr. 183/184 (1945), p. 179-183. 

determinată de substantivul „ispită”, cum 
găsim la Sfântul Ilarie de Pictavium (non de- 
relinquas nos in temptatione, quam sufferre 
non possumus)!5%, Sfântul Ambrozie de Mi- 
lano (et ne patiaris induci nos in tentatio- 
nem, quam ferre non possumus)? si Ferici- 
tul Ieronim (ne inducas nos in tentationem, 
quam ferre non possumus) 9. 

2. Interpolarea verbului patior, de care este 
determinat induco, inclus într-un nomina- 
tivum cum infinitivo, având sensul de „nu 
îngădui să fim duşi în ispită”, cum găsim la 
Tertulian (ne nos inducas in temptationem, 
id est, ne nos patiaris induci, ab eo utique 
qui temptat)!“!, Sfântul Ciprian (et ne pati- 
aris nos induci in temptationem)'? si Sfan- 
tul Ambrozie (et ne patiaris induci nos in 
tentationem, quant ferre non possumus) 9. 


155 Sfântul Ilarie de Pictavium, Tractatus in psalmum 
CXVIII, 15, edit. A. Zingerle, CSEL 22, Viena, 1891, 
p. 369. Textul este completat de precizarea: ,Fidelis 
este Deus, qui non permittat nos temptari supra quam 
possumus". 

159 Sfântul Ambrozie de Milano, De Sacramentis, V. 4, 
29, PL 16:473. 

1% Ieronim, In Ezechielem, XLVIII.16, PL 25:485. 

19! “Tertulian, De Oratione, 8, CSEL 20, p. 186. 

1% Sfântul Ciprian al Cartaginei, De Dominica Oratione, 
25, CSEL 3.1, p. 285. 

163 Sfântul Ambrozie de Milano, De Sacramentis, V. 4, 29, 
PL 16:473: „et ne patiaris induci nos in tentationem, sed 

3. Înlocuirea verbului induco cu derelinquo sau 
relinquo, cum am văzut deja la Sfântul Ila- 
rie, având sensul de abandon: „nu ne lăsa pe 
noi în ispită . 

Fără să apeleze la vreunul dintre aceste ada- 
osuri, parafrazări sau substituiri, Sfântul Petru 
Chrysologul îi conferă verbului ż¿nduco sensul 
de abandon, așa cum găsim explicit menţionat 
în tâlcuirile sale (LXVII.9, LXVIII.9, LXX.9, 
LXXI.9), arătând că prin cuvintele „ne duce” 
înţelegem de fapt că Dumnezeu nu face decât 
să-i lase pradă propriului arbitru (LXVII.9) şi 
prea marii lor îndrăzneli (LXVIII.9) „pe cei ce 
merg cu încăpățânare spre laturile ispitelor" 
(LXX.9) şi îi abandonează „pe cei ce aleargă spre 
păcat” (LXXI.9). 

Urmând acestei linii de interpretare, în ulti- 
mele decenii, în Biserica Romano-Catolică s-au 
putut constata modificări ale textului scripturis- 
tic, cum a fost, în limba spaniolă, trecerea de la 
„ho nos metas en tentación" la „no nos dejes caer 
en tentación" (NVI, 1984) sau, ceva mai moder- 
na formă, „No permitas que cedamos ante la ten- 
tación” (NTV, 2010). Acest înţeles a fost adop- 
tat si la Conferinta episcopilor italieni din anul 
2002, care a revizuit textul Rugáciunii domnesti, 


libera nos a malo. Vide quid dicat: et ne patiaris induci 
nos in tentationem, quam ferre non possumus. Non dicit: 
non inducas in tentationem, sed quasi athleta talem vult 
tentationem quam ferre possit humana conditio". 

publicat în Biblia editată în 2008, înlocuind ce- 
rerea „non ci indurre in tentazione” cu varianta 
„non abbandonarci alla tentazione”. Această va- 
riantă a fost inclusă din 2019 si în noua ediţie de 
Messale Romano. În decembrie 2017, episcopatul 
francez a operat o modificare similară a traduce- 
rii franceze, înlocuind forma „ne nous soumets 
pas à la tentation" cu „ne nous laisse pas entrer 
en tentation" ^^, La 25 ianuarie 2018, episco- 
patul german a refuzat sá modifice textul, invo- 
când motive de ordin exegetic, liturgic si ecu- 
menic. Acestia au argumentat cá actuala formá 
exprimá mai bine convingerea cá suntem purtati 
şi rascumparati de Atotputernicul Dumnezeu'%. 
Revenind la cuvântările Sfântului Petru 
Chrysologul, mai trebuie să insistăm asupra 
momentului tâlcuirii Rugăciunii domnești, pla- 
sat înaintea administrării Botezului în Sâmbăta 
Mare sau în noaptea de Înviere. În acest sens 
avem la dispoziţie câteva mărturii interne: 


'* Hannah Brockhaus, „Holy See confirms changes to 
Italian liturgical translation of Our Father, Gloria", in 
Catholic News Agency (7 June 2019) https://www.catho- 
licnewsagency.com/news/holy-see-confirms-changes-to- 
italian-liturgical-translation-of-our-father-gloria-63355 
(10 februarie 2021). 

1% Greg Daly, „German hierarchy resists temptation to 
change Our Father translation”, în Jrisb Catholic (26 Ja- 
nuary 2018). https://www.irishcatholic.com/german-hi- 
erarchy-resists-temptation-change-father-translation/ (10 
februarie 2021). 

a) iniţierea în sensurile rugăciunii Tatăl nos- 
tru pare să completeze rezumatul doctrinar sau 
traditio symboli, care s-ar fi petrecut cu puţin 
timp înainte: „Aţi auzit cele ce trebuie crezu- 
te, preaiubiti frati, (si acum) ascultați modelul 
Rugăciunii domnești” (LXVII.1)'%. Totuşi, ur- 
mătoarea cuvântare (LXVIII.3) pare să indice 
că este ţinută curând după redditio symboli sau 
reproducerea/rostirea solemnă în faţa episcopu- 
lui a mărturisirii de credinţă de către catehumen 
împreună cu nașul său în Vinerea Mare: „lată cát 
de grabnic este răsplătită mărturisirea credinţei, 
îndată ce tu Îl mărturiseşti pe Dumnezeu, Tatăl 
unicului Fiu, tu însuţi ești adoptat ca fiu al lui 
Dumnezeu-Tatal, ca să fii moştenitor al ceru- 
lui”. Ceva si mai explicit este următorul pasaj 
din Sermo LXXI: „lată întreita mărturisire a Tre- 
imii v-a înălţat pe voi din robia pământească la 
(starea de) odraslă cerească. Iată, credinţa care l-a 
numit pe Dumnezeu Tata, astăzi, l-a făcut Tata 
pentru voi pe Dumnezeu. Iată, glasul care L-a 
mărturisit pe Fiul lui Dumnezeu v-a adoptat şi 
pe voi ca fii ai lui Dumnezeu. lată, credința care 
l-a proclamat Dumnezeu pe Duhul v-a schimbat 
pe voi din esenţa muritoare a cărnii în esenţa vie 
a spiritului” ($2); 

b) Repetitia lui „hodie” în exordiul cuvân- 


tárilor (LXVII.1, LXVIIL 1, LXX.1, LXXII.1) si 


166 Invitaţie foarte asemănătoare celei folosite de către 
Fericitul Augustin în Sermo 58, 1.1, si Sermo 59, 1.1. 

în cuprinsul lor (LXVIII.2, LXIX.3, LXXI.2x2, 
LXXI.11x3) indică, dincolo de prezentul litur- 
gic — acel „astăzi” etern —, un eveniment special 
concret, cu o semnificaţie aparte pentru catehu- 
meni: „astăzi esti arătat mladita dumnezeiască 
[...] Astăzi este ziua înfierii, astăzi este vremea 
fagaduintei” (LXXI.11). Inevitabilitatea Bote- 
zului, săvârşit îndată după rostirea predicii, este 
sugerată şi de graba cu care Sfântul Petru îşi 
curmă argumentatia: „timpul nu imi îngădu- 
ie să stărui prea mult asupra acestei frici: avân- 
tul naşterii cerești a celor ce se nasc nu poate fi 
oprit” (LXXII.2); 

c) evidenţierea calităţii de moştenitori (,,hae- 
res” şi ,cohaeres") ai Împărăției cerurilor pe care 
o dobândesc ascultătorii, evident că în urma Bo- 
tezului (LXVIL2, LX VIIL3, LXX. 1-2, LXXL2); 

d) frecventele menționări ale catehumenilor 
şi apelul la imaginea pruncilor încă nenáscuti ce 
pot încă din pântece să ÎL numească Tată pe Dum- 
nezeu, rostind Tatăl nostru (LXVII.11, LXVI- 
IL3.11, LXXIL2): „Nimeni să nu se minuneze 
că cel încă nenăscut Îl numește Tata” (LXIX.6, 
LXX.3) sau „cel încă nenăscut Îl cheamă pe Tata, 
cere sfinţirea, revendică Împărăţia, dă legi celor 
pământești, face egale voile pământeşti cu cele 
cerești” (LXVIII.11). Totuşi nu trebuie să uităm 
că această rugăciune ar fi putut fi încredințată doar 
catehumenilor ce se pregăteau de luminare, deci 
tot cu puţin timp înainte de primirea Botezului. 

Kenneth Stevenson considera că putem citi 
printre rânduri resemnarea Sfântului Petru în 
fata realităţii pastorale: aceea că disciplina bap- 


tismală pe care o mostenise decázuse'^ 


şi de ace- 
ea devansează traditio orationis dominicae. Con- 
comitent, este un argument că, în acest stadiu 
avansat al catehumenatului, cei încă nebotezati 
se rugau spunând rugăciunea Tatăl nostru. Ast- 
fel, pruncii lui Dumnezeu participă încă din 
pântece pe deplin la darurile de care se bucură 
cei gata născuţi prin baia Sfântului Botez. 

Roy Hammerling este de părere că episco- 
pul Ravennei a simţit nevoia să-și apere poziţia 
teologică inovatoare si de a aceea face trimitere la 
trei exemple biblice în apărarea afirmației sale că 
şi catehumenii nebotezati participă pe deplin la 
168. Petru Chryso- 


logul aminteşte aici reacţia Sfântului loan Bote- 


viitoarea lor înfiere prin Botez 


zătorul care isi recunoaște Ziditorul încă dinain- 
te de a avea conştiinţă de sine (LXIX.6, LXX.3, 
LXXII.3) si lupta ce se dă între gemenii Fares si 
Zara în pântecele Tamarei (LXXII.3), respectiv 
între Iacov si Esau (Edom) în pântecele Rebecăi 
(LXIX.6, LXX.3, LXXIL.3). În viziunea Sfântu- 
lui Petru, filiatia si, implicit, posibilitatea de a-L 
numi pe Dumnezeu Tata nu este condiţionată 
de nastere, ci de chiar zámislirea lor in pánte- 


1% Kenneth Stevenson, Liturgy and Interpretation. 
'% Roy Hammerling, The Lords prayer, p. 75-76. 

cele Bisericii. Roy Hammerling concluzionează 
că la finele secolului al IV-la si începutul celui 
următor există o perioadă de schimbare a atitu- 
dinii episcopilor fata de includerea Rugăciunii 
domnești în catehezele prebaptismale, cum o face 
Fericitul Augustin argumentând că Tatăl nostru 
este sămânţa care incolteste în sufletele catehu- 
menilor, pentru a se naște, prin Botez, creștini si 
fii indreptátiti să-L numească Tata pe Dumne- 
zeu'®. Fără îndoială, Petru Chrysologul s-a con- 
fruntat si el cu provocările pastorale de la sfârșitul 
Antichității si a devansat transmiterea „rugăciunii 


170 în Postul Mare, înainte de adminis- 


perfecte” 
trarea Botezului, pentru a servi drept „model si 
regulă” pentru toate rugăciunile pe care aveau să 
le înalțe de acum „cei spre luminare”. 

Aparent simple în formă si în conţinut, 
cele șase omilii la Tatăl nostru ale Sfântului Pe- 
tru Chrysologul reprezintă o suită de tâlcuiri pe 
măsura Rugăciunii domnești: un veritabil „com- 
pendiu al învățăturilor lui Hristos”, restrâns 
pentru a nu solicita memoria invátáceilor, si un 
suport eficient pentru a deprinde degrabă ceea 


ce este necesar unei credinţe simple". 


'% Ibidem, p. 77. 

170 Simon Kistemaker, „Lord's Prayer in the First Cen- 
tury”, în Journal of the Evangelical Theological Society, vol. 
21: 4 (1978), p. 328. 

171 Sfântul Ciprian al Cartaginei, De Dominica Oratione, 
28; CSEL 3.1, p. 286-287. 

Aceste cuvântări, redate acum integral în 
limba romana'”’, ne pun în vedere cà Tatăl nos- 
tru este nu doar un exemplu de comunicare cu 
Dumnezeu, ci şi un model de a ne raporta la El, 
de a relationa cu El, accentuánd calitatea Lui de 
Tată iubitor si a noastră de copii ai Săi. Desi îi 
neglijăm conţinutul, rostit la repezeală și meca- 
nic, rugăciunea Tatăl nostru ne reamintește de 
fiecare dată cine este Dumnezeu pentru noi şi 
cine ar trebui să fim noi în relaţie cu El, reim- 
prospătând în noi convingerea că a deveni fiii Săi 
după har este un adevărat privilegiu. 


Sursa 

Traducerea din latină a fost realizată după 
ediţia critică publicată în volumul Petrus Chry- 
sologus, Sermonum collectio a Felice episcopo pa- 
rata, sermonibus extravagantibus adiectis, edit. 
Alejandro Olivar, in coll. Corpus Christianorum 
Series Latina (CCSL) 24A, p. 402-433, reluată 
in Opere di San Pietro Crisologo. Sermoni, vol. 
2 [63-124], edit. Gabriele Banterle, Bibliote- 
ca Ambrosiana/Citta Nuova Editrice, Milano/ 
Roma, 1997, p. 40-78. 

găsim si la Pr. Dr. Vasile Vlad, Comentariile patristice la 
Tatál nostru, p. 435-462. 

Omilia a LXVII-a 
Întâia despre Rugăciunea domnească 


1. Ati auzit cele ce trebuie crezute, preaiubiti 
frati, (si acum) ascultați modelul rugăciunii 
domnesti. Hristos, Cel care a vrut sá implineas- 
cá grabnic cele cerute, ne-a invátat sá ne rugám 
scurt. Oare ce nu va da celor ce cer El, Care S-a 
dat pe Sine celor ce nu I-au cerut acest lucru? 
Sau cát va întârzia să răspundă Cel care antici- 
pează în cererile alcătuite dorinţele celui ce se 
roagă? Îngerii sunt uimiti, cerul se minunează, 
pământul se înspăimântă, carnea nu poate îndu- 
ra, auzul nu pricepe, mintea nu poate cuprinde, 
toate făpturile nu pot suporta ceea ce trebuie 
auzit astăzi. Eu nu îndrăznesc să spun, (dar) nu 
pot să tac. Dumnezeu să vă dăruiască (puterea) 
ca si voi să puteţi si asculta si rosti (rugăciunea). 

2. Oare ce este mai înfricoșător: faptul că 
Dumnezeu S-a pogorât pe pământ sau că v-a 
dat pe voi cerului? Că a intrat in tovarasia căr- 
nii sau că vă face pe voi să intraţi în comuniu- 
ne cu dumnezeirea? Că acceptă El însuși moar- 
tea sau că v-a smuls pe voi din moarte? Că El 
însuşi Se naște în starea voastră de robie sau că 

vă naşte pe voi liberi prin Sine? Că primeşte să- 
răcia voastră sau că vă face pe voi moştenitorii 
Săi, impreuná-mostenitorii Unicului Său (Fiu)? 
Cu siguranţă, mai infricosator este faptul că 
pământul a fost mutat la cer, faptul că omul este 
preschimbat în dumnezeire, faptul că starea de 
robie are drepturile puterii absolute. Dar oricare 
ar fi motivul infricosarii, totuşi faptul menţionat 
nu este luat în considerare din pricina motivului, 
ci a Celui ce-l poruncește. Să ne apropiem, fii- 
lor, de Cel pe Care milostivirea ÎI strigă, iubirea 
ÎI atrage, afecțiunea ÎI invită. Cele dinlauntru ÎI 
simt pe Dumnezeu ca Tata, glasul rasuna, limba 
graieste, duhul striga; tot ce e in noi raspunde 
harului, nu fricii, pentru ca L-a preschimbat pe 
judecător în Tata, [întrucât si] El a vrut să fie 
iubit, nu temut. 

3. Tatăl nostru, Care esti în ceruri (Pater nos- 
ter, qui es in caelis). Când spui aceasta, să nu 
consideri astfel ca si cum El nu ar fi pe pámánt, 
sá nu-L concepi astfel ca si cum Cel care a cu- 
prins toate ar fi limitat intr-un loc. Ci intelege 
cá din cer este stirpea ta, al cárui Tatá este cre- 
zut în cer, si stráduieste-te să răspunzi Sfântului 
Tată vietuind în sfinţenie. Fiu al lui Dumnezeu 
se dovedeşte pe sine cel care nu este întunecat de 
greșelile omenești, [ci] strălucește prin virtuțile 
dumnezeiesti. 

4. Sfinteasca-se numele Tău (Sanctificetur no- 
men tuum). Noi suntem neam al Aceluia pe care 

ÎI recunoaştem si prin nume. Ne rugăm deci ca 
numele Lui, care în Sine si prin Sine este sfânt, să 
se sfinteasca în noi. De fapt numele lui Dumne- 
zeu fie este cinstit prin lucrarea noastră, fie este 
hulit prin faptele noastre. Ascultă-l pe apostolul 
ce zice: Numele lui Dumnezeu, din pricina voas- 
tra, este hulit între neamuri (Rm 2, 24). 

5. Vie împărăția Ta (Veniat regnum tuum). 
Dar când nu a impárátit Dumnezeu? Cerem deci 
ca Cel care a impárátit intotdeauna prin Sine sá 
imparateasca acum in noi, ca si noi să putem 
imparati în El. A domnit diavolul, a domnit pă- 
catul, a domnit moartea, și (firea) muritoare a 
fost timp îndelungat captivă. Deci, impárátind 
Dumnezeu, cerem să piară diavolul, să dispară 
păcatul, să moară moartea, să fie luată prizonieră 
captivitatea, ca noi să impárátim liberi în viaţa 
veşnică. 

6. Fie voia Ta, precum în cer, asa si pe pământ 
(Fiat voluntas tua sicut in caelo et in terra). Aceas- 
ta este Împărăţia lui Dumnezeu, când în cer si 
pe pământ este o singură voie a lui Dumnezeu, 
când in toti oamenii Dumnezeu este mintea, 
Dumnezeu trăiește, Dumnezeu lucrează, Dum- 
nezeu imparateste, Dumnezeu este totul, ca po- 
trivit acelui (cuvânt) al apostolului să fie Dum- 
nezeu toate in noi toți (Col 3, 11). 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da no- 
bis hodie). Cel care ni S-a dat noua prin Tatăl, 

Care ne-a adoptat pe noi drept fii, Care ne-a 
făcut moștenitori ai lucrurilor (Sale), Care ne-a 
ridicat pe noi prin nume, Care a dat pentru noi 
cinstea și Împărăţia Sa, (Acela) însuși a stator- 
nicit să cerem pâinea de fiecare zi. În Împărăţia 
cerului, între darurile divine ce (poate) cere să- 
răcia omenească? Oare un Tata atât de bun, atât 
de iubitor, atât de generos nu ar oferi pâine fii- 
lor care i-ar cere-o? Si unde e acel (îndemn): Nu 
vă îngrijiţi de ce veti mânca sau ce veți bea sau 
cu ce vă veți îmbrăca (Mt 6, 31). Astfel, (acum) 
poruncește să ceri lucrul la care interzicea să te 
gândeşti? [Ce poruncă] să ținem?!” Tatăl ceresc 
ne încurajează ca noi, fiii cereşti, să cerem pâinea 
cerească. (Hristos) Însuşi a zis: Eu sunt pâinea 
care s-a pogorât din cer (In 6, 51). El Însuşi este 
pâinea, Cel care S-a sádit în fecioară, dospit în 
carne, frământat prin patimire, copt în cuptorul 
mormântului, păstrat nealterat în biserici, ofe- 
rit pe altare, Cel care oferă zilnic hrană cerească 
credincioșilor. 

8. Si ne iartă nouă gresesile noastre, precum si 
noi iertam gresitilor noştri (Et dimitte nobis debita 
nostra, sicut et nos dimittimus debitoribus nostris). 
Omule, dacă nu poti fi fără de păcat si vrei să ti 


175 Am citit quid tenemus în loc de quatenus. A se vedea şi 
G. Böhmer, Des heiligen Kirchenlehrers Petrus Chrysologus 
Erzbischofs von Ravenna ausgewählte Predigten. Aus dem 
Lateinischen übersetz, BKV 43, Verlag Kósel & Pustet, 
Kempten-München, 1923, p. 78. 

se ierte întotdeauna, iartă și tu întotdeauna; iar- 
tă atâtea câte vrei să ti se ierte; iartă tu, de atâtea 
ori, de câte ori vrei să fii iertat; ba chiar, întrucât 
vrei să ti se ierte tot, iartă tot. Omule, înţelege 
că trecând altuia cu vederea, tie iti dai iertare. 

9. Si nu ne duce pe noi in ispita (Et ne indu- 
cas nos in temptationem). Pentru cá, in acest veac 
viata însăşi este ispita. Incercare, zice, este viata 
omului (lov 7,1). Ne rugăm deci ca să nu fim 
abandonaţi alegerii noastre, ci în orice lucrare 
(Tatăl) să ne îngrădească pe noi cu afecțiunea 
părintească si să ne întărească pe calea vieții prin 
îndrumarea cerească. 

10. Ci ne izbăveşte de rău (Sed libera nos a 
malo). De care rău? Desigur că de diavolul, de la 
care provine orice rau. Ne rugăm să fim izbaviti 
de rău pentru cá cel care nu se abtine de la rău 
nu poate să se bucure de bine. 

11. De ce mai iscodim cele despre Fiul lui 
Dumnezeu, Care rămâne întotdeauna în taina 
Tatălui, dacă până si cei încă nenáscuti, dacă 
cei cuprinși încă în pântece cer pâinea, aşteaptă 
Împărăţia? Dacă Biserica îi naşte, nu este un lu- 
cru raţional, ci este o taină cerească. Cum ar pu- 
tea raţiunea omenească să înţeleagă cum S-a aflat 
Fiul lui Dumnezeu în Dumnezeu Tatăl? Nu tre- 
buie, nu trebuie judecată dumnezeirea în mod 
omenesc. Ai auzit (vorbindu-se) despre Dum- 
nezeu: nu cugeta pámánteste, nici omeneste. Ai 
auzit (vorbindu-se) despre Tatăl lui Hristos: cre- 

de că (paternitatea) aceasta (este) prin substanţă. 
Ai auzit (vorbindu-se) despre Tatal tău: crede 
că (paternitatea) aceasta (este) prin har. Acela 
(Hristos) a fost considerat Fiu din întotdeauna 
[prin natura consubtantialá], tie doar ti s-a dat 
sá fii fiu [prin har]. Deci astfel te stii pe tine fiu, 
(dar) neuitând cá esti rob. Prin urmare, bucura- 
te că (ai fost) readus la asemănarea lui Hristos, ca 
să cunoşti că ești întotdeauna supus lui Hristos. 

1. Conditia muritoare, insotirea pámánteas- 
cá, substanta noroioasá, suspendatá intre viatá 
si moarte, tocitá prin truda nesigurá, consuma- 
tá de pedepse, supusá prin naturá putrezirii, nu 
reuşeşte să înţeleagă, nu e în stare să aprecieze, 
nu cutează să-și imagineze, se teme să creadă ceea 
ce astăzi este silită să mărturisească. Slăbiciunea 
omenească nu poate găsi motivul pentru care ar 
fi meritat atâta har al darurilor lui Dumnezeu, 
asa mulțime de fágáduinte si generozitate a da- 
rurilor. Cred că profetul Avacum văzuse aceasta 
cu ochii minţii când, cuprins de atâta spaimă 
din cele auzite, este astfel mânat de frică când 
zice: Doamne, am auzit auzul Tau şi m-am temut, 
am cugetat la lucrările Tale şi m-am înspăimân- 
tat (Avc 3, 2). S-a temut de ceea ce a auzit, nu 
pentru că un astfel de profet L-a ascultat doar 
atunci pe Domnul, ci pentru că atunci slujitorul 
ÎI descoperă pe Domnul sáu si L-a auzit schim- 
bat în Tata, nici nu s-a spăimântat contemplând 
zidirea acestei lumi, alcătuită astfel armonios din 
elemente diferite, ci pentru că, socotind atunci 

lucrările atât de mari ale bunatatii (divine) spre 
sine, a fost cuprins de cutremurul uimirii si de 
frică. Am cugetat, zice, la lucrările tale si m-am 
înspăimântat (Avc 3, 2). Este uimit (văzându-se) 
atunci pe sine adoptat ca fiu, după ce pierduse 
încrederea aceleiași servituti. 

2. În sfârşit, ca să ştiţi că profetul, eliberat 
într-un anume fel prin frică prin acest dar, a 
înţeles din auzirea cerească iubirea acestei rugă- 
ciuni, pe care dumnezeirea o revarsă asupra voas- 
tra astăzi si o face cunoscută, (fapt) pentru care 
a spus din nou: M-am păzit, zice, si s-a inspdi- 
mántat lăuntrul meu la glasul rugăciunii buzelor 
mele (Avc 3, 16). După ce simtise o astfel de ge- 
nerozitate a darului divin, (profetul) s-a păzit ca 
să nu se arate pe sine încă o dată, ca în paradis, 
un dușman, un inamic sau tâlhar. Devine mai 
alert, devine un paznic mai atent pentru sine, 
acela care, după pierderea unui privilegiu atât de 
mare, a simţit că a aflat comoara cerească, cum 
spune Pavel: Purtám comoara aceasta în vase de 
lut (2 Co 4, 7). M-am păzit si s-a înspăimântat 
láuntrul meu (Ave 3, 16). Prin „lăuntru” profetul 
numește aici adâncul inimii, pentru că, precum 
stomacul este hrănit și umplut cu alimente, ast- 
fel si inima este hrănită și umplută prin simtiri. 
Si s-a spăimântat lăuntrul meu la glasul rugáciu- 
nii buzelor mele (Avc 3, 16). Dacă înţelegerea 
inimii turnase glas în gură si a dat buzelor cu- 
vinte, de ce se înspăimântă de jurămintele sale, 

de dorinţele sale, de ceea ce trebuia cerut? [Se 
înfricoşează] pentru că nu vorbise la îndemnul 
inimii sale, ci din inspiraţia Duhului dumne- 
zeiesc. Ascultă-l pe Pavel care spune: A trimis 
Dumnezeu pe Duhul Fiului Său în inimile noastre 
care strigă: Avva, Părinte! (Ga 4, 6). Transmitand 
spre cele dinlăuntru acea auzire, el se minunează 
că a dobândit atât, si s-au spăimântat toate cele 
dinlăuntrul omului. Pe merit a adăugat: si a in- 
trat tremur în oasele mele (Avc 3, 16). Pentru cá 
insesi cele dinlăuntru ale profetului s-au tulbu- 
rat. Si sub mine, zice, puterea mea e agitată (Ave 
3, 16). Ce înseamnă „sub mine"? Cat timp omul 
însuși și același, ridicat deja la înălţime prin har, 
zăcea dedesubt prin natura iniţială, nu putea nici 
puterea pământească să suporte puterea cereas- 
că. Muntele Sinai fumega deja când Dumnezeu 
a coborât în munte spre a da Legea; ce ar fi tre- 
buit să facă carnea când a coborât Dumnezeu 
în carne aducând laolaltă harul cu carnea? Vine 
Tatăl pentru că omul (nu avea puterea) să-L pri- 
mească pe Dumnezeu, nici slujitorul pe Stăpâ- 
nul, si pentru cá este credincios în cuvintele Sale 
(Ps 114, 13) Cel care a spus: Deschide gura ta si 
o voi umple pe ea (Ps 80, 11), deschideti acum 
gurile voastre, ca sá se umple printr-o asemenea 
rugăciune si de un asemenea strigăt: 

3. Tatăl nostru, Care esti în ceruri (Pater nos- 
ter, qui es in caelis). Unde sunt cei ce nu se incred 
în făgăduinţa lui Dumnezeu? lată cát de grabnic 

este răsplătită mărturisirea credinţei, îndată ce 
tu Il márturisesti pe Dumnezeu, Tatăl unicului 
Fiu, tu însuţi esti adoptat ca fiu al lui Dumne- 
zeu- Iatál, ca să fii moștenitor al cerului, (tocmai 
tu) care ai fost socotit (vrednic) de exil în paradis 
şi pe pământ; si de aceea acum spui Tatăl nostru 
Care esti în ceruri, pentru că odinioară ţi-a fost 
tată (Adam), cel care te-a dezlegat în tină, cel ce 
te-a dus pe tine si te-a târât spre temnita iadu- 
lui. Cel care afirmă natura cerească a lui Dum- 
nezeu- Tatăl nu cunoaște pământul, nu cunoaște 
iubirea cărnii, nu-L caută pe Tatăl în praf si nu 
permite în sine vreo toleranță a păcatului. Cel 
care se consideră pe el fiul lui Dumnezeu, prin 
lucrare, viaţă, purtare, cinste să răspundă unei 
astfel de obarsii, ca nu coborând din nou la cele 
pământeşti să se îndrepte spre însăși ofensa unui 
astfel de Părinte. 

4. Sfinteasca-se numele Tău (Sanctificetur no- 
men tuum). Dacă numele lui Hristos (dă) vedere 
orbilor, alergare schiopilor, sănătate slăbănogilor 
aflaţi în diferite neputinte, viata morţilor, si te 
sfinteste pe tine însuţi si toată faptura, în ce fel te 
rogi tu, omule, si ceri sfintenia numelui însuși? 
Pentru că de la Hristos esti numit creştin si, prin 
urmare, ceri ca privilegiul unui astfel de nume să 
fie întărit în tine cu consecinţele cuvenite. 

5. Vie împărăția Ta (Veniat regnum tuum). 
Cel ce păstrează astfel întru puterea Sa veniri- 
le Lui, Acela poruncește devotament, pretinde 

cereri si caută pretutindeni rugăciuni. Credin- 
cios este acel soldat care însetează de prezenţa 
împăratului său, tânjeşte după împărăție, cere 
şi doreşte cu ardoare victoriile. Dar tu ceri aici 
ca Acela care va impáráti să vină pentru tine şi 
în tine, în care diavolul (şi-a făcut) fortăreață, 
moartea stăpânire, în care până și infernul a avut 
şi îşi păstrează puterea. Deci să ne rugăm, prea 
iubitilor, ca Hristos să domnească întotdeauna 
în ostașul său, ca ostașul să biruie întotdeauna 
în împăratul său. 

6. Fie voia Ta, precum ín cer asa si pe pă- 
mánt (Fiat voluntas tua sicut in caelo et in terra). 
Fericitá acea zi care uneste, aláturá si face ega- 
le voile pámántesti cu cele ceresti, ca sá fie una 
şi aceeași voinţă între naturile diferite. Aceasta 
este pace sigură, armonie neclintită, stăruind 
prin har, când, prin rânduiala unicului Domn, 
(provenind) din familii diferite, firea devine una 
prin voinţă si aceeași (voinţă) este descoperită si 
prin simtire. 

7. Pâinea noastră cea de toate zilele dá-ne-o 
nouă astăzi (Panem nostrum cotidianum da nobis 
lodie). Cine ar cere pâinea vremelnicá după (ce a 
cerut) Împărăția cerească? Dar (Hristos) vrea ca 
noi să cerem merindea zilnică a pâinii în taina Tru- 
pului Său, de unde am ajunge din această zi în ziua 
cea veșnică si la însăși masa lui Hristos, încât de 
vom Începe aici gustarea (vom putea) să primim 
mai târziu acolo plenitudinea si toate săturările. 

8. Si ne iartă nouă gresesile noastre, precum si 
noi iertam gresitilor nostri (Et dimitte nobis debita 
nostra, sicut et nos dimittimus debitoribus nostris). 
Cel ce cere aceasta si nu slábeste datoriile, acela 
se invinuieste pe sine prin chiar rugáciunea sa. 
Celui care cere ca sá ii fie astfel datà (iertarea), 
i se iartă atât cât iartă el însuși si dă după voia 
Domnului si Îl invită pe Dumnezeu în acest fel 
la înţelegere. Şi îi este oferită (iertarea) celui care 
o oferă altuia, atât cât socotește pentru el însuși. 
Totuşi, fraţilor, trebuie să fie iertate nu doar da- 
toriile materiale, ci [si datoriile] tuturor prici- 
nilor, vinelor, greselilor. Omule, orice ai putea 
întâmpina iartă altuia când s-ar întâmpla să-ţi 
greseasca. Cel care trece cu vederea de bunăvoie 
celui ce greseste cere cu încredere iertarea paca- 
tului său. 

9. Si nu ne duce pe noi în ispita (Et ne nos 
inducas in temptationem). Este nevoie ca multi 
să ceară aceasta în multe feluri, fraţilor, căci, 
încrezându-se în sine fragilitatea (omenească), 
cu prea mare îndrăzneală și netemându-se pen- 
tru sine, nici apreciind felul puterilor sale, să nu 
se afunde din neatentie în luptă. Prin urmare, 
Dumnezeu, (fiind) ofensat, îi predă ispitelor pe 
cei pe care i-a abandonat. 

10. Ci ne izbăveşte de rău (Sed libera nos a 
malo). Cel care imploră ca să fie eliberat de rău 
prin (intervenţia lui) Dumnezeu înţelege în ceea 
ce-l priveşte că este de ajuns de umil și nici nu 

îşi imaginează că poate fi salvat prin propriile 
eforturi. 

I Insemnati-va (cu semnul crucii)! 
Intelegeti, copilasilor, cát de mare este slava, cát 
de mare este puterea proprie celor desavarsiti si 
puternici, când este descoperită atâta putere la 
zămislirea însăși si (este descoperită) atâta solem- 
nitate la naștere. Cel încă nenăscut Îl cheamă 
Tata (pe Dumnezeu), cere sfinţirea, revendică 
Împărăţia, supune cele pamantesti!”, face egale 
voile pământeşti cu cele cerești si, (hind) deja 


? ca ostenelile să fie de folos. 


devotat, cere hrana!” 
Pâinea noastră, zice, cea de toate zilele, da-ne-o 
nouă astăzi. Fericiti sunteţi voi, cei care ati înce- 
put să biruiti (încă) înainte de luptă, să triumfati 
înainte de a trăi, să ajungeţi în sânul Tatălui, in 
cămările Tatălui, înainte chiar să veniţi la sânul 
mamei; să intraţi în pasunea turmei înainte chiar 


176. să răsune cântecul cel 


să primiţi tot laptele 
vesel al izbânzilor înainte chiar să răspundă prin 
plânsul sugarilor. Adevărat a spus apostolul: s/4- 
biciunea lui Dumnezeu este mai tare decât pute- 
rea oamenilor (1 Co 1, 20). Sau cine va putea să 
spună taina unei astfel de zămisliri, acolo unde 
fecioara mamă (Biserica) naște în lume în fiecare 
zi? Şi nu îi lasă pe urmaşii ei în osteneală, ci isi 
trimite odraslele spre slava eternă. 


7^ Dat iura terris — lit. dă legi celor pământești. 
175 Annonam - lit. ratia de hrană. 
176 Sucum lactis totum - lit. întregul suc al laptelui. 

A treia despre Rugáciunea domneascá 


1. Crezi, oare, cá un piept muritor (poa- 
te) cuprinde márimea iubirii Domnului pentru 
noi? Crezi, oare, că mintea înăbușită sub pova- 
ra trupului pământesc (poate) înţelege si simţi 
afecțiunea divină pentru noi? De fapt, orice 
podoabă a cerului care scânteiază, luminează, 
străluceşte și orice [lucru] de pe pământ ce are 
miros în flori, are gust în fructe și bucură cele 
insufletite, a fost făcut din dragoste pentru noi si 
a fost dedicat slujirii noastre. Dar, oricât de mari 
ar fi acestea, ele sunt de-a dreptul mici pentru a 
dovedi iubirea cerească pentru noi. Pentru noi 
începătoriile cerului, pentru noi puterile cerești, 
pentru noi domniile cerești, pentru noi cetele în- 
gerilor luptă veghind neostenite. Dar acestea de 
până acum sunt mici și prea mici pentru a păzi în 
noi dumnezeiasca legătură și sunt pe atât de umi- 
le, pe cât este creatura inferioară Creatorului ei. 

2. Dumnezeu nu (poate fi) contemplat 
prin aspect, văzut prin vedere, sesizat prin vreo 
simtire, accesibil cu mintea, nu poate fi cunoscut 
pe deplin nici măcar prin auz; ori de câte ori, în 

orice fel S-a lăsat cuprins!” de privirile omenești 
atât de diferit si de divers! Cát de mult Se arată si 
Se oferă továrásiei si familiaritatii omenești când 
l-a facut pe Noe părtaş sfatului Său si l-a preve- 
nit că potopul este iminent pentru curățirea lu- 
mii şi a încredințat toată lumea în sămânţa mică 
a arcei în grija lui. Când soseşte ca oaspete la 
Avraam, Cel invitat cu toată cinstea Se apropie, 
nu respinge cele oferite, ia cele puse pe masă ca 
şi cum (ar fi) flămând si ostenit, si în schimbul 
contribuţiei dumnezeieşti acceptă si primeşte 
(ospitalitatea) omenească ca si cum El ar avea 
nevoie (de așa ceva). Apoi membrele uscate ale 
bătrânului revin îndată la viata, se trezește pante- 
ce, deja sterp, stins al bátránetii neroditoare, iar 
natura îngropată în cadavrul viu înviază spre a-L 
arăta pe Făcătorul său și cea care se încrezuse în 
unicul Ziditor dă naștere mai multor (urmași), 
desi vremea ei trecuse. Lui Moise se aratá"? în 
rug aprins si discută apoi cu robul cele ce trebu- 
ie făcute; (Dumnezeu) este pus să lucreze prin 
felurite minuni’” în Egipt, si Se descoperă la 
porunca slujitorului, aduce sau ridică pedepse- 
le si, în mare, valurile răzbunătoare arată prin 
ascultare cát de mare este (El) si câtă (putere) 


177 Aptavit — lit. s-a acomodat, s-a ajustat, s-a potrivit. 
178 Glomeratur — lit. a fost adunat într-o sferă, s-a lăsat 
cuprins (înghesuit). 

7? Variis virtutibus — lit prin felurite (demonstraţii) de 
putere. 

a dat omului, când, secând adâncul, le permite 
celor credincioși (trecerea) prin val şi, întărind 
apa, înfăptuieşte zidul, oferă adăpost celor ce se 
eliberau si se napusteste asupra preacumplitului 
vrájmas, triumfând cu toată natura sa. Mă mi- 
nunez că, prin împreună-locuire, Dumnezeu Se 
sălășluieşte în taberele israelite, acum loveşte cu 
fulgerul numeroase neamuri (păgâne), acum re- 
varsă grindină, acum dărâmă (zidurile) prin zgo- 
mot cu sunetul trambitelor ca, fără infruntare 
şi fără vătămare, Dumnezeu să poarte oștile'%, 
cărora le merge înainte, spre victorii. S-a apro- 
piat de nevoile lor, a împlinit cererile fiecăru- 
ia, apoi a răspuns la cele întrebare, a descoperit 
cele ascunse, a prezis cele viitoare, a dat la iveală 
cele căutate, a strâns laolaltă regatul, a dăruit 
puterile, a domolit ploile, a făcut pământurile 
mănoase, a împodobit unirile curate ale fiilor 
prin cinste şi belșug. Dar El a crezut că totuși 
nu este de ajuns dacă nu a descoperit dragostea 
Sa pentru noi, împlinind doar cele favorabile 
şi nesuferind chiar cele potrivnice. După toa- 
te, a intrat în lumea Sa ca un sărman, stă culcat 
în leagăn: astfel (devenit) om, El imploră prin 
plânsul Său, caută si cere iubirea ce ţi-o poartă El 
însuși. Părintele tuturor te-a folosit pe tine drept 
părinte, Cel căruia I se supune tot abisul ţi-a de- 
venit tie supus, Cel de care se înspăimântă cele 


18 Victrices acies — lit. victorioasele linii de luptă. 

înfricoşătoare S-a temut, Cel spre care toate se 
refugiază a fugit, Domnul cerurilor este oaspete 
în casele păcătoşilor, Judecătorul nelegiuitilor 
este hrănit cu pâine. Şi ce să mai spunem mul- 
te? Stăpânul tuturor veacurilor este stăpânit, Zi- 
ditorul pământului este ţinut în loc, Cel ce ofe- 
ra cu generozitate iertarea omenirii este judecat, 
Cel ce cercetează inima este interogat, Cel ce dă 
şi restaurează viata este pedepsit, Cel ce este în- 
vierea tuturor este îngropat, ca până si mintea 
întârziată a omului și chiar inteligenţa de ajuns 
de înceată să descopere, prin moartea Sa, iubirea 
lui Dumnezeu pentru omul care nu pricepuse, 
nici nu simtise iubirea din darurile nenumărate 
şi mai înainte pomenite ale lui Dumnezeu pen- 
tru el. Deci Cel ce ne-a adus la existenţă si ne-a 
dáruit viata ne-a invátat si a ne ruga, pentru cá 
Cel care a vrut să fie induplecat prin chiar rugă- 
ciunea Sa a vrut să împlinească totul. 

3. Tatál nostru, Care esti în ceruri (Pater nos- 
ter, qui es in caelis). Iată, omule, astăzi Hristos, 
ca sá te facá pe tine Luisi impreuná-mostenitor, 
prin glasul tàu te-a adoptat fiu al lui Dumnezeu- 
Tatăl, când zice: Tatăl nostru. A vrut să devină 
însușirea puterii tale ceea ce este [în chip natu- 
ral] însușirea demnităţii Sale, după (spusa) aceea 
a profetului: Celor câți au crezut le-a dat puterea 
ca să fie numiti fiii lui Dumnezeu (In 1, 12). Şi 
încă poruncește a spune, ca să nu fie lucrarea 
îndrăznelii celui ce cere, ci a Dăruitorului. Care 

eşti în ceruri. Nu că nu ar fi pe pământ, ci vrea 
ca tu, care îl numesti ceresc, să tinzi deja si să 
cauţi spre natura cerească, ca să corespundă viaţa 
noastră unei astfel de obarsii, pentru ca purta- 
rile pământești să nu devină nevrednice de ceea 
ce natura dumnezeiască a dat si a împlinit deja. 

4. Sfintească-se numele Tău (Sanctificetur 
nomen tuum). Nu (te rogi) ca prin rugăciunea 
ta să se sfinteasca (numele), ci ca numele să te 
sfinteasca pe tine. Dar, întrucât crestinul este nu- 
mit așa datorită numelui lui Hristos, tu trebuie 
să ceri ca acest nume să se sfinteascá prin lucrarea 
ta si să fie cinstit în tine, deoarece, precum faima 
numelui aduce prin virtute atâta slavă, astfel şi 
din nedreptátirea aceluiași nume se revarsă ne- 
cinstea prin cei ce trăiesc cu răutate, cum spune 
apostolul: Numele lui Dumnezeu este hulit între 
neamuri din pricina voastră (Rm 2, 24). Şi de 
fapt, fiilor, atunci batjocoreşte păgânul numele 
de creştin, când il vede pe creştin că trăieşte altfel 
decât mărturiseşte si decât este numit. 

5. Vie împărăția Ta (Veniat regnum tuum). 
Tu nu ceri ca să vină Împărăţia la Dumnezeu — 
Care o posedă de-a pururi —, ci ca să vină la tine 
cel ce nu o ai si să primeşti ceea ce Domnul iti 
promite prin bunăvoința Sa, când spune: Veniti 
binecuvántatii Tatălui Meu, primiţi împărăția care 
a fost gătită vouă de la întemeierea lumii (Mt 25, 
34). Veniti binecuvantatii, nu a zis „să venim" (îm- 
preuna); primiti, nu a zis „să primim” (împreună). 

6. Nimeni să nu se mire că cel care încă nu 
s-a născut îl numește Tata (pe Dumnezeu), căci 
Ioan a săltat (Lc 1, 41) si Iacov s-a luptat in pân- 
tece [cu fratele geamăn] (Gez 25, 22). Cel pru- 
dent pricepe ce a putut împlini natura divină, 
dacă până şi zămislirea omenească poate atâtea 
prin puterea lui Dumnezeu. 

A patra despre Rugăciunea domnească 


1. Toate câte au fost consemnate despre cele 
spuse si făcute de Dumnezeu sunt miraculoase, 
sunt uimitoare, sunt înspăimântătoare pentru 
muritori, ba chiar sunt cutremurătoare pen- 
tru cele cerești. Dar nimic nu uimeste cerul, 
nu înspăimântă pământul, nici nu ingrozeste 
toate făpturile într-o asemenea măsură pre- 
cum ceea ce ne veţi auzi astăzi spunând. Ro- 
bul îndrăzneşte să-L numească pe Stăpân Tata, 
osânditul ÎI numeşte pe judecătorul său Pă- 
rinte, (omul în) starea pământească se face pe 
sine fiu adoptiv prin glas, cel care a pierdut cele 
pământeşti se consideră moştenitor al dumneze- 
irii. Dar îndrăznim să zicem astfel, deoarece cel 
care spune nu se îndoiește de autoritatea celui 


151, De fapt, Cel care ne-a învăţat 


ce poruncește 
pe noi să ne rugăm astfel a vrut (El) însuşi ca 
noi să o spunem astăzi. 

2. Şi ce mirare dacă atunci i-a consacrat pe 


oameni drept fii ai lui Dumnezeu, când El însuși 


'5! Într-o formă mai fidelă: întrucât, acolo unde autorita- 
tea e însușirea celui ce poruncește, îndoiala nu e proprie 
celui ce spune. 

S-a dat si S-a făcut! pe Sine Fiul Omului? Cand 
a pogorât dumnezeirea la natura umană, atunci 
a mutat natura cărnii în (natura) dumnezeiască; 
când S-a făcut pe Sine părtaş celor pământești 
atunci l-a facut pe om impreuna-mostenitor 
Luisi al celor cerești. Sau ce fel de dragoste, ce 
fel de dar, ce fel de cinste a putut refuza omului, 
Cel care a luat asupra Sa tot ceea ce era propriu 
omului, fie păcat, fie moarte? Sau, oare, nu îl va 
avea pe om tovarăș la abundența Sa, Cel care S-a 
făcut tovarăș omului în cele potrivnice? Omule, 
astfel (fiind) iubit de Dumnezeu, întoarce-te spre 
Dumnezeu si dedică-te pe tine întreg, spre slava 
Aceluia Care pentru tine pe Sine întreg S-a supus 
nedreptátii tale si cu îndrăzneală numește Tata 
pe Cel care cu atâta dragoste [a dat] dovezi ca să 
înţelegi si să iti dai seama că este Părintele Tău. 
3. Tatál nostru, Care esti în ceruri (Pater nos- 
ter, qui es in caelis). Nimeni sá nu se minuneze cá 
cel încă nenăscut ÎL numeşte Tata; de la Dumne- 
zeu se nasc cele ce se vor naște, iar cele viitoare 
sunt deja făcute de Dumnezeu. A făcut, zice, cele 
ce vor să fie (cf. Ecc 3, 14-15). Astfel, în pântece 
fiind, Ioan L-a simţit pe Făcătorul său si se arată 
vestitor mamei lui cel ce încă nu (era) conştient 
de propria viata. Astfel, Iacov se luptase înainte 
să se nască și a început să biruiască înainte de a 
trăi. Astfel, înaintea lui Dumnezeu există deja 


182 Aptavit — lit. s-a potrivit, s-a ajustat. 
P P J 

cei ce încă nu sunt (aduși la existenţă), pentru 
că ati fost aleși înainte de întemeierea lumii (cf 
Ef 1, 4). Tatăl nostru care esti în ceruri. Nu pen- 
tru că Acela nu e pe pământ, ci pentru ca tu, 
prin aceasta, să știi că tu esti mladita cerească. lar 
dacă tu afirmi că eşti fiul lui Dumnezeu, trăieşte 
(atunci) ca un fiu al lui Dumnezeu, astfel în- 
cât să poţi răspunde Părintelui prin fapta, viaţa, 
virtuțile (tale). 

4. Sfinteasca-se numele Tău (Sanctificetur no- 
men tuum). Întrucât tu esti numit creștin de la 
Hristos, cere ca cinstea unui astfel de nume să 
fie sfinţit în tine, deoarece numele lui Dumne- 
zeu, Care este sfânt în Sine si prin Sine, fie se 
sfinteste în noi, fie este hulit între neamuri (Rm 
2, 24) prin fapta noastra. 

5. Vie împărăția Ta (Veniat regnum tuum). 
Fl însuşi zice: Împărăția lui Dumnezeu este înlă- 
untrul vostru (Lc 17, 21). Dacă este înlăuntrul 
nostru, de ce ne mai rugăm să vină? Este (înlăun- 
trul nostru) în credinţă, este în nădejde, este în 
aşteptare, dar noi ne rugăm acum să vină în chip 
real. Si să vină pentru noi, nu pentru Acela care 
mereu domnește împreună cu Tatăl Său şi mereu 
imparateste în Tatăl, ci să vină pentru noi. Veniti 
binecuvantatii Tatălui Meu, dobánditi împărăția 
care a fost pregătită pentru voi de la întemeierea 
lumii (Mt 25, 34). Zicem: Vie împărăția Ta, ca 
astfel Dumnezeu sá impáráteascá in noi, incát sá 
înceteze stăpânirea morţii, să înceteze stăpânirea 

păcatului. A împărăzit, zice, moartea de la Adam 
până la Moise (Rm 5, 14). Si în alt loc: Să nu 
împărățească păcatul în trupul vostru cel muritor 
(Rm 6, 12). 

6. Fie voia Ta, precum în cer, asa si pe pământ 
(Fiat voluntas tua sicut in caelo et in terra). Acum, 
pe pământ, multe se petrec după voia diavolului, 
după ticăloşia lumii, după pofta cărnii, dar, cu 
adevărat, nimic nu se petrece în cer decât după 
voia Domnului. Prin urmare, întrucât diavolul a 
fost răpus, lumea înnoită, trupurile preschimba- 
te, puterea morții distrusă, stăpânirea păcatului 
abolită, să cerem ca să fie una si aceeaşi voinţă a 
lui Dumnezeu în cer si pe pământ, în Dumne- 
zeu si în oameni. 

7. Pâinea noastră cea de toate zilele da-ne- 
o nouă astăzi (Panem nostrum cotidianum da 
nobis hodie). După Împărăţia cerească nu ni se 
poruncește să cerem pâinea pământească, de vre- 
me ce (Hristos) însuși ne-a interzis aceasta când 
a spus: Nu vă îngrijiţi de ceea ce veți mânca ori 
ce veţi bea (Mt 6, 31). Dar, întrucât El însuși e 
pâinea care s-a pogorât din cer (In 6, 59), să cerem 
şi să ne rugăm ca, astăzi — adică în prezenta viaţă 
—, să primim de la ospátul sfântului altar spre 
hrana trupului si a minţii, însăşi pâinea prin care 
zilnic, adică continuu, vom fi vii în eternitate. 

8. Si ne iartă nouă gresesile noastre, precum si 
noi iertám gresitilor nostri (Et dimitte nobis debi- 
ta nostra, sicut et nos dimittimus debitoribus nos- 

tris). Astfel zicând, omule, singur ţi-ai rânduit 
felul ingáduintei si măsura iertării, tu, care de la 
Domnul ai cerut pentru tine să iti fie iertat atât 
cât vei ierta tu însuţi semenului. Deci iartă în- 
tru totul ce ti s-a greşit, dacă tu însuţi nu vrei să 
datorezi nimic Domnului pentru păcatele tale. 
lartă-te pe tine în celălalt, dacă vrei să eviti pe- 
deapsa răzbunătoare. 

9. Si nu ne duce pe noi în ispita (Et ne nos in- 
ducas in temptationem). Dumnezeu, precum este 
scris, nu ispiteste pe nimeni (Mt 6, 31), ci se spu- 
ne că ar ispiti când îi abandonează pe cei ce merg 
cu încăpățânare spre laturile ispitelor. Asa a căzut 
Adam în cursele ispititorului când a părăsit po- 
runcile Ziditorului. Totuși (Hristos) a arătat de 
unde şi de la cine este ispitit omul zicând astfel: 

10. Ci ne izbaveste de rău (Sed libera nos a 
malo), adică de diavolul, care este autorul si sursa 
a tot răul. Diavolul a fost natură cerească, acum 
este duh al ráutátii, mai bătrân decât lumea, ex- 
perimentat!* în folosirea răului, foarte priceput 
în arta de a vătăma. De aceea încă nu este numit 
„cel rău”, ci „răul”, de la care provine tot ceea ce 
este rău. Prin urmare, omul nu se poate elibera 
prin propriile puteri de lanţurile cărnii cu care 
este legat. Deci noi trebuie să ne rugăm ca să ne 
izbăvească de diavol Dumnezeul nostru, Care 
L-a dat pe Hristos pe pământ ca să-l biruiască pe 


183 "Tritus — lit. uzat, familiar. 

diavol. Să strige, să strige omul către Dumnezeu, 
să strige: Izbăveşte-ne de rău, ca să fim izbáviti de 
un astfel de rău doar prin Hristos, care biruie. 

11. Tatăl nostru care esti în ceruri. În câte- 
va cuvinte, Cel care este implorat ţi-a oferit El 
însuși tema rugăciunii, subiectul cererii, mă- 
sura rugámintii, ca din aceasta tu să cuprinzi 
semnificaţia rugăciunii, să dobândeşti măsura 
cererii si, prin scurta învățătură, să înţelegi me- 
toda foarte cuprinzătoare de a te ruga; si pentru 
că Împăratul însuşi a împlinit, în același timp, si 
datoria apărătorului ca dovadă a iubirii Sale, ca 
să fie dictate rugăciunile cărora are să le răspun- 
dă El Însuşi. Este îndepărtată toată şovăiala de a 
cere, ba chiar este câștigată toată încrederea de a 
dobândi (răspuns la cerere), de vreme ce Cel ce 
este rugat Se regăsește pe El însuși în rugăciuni. 
Frica să nu aibă loc acolo unde, prin intermediul 
afecțiunii, fiul dorește să ceară de la Tatăl cele ce 
sunt sfinte. 

1. Fraţilor, Cel care a dăruit vouă a crede, El 
v-a învăţat pe voi si să vă rugați si a potrivit toată 
forma cererii în cuvinte puţine, pentru că, atunci 
când isi roagă tatăl, fiul nu se trudeste (alcătu- 
ind) o rugăminte lungă. Precum nevoia il im- 
pinge pe cel născut să se roage, astfel şi iubirea ÎI 
înduplecă pe Părinte ca să ofere. Deci Tatăl, Care 
a oferit de bunăvoie, arată nu atât că trebuie să 
fie rugat, cât ceea ce trebuie cerut, ca fiul să fie 
plăcut cerând cele drepte, de vreme ce ar putea 
să Îi displacă cerând cele nebunesti. Ascultati pe 
Tatăl si credeţi că voi sunteţi deja fii, ca să puteţi 
să obţineţi fără ezitare cele ce le veţi cere. 

2. Astăzi se arată în voi de ce este în stare 
credinţa, ce poate (realiza) încrederea, (şi) cát 
de importantă este mărturisirea ei. lată, intreita 
mărturisire a Treimii v-a înălţat pe voi din ro- 
bia pământească la (starea de) odraslă cerească. 
lată, credinţa care L-a numit Tata pe Dumne- 
zeu, astăzi L-a făcut Tata pentru voi pe Dum- 
nezeu. lată, glasul care L-a mărturisit pe Fiul 
lui Dumnezeu v-a adoptat si pe voi ca fii ai lui 
Dumnezeu. lată, credinţa care l-a proclamat 

Dumnezeu pe Duhul v-a schimbat pe voi din 
esența muritoare a cărnii în esenţa vie a spiritu- 
lui. Cine se dovedeşte propovăduitor demn al 
unei bunavointe atât de mari? Dumnezeu- Tatál 
îi invredniceste pe oameni [să fie] moștenitori, 
Dumnezeu-Fiul nu i-a desconsiderat pe robi [să 
fie] impreuná-mostenitori, Dumnezeu-Duhul 
a asumat carnea care este partasa dumnezeirii; 
cerul devine proprietatea celor pământești, și cei 
inrobiti celor dedesubt primesc stăpânire peste 
cele de deasupra, cum confirmă apostolul spu- 
nand: Sau nu știți că îi vom judeca pe îngeri (1 Co 
6, 3). Deci voi, desi încă nenáscuti, chemati-L 
Tată pe Dumnezeu, ba chiar să credeţi că ati fost 
deja desemnaţi fii, şi luaţi aminte ca să aveţi viata 
cerească, să aveţi purtări dumnezeiesti si chipul 
întreg al dumnezeirii să fie arătat pe chipul vos- 
tru, pentru că Tatăl ceresc îmbogățește prin da- 
rurile divine pe fiii care răspund odrăslirii, iar 
pe cei nevrednici'*^ îi duce înapoi la supunerea 
fata de pedeapsă. 

3. Tatál nostru, Care esti în ceruri (Pater nos- 
ter, qui es in caelis). Constiinta de sclav ne-ar 
afunda si starea pámánteascá ar fi destrámatà 
dacă autoritatea Tatălui însuşi, Duhul Fiului 
însuși, nu ne-ar îndemna pe noi spre acest stri- 
găt. A trimis, zice, Dumnezeu pe Duhul Fiului 
Său în inimile noastre care strigă: Avva, Părinte 


184 Degenerantes — lit. decázuti, degenerati, corupți. 

(Ga 4, 6). Mintea osteneste, carnea nu face fata 
celor dumnezeieşti, dacă Dumnezeu, Care Însuși 
poruncește, nu ar împlini cele pe care poruncește 
să se facă. Când îndrăznește firea muritoare să 
Îl numească pe Dumnezeu Tată, dacă nu atunci 
când cele lăuntrice ale omului sunt insufletite 
prin puterea cerească? Tatăl nostru, Care esti in 
ceruri. Omule, ce ai în comun cu pământul, tu 
care márturisesti că originea ta este cerească? Prin 
urmare, du o viaţă cerească în sălășluirea pămân- 
tească, pentru că, dacă porţi în tine cugetarea 
pământească, ofensezi cerul si aduci vătămare 
originii cerești. 

4. Sfinteasca-se numele Tău (Sanctificetur no- 
men tuum). Noi cerem ca Dumnezeu să sfinteasca 
numele Sáu, care prin sfintenia sa izbáveste si 
sfințește toată făptura. Fraţilor, acest nume este 
ceea ce înspăimântă puterile cerești, este cel pe 
care (îngerii) îl poartă în slujirea cutremurătoare; 
acest nume este cel care pune pe fugă demonii, 
acesta singur este cel care dezleagă sufletele prin- 
se prin sălbăticia diavolului, acest nume e cel care 
dă izbăvire lumii ruinate. Dar cerem ca numele 
lui Dumnezeu să se sfinteascá în noi prin lucra- 
rea noastrá. Numele lui Dumnezeu chiar e bine- 
cuvántat cánd noi lucrám (binele), dar este hulit 
când lucrăm în chip rău. Ascultă-l pe apostol 
zicând: Numele lui Dumnezeu din pricina voas- 
trá este hulit între neamuri (Rm 2, 24). Cerem 
deci, cerem ca, pe cât numele lui Dumnezeu e 

de sfânt, pe atât să dobándim si noi sfintenia lui 
în purtările noastre. 

5. Vie împărăția Ta (Veniat regnum tuum). 
Astfel ne rugăm ca Împărăţia lui Hristos să 
vină acum, de parcă nu ar fi fost dintotdeauna 
şi n-ar exista si acum. Si atunci de ce (spune): 
Împărăția lui Dumnezeu este înlăuntrul vostru (Lc 
17, 21)? Este înlăuntrul nostru prin credinţă, 
dar ne rugăm ca să vină aievea. Fraţilor, diavo- 
lul, prin feluritul fel al ráutátilor, prin diferitul 
meșteșug, al inselaciunii, tulbură forma lucruri- 
lor, face confuze senzatiile si purtárile oameni- 
lor, se mânie cu idolii, se înfurie cu sacrilegiile, 
înșală prin auguri, minte prin divinatie, înșală 
prin semne, pácáleste prin stele, cucereste prin 
spectacole, asediază prin vicii, raneste prin pa- 
cate, vatămă cu greșelile, dărâmă prin disperare, 
atâta timp cât Împărăţia lui Hristos se îndepăr- 
tează şi lipseşte de la noi. Deci noi cerem ca să 
vină vremea când, pierind autorul unui astfel de 
rău, toată lumea, toată făptura să impáráteascá 
şi să biruie prin toată slava unicului Hristos şi să 
ajungă la ceea ce urmează: 

6. Ca, precum în cer, asa si pe pământ (si- 
cut in caelo et in terra) să fie o singură voinţă a 
Domnului. Să devină cerul pământ, Dumnezeu 
viata, eternitatea timp, odihna patrie, inocenta 
agonisire, nemurirea cinste, fecioria sărbătoare, 
Dumnezeu (să fie) totul. A adăugat: 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da nobis 
hodie). După (afirmarea) paternităţii lui Dum- 
nezeu, după sfinţirea numelui Domnului, după 
(cererea) Împărăției cerului, ni se poruncește să 
cerem pâinea de toate zilele? Hristos nu a ui- 
tat!%, Hristos nu ne încredinţează (cereri) con- 
trare poruncilor Sale. El Însuşi a zis: Nu căutați 
ce veți mânca sau ce veți bea (Mt 6, 31). Dar [ce- 
rem aceasta] pentru că El însuși este pâinea care 
s-a pogorât din cer (In 6, 59), Care este măcinat 
prin piatra de moară a Legii şi a harului în făină, 
Care a fost frământat prin pătimirea crucii, Care 
a fost dospit prin marea taină a iubirii, Care a 
îndurat odihna'* aluatului în mormânt, Care, 
ca să fie copt prin căldura divinității Sale, a mis- 
tuit El Însuşi cuptorul iadului, Care zilnic este 
adus pe masă spre hrana cerească a Bisericii, Care 
este frânt spre iertarea păcatelor, Care îi hrăneşte 
pe cei ce-L mănâncă spre viata veşnică, aceasta 
pâine cerem să ni se dea nouă astăzi, până ce ne 
vom bucura de ea în ziua veşnică. 

8. Si ne iartă nouă gresesile noastre, precum si 
noi iertám gresitilor nostri (Et dimitte nobis debi- 
ta nostra, sicut et nos dimittimus debitoribus nos- 
tris). Omule, puterea iertării este in mâinile tale, 
legea bunávointei este in tine, tu esti ránduit 
savarsitorul propriei iertári. Degeaba ceri iertarea 


185 Oblivioni non subiacet — lit. nu s-a supus uitării. 
15 Levamentum - lit. consolare, alinare. 

tu, care neglijezi să fii indulgent cu altul. Omule, 
tu ai devenit etalonul milostivirii ce ti se va arăta; 
fă atâta milă, câtă cauti. 

9. Si nu ne duce pe noi în ispita (Et ne nos 
inducas im temptationem). Înşelând privirea, 
fratilor, ispita este cea care ascunde cele favora- 
bile în cele rele, cele potrivnice în cele bune si 
duce ignoranta omeneascá in cáderi mestesugite. 
Deci ne rugăm ca nu cumva, împingându-ne 
păcatele, să ni se întâmple să cădem în curse- 
le ispitelor. Si s-a spus că Dumnezeu „ne duce” 
când îi abandonează pe cei ce aleargă spre păcat. 

10. Ci ne izbăveşte de rău (Sed libera nos a 
malo). Aici ,ráu" îl indică pe autorul răului, adi- 
că pe diavolul. Deci cerem ca printr-o singură 
rugăminte să fim slobozi de toate relele împreu- 
nă cu acest autor al răului. 

11. Nimeni să nu fie mirat că rămâne în sta- 
rea de robie când se declară pe sine fiu, astăzi 
eşti arătat mladita dumnezeiască, (dar) nu esti 
avansat [la această stare]; vei cunoaște că ai do- 
bândit nădejdea, nu realitatea concretă. Ascul- 
tă-l pe apostol: prin nădejde v-aţi mántuit. Dar 
nădejdea care se vede nu mai e nădejde. Cum ar 
putea nădăjdui cineva ceea ce vede? lar dacă nă- 
dájduim ceea ce nu vedem, așteptăm prin rabda- 
re (Rm 8, 24-25). Astăzi este ziua înfierii, astăzi 
este vremea fágáduintei. Ascultă, crede, așteaptă: 
crezi în Creditorul tău, Cel care a crezut în tine; 
aşteaptă un pic ca să vină Cel care a răbdat mult 

timp ca să vii tu. În privinţa fágáduintei dă ră- 
gaz Celui care ţi-a dăruit totul tie, care erai da- 
tor. Sau de ce esti ostenit de nădejdea in Dum- 
nezeu, când tot neamul oamenilor rezistă prin 
nădejde, trăiește prin credință? Plugarul nu ar 
cultiva niciodată trudind dacă nu ar spera [să 
aibă] la timp roada ostenelii sale. Călătorul nu 
ar întreprinde truda îndelungii călătorii dacă 
nu ar crede că va ajunge la destinaţie. Navigato- 
rul nu s-ar avânta în nesiguranța mării dacă nu 
ar nădăjdui că va fi răsplătit prin câştigurile ce 
vor urma. Ostasul nu și-ar petrece toată vremea 
tinereţii în pericole dacă nu ar spera la onorurile 
prea imbelsugate ale bátránetii. Fiul nu ar indu- 
ra vremea stăpânirii paterne dacă nu ar nădăjdui 
[să fie] moștenitor al averii părintești. Și tu, dacă 
deja te crezi fiu al lui Dumnezeu, precum (spune) 
profetul: aşteaptă, îmbărbătează-te, să se întăreas- 
că inima ta si aşteaptă (Ps 26, 20) ca, prin puterea 
răbdării, să dobándesti moștenirea lui Dumnezeu 
pentru credinţa asteptárii. Ascultă-l pe apostol: 
suntem fii ai lui Dumnezeu, dar încă nu se vede ce 
suntem; când El Se va arăta, noi vom fi asemenea 
Lui (1In 3, 2). Si din nou: viata voastră este ascun- 
să cu Hristos, întru Dumnezeu. lar când Hristos, 
Care este viata voastră, Se va arăta, atunci şi voi vă 
veți arăta întru slavă (Col 3, 3-4). Fraţilor, fericiţi 
sunt fiii lui Dumnezeu, pentru că vor dobândi 
moștenirea tuturor lucrurilor și nu vor vedea vre- 
murile de doliu pricinuite de moartea Tatălui lor. 

LL Îngerii sunt uimiti, puterile cereşti se 
înfricoşează, cerul nu pricepe, soarele nu vede, 
pământul nu suportă si toată fáptura nu înţelege 
ceea ce vă voi spune astăzi cu mare teamă, ceea 
ce voi veţi asculta acum cu groază, ba chiar veţi 
rosti cu groază. Ce (poate face) în fata acestui 
[fapt minunat] inima muritoare, ce (poate face) 
în faţa acestuia mintea slabă a omului, ce (poa- 
te face) în faţa acestuia îngustimea priceperii 
omenești, ce (poate face) în fata acestuia suflul 
vocii omenești, ce (poate face) în fata acestuia 
limba omenească care degrabă va tăcea? Pavel, 
văzând acest lucru fără să-l vadă, l-a descoperit 
fără să-l destăinuie, zicând: Ce/e ce nici ochiul 
nu a văzut, nici urechea nu a auzit, nici la inima 
omului nu s-au suit, pe acestea le-a gătit Dum- 
nezeu celor ce-l iubesc pe El (1Co 2, 9). Isaia de- 
abia cuprinsese aceasta cu auzul său şi încă se 
îndoiește că (asa ceva) ar putea ajunge la auzul 
oamenilor, zicând: Doamne, cine va crede ceea 
ce noi am auzit (Is 53, 1). leremia a înţeles acest 
lucru din auzul dumnezeiesc si pátimea nașterea 
simtirilor cereşti, strigând: nima mea! Mă doare 

inima până în adânc! Tulburatu-s-a inima mea în 
mine (er 4, 19). Avacum a arătat acest lucru prin 
inspiraţia Duhului Sfânt, când zice: M-am păzit 
şi s-a spăimântat inima mea la glasul rugăciunii 
buzelor mele si a intrat tremur în oasele mele. Si 
sub mine puterea mea e agitată (Avc 3, 16). Ináltat 
prin puterea lui Dumnezeu, a simţit că propria 
lui putere cedase. 

2. Ar dura mult să descriu și să număr [mo- 
mentele în care se manifestă] frica sfinţilor în 
faţa acestei taine, (iar) timpul nu îmi îngăduie 
să stărui prea mult asupra acestei frici: avântul 
nașterii cereşti a celor ce se nasc nu poate fi oprit. 
Deci vă zic şi vă adresez cu glas pătrunzător ce 
răsună până în pântece și vă îndemn din imbold 
profetic ca, înainte să o vedeţi pe mama voastră 
(Biserica), să-L chemaţi pe Tatal acesteia, să vă 
indreptati si să vă grăbiţi spre împărăţia Tata- 
lui înainte de (a simţi) dezmierdările mamei, să 
ajungeţi la pâinea Tatălui înainte de a vă agăța 
de sânii mamei, ca să nu se înstăpânească asupra 
voastră nici dependenţa de mamă'*, nici vârsta 
precoce, ci în voi totul să fie corespunzător Ta- 
tălui dumnezeiesc, totul să se îndrepte spre Zi- 
ditorul ceresc. 

3. Tatăl nostru, Care esti în ceruri (Pater nos- 
ter, qui es in caelis). Aceasta este ceea ce mă te- 
meam să spun, aceasta este ceea ce má cutre- 


187 Necessitas matri — lit. nevoia de mamă. 

muram să pronunt, aceasta este ceea ce starea 
propriei servituti nu îngăduia nimănui din cele 
cereşti și din cele pământeşti să bănuiască: că ar 
putea apărea deodată o legătură atât de specială 
între cer şi pământ, între carne şi Dumnezeu, 
încât Dumnezeu [să fie] în om, omul in Dum- 
nezeu, Stăpânul în rob, robul să fie preschimbat 
în fiu şi să ajungă în chip de negrăit la înrudi- 
rea unică și eternă a dumnezeirii şi a umanității, 
şi prețuirea divinității pentru noi să fie atât de 
mare, încât făptura să nu poată sti de ce trebuie 
să se minuneze mai mult: de faptul că Dum- 
nezeu S-a coborât pe Sine la robia noastră sau 
că ne-a dus grabnic la demnitatea dumnezeirii 
Sale. De aceea, omule, dumnezeirea se apropie 
de tine, de aceea este înflăcărată acum de atâta 
dragoste pentru tine, de aceea încă din pânte- 
ce, prin glasul tău, Dumnezeu te-a adoptat ca 
fiu, de aceea El a vrut nu să te facă liber, ci să te 
nască, de aceea a eliberat natura însăşi de dragul 
tău, ca nu (cumva) nașterea robiei de odinioară 
să iti provoace vreo pată sau vreun semn. O, voi 
fericitilor, cărora v-a fost dat să stapaniti inca di- 
nainte de a vă naşte, să impárátiti încă dinainte 
de a trai, să ajungeţi la slava lui Dumnezeu- Tatăl 
încă dinainte de a înţelege lipsa de valoare a pro- 
priei descendente. Biserica, fericită mamă, care 
ne-a îngrijit pe noi atât, care rămâne fecioară, se 
minunează că v-a născut atât de multi si în acest 
chip. Această naștere a fost oarecánd prefigura- 

tă de pildele înaintaşilor. De aceea Iacov a dus 
luptă în pântece si a smuls victoria. De aceea, 
în pântecele Tamarei, gemenii s-au bătut pentru 
cinstea întâietăţii, au întârziat nașterea, nici n-au 
dorit să vadă lumină înainte să fie câştigători. 
De aceea a săltat loan și L-a întâmpinat pe Fă- 
cătorul său înainte să iasă din pântecele maicii; 
şi copiii oamenilor astfel se luptă pentru Dum- 
nezeu Înainte ca să se nască pentru părinţii lor, 
înainte să trăiască în lume. Ce este de mirare 
daca mladitele dumnezeiesti ale Bisericii, daca 
din pântece, lăstarul ei recunoaște deja inain- 
tea lui Dumnezeu că este mladita cerească. Tatăl 
nostru, Care eşti în ceruri. Apare uluirea: Hristos 
numește şi recunoaște o mamă pe pământ de la 
pieptul lui Dumnezeu- Tatăl si omul numește si 
mărturiseşte din pântecele mamei pe Tatăl din 
ceruri. Tatăl nostru, Care esti în ceruri. Unde te-a 
purtat deodată harul, unde te-a luat degrabă na- 
tura dumnezeiască, încât încă, fiind în trup si pe 
pământ, ignori deja carnea și pământul zicând: 
Tatal nostru, Care esti în ceruri. Deci cel care se 
crede si se mărturiseşte fiu al unui astfel de Tată 
să îşi potrivească viaţa cu obârşia, purtările cu 
Tatăl si să confirme prin minte si lucrare [starea] 
ce a rezultat prin mijlocirea naturii cerești. 

4. Sfinteasca-se numele Tău (Sanctificetur no- 
men tuum). În orice caz, suntem numiţi întru 
numele Aceluia al Cărui neam am început să fim 
şi de aceea cerem ca să stăruie în noi sfinţirea ace- 

lui nume, ca privilegiul numelui să-i cinstească 
pe cei pe care un Tata atât de sublim i-a înălțat. 

5. Vie împărăţia ta (Veniat regnum tuum). Nu 
cerem (aceasta) Celui Cáruia I-a lipsit vreodatà 
Împărăţia, ba din contră, El însuși este Împărăţia 
şi deţine în Sine toată puterea Împărăției. Iar 
Cel care vrea ca noi să ajungem la slava promi- 
să a Împărăției ne îndeamnă să cerem aceasta în 
toate rugăciunile, pe aceasta vrea s-o dorim cu 
toate puterile. Căci pe cât este de nesocotit cel 
care iscodeste înrudirea, pe atât este de ignorant 
cel care nu cutează, nu se zbate și nu urmărește 
cu înfocare când tinteste şi stăruie spre Împărăţia 
promisă. 

6. Facă-se voia Ta, precum în cer si pe pá- 
mánt (Fiat voluntas tua sicut in caelo et in ter- 
ra). Precum în cer si pe pământ: atunci totul este 
deja cer, atunci singura rațiune a lui Dumnezeu 
îi îndrumă pe toti, atunci toti [vor fi] în Hris- 
tos si Hristos în toti (Col 3, 11), când toti pri- 
cep si împlinesc voia unicului Dumnezeu, când 
toți [sunt] una (In 17, 21), ba chiar toti (sunt) 
ai Unuia, când Unicul Duh al lui Dumnezeu 
trăieşte în toti. 

7. Pâinea noastră cea de toate zilele dă-ne-o 
nouă astăzi (Panem nostrum cotidianum da nobis 
hodie). Precum [citim] în psalm: Binecuvântat 
Domnul zi de zi (Ps 67, 20), astfel si aici: Pâi- 
nea noastră cea de toate zilele dă-ne-o nouă astăzi. 
Prin „de toate zilele” înţelegem necontenit; pâi- 

nea necontenită este aceea care a coborât din cer: 
Eu sunt pâinea care s-a pogorât din cer (In 6, 58). 
Deci este proprie fericirii veşnice această pâine 
de astăzi. Să trăim în prezent prin mâncarea din 
a cărei perenitate, pentru că e zilnică, vom fi 
sáturati și în viitor. 

8. Si ne iartă nouă greşelile noastre precum si 
noi iertam gresitilor noştri (Et dimitte nobis debita 
nostra, sicut et nos dimittimus debitoribus nostris). 
Din inima celui ce se roagă tasneste izvorul ier- 
tării si orice fel de afecţiune rodeste si se revar- 
să spre un altul se va reîntoarce spre iertare, de 
vreme ce el este îngăduitor cu sine atât cât iartă 
altuia. Ne iartă nouă greșelile noastre precum si noi 
iertám gresitilor nostri. Omul milostiv, care se în- 
trece cu Dumnezeu în privinţa afecțiunii, are o 
putere suficientă, de vreme ce îi va fi dat atât cât 
a dat; doreşte să i se dăruiască atât cât a dăruit. 
Omule, iertarea să fie întotdeauna în inima ta, 
dacă nu vrei să te temi de greșelile (tale). 

9. Si nu ne duce pe noi în ispita (Et ne indu- 
cas nos in temptationem). Aceasta nu are nevoie 
de interpretare, pentru cá ispita premerge diavo- 
lului si îi este slujitoare amară. Dar, câtă vreme 
suntem cuprinși în acest trup fragil, trebuie să 
cerem ca să nu se deschidă intrarea în fata ispi- 
tei, nici să nu-i fie lăsată diavolului liberă trecere. 

10. Ci ne izbáveste de cel rău (Sed libera nos a 
malo). lar insusi Domnul Dumnezeul nostru sá ne 
izbăvească de rău si să ne călăuzească la tot binele. 

„Lingua tantum brevis 
est suae mentis interpres” 


A 
n comparaţie cu operele omiletice ale 


Părinților Răsăriteni, cuvântările Sfântului Pe- 
tru Chrysologul ar putea părea simple concepte 
sau schiţe de predici nefinalizate. Vizibil plasați 
sub „domnia cantităţii”, de cele mai multe ori 
punem egal între mult si bun si, prin contrast, 
ceea ce este putin devine lipsit de calitate. Mai 
ales cánd ne intálnim cu omiliile episcopului de 
Ravenna — „atât de scurte ca extensiune si atât de 
nepretentioase si simple ca factură internă" —, 
suntem tentati sá le subapreciem, nerecunoscán- 
du-le valoarea in contextul in care au fost rostite. 

Întâi de toate trebuie înțeles că stilul con- 
cis al Sfântului Petru, care se conduce după 
principiul sermonis brevitas amica, este impus 
de experienţa si practica liturgică din Ravenna. 
Peter Sanlon consideră că timpul scurt alocat 
predicii era o trăsătură specifică comunităţii pe 
care o pástorea Petru Chrysologul!'%, o regula 


18 Nicolae Corneanu, „Un mare predicator de limbă 
latină: Petru Hrisologul”, p. 173. 
15? Peter Sanlon, Augustines Theology of Preaching, Fortress 
Press, Minneapolis, 2014, p. 12. 

pe care se stráduieste să o respecte curmándu-si 
abrupt cuvântul cu făgăduinţa: „Profunda post 
serutabimur, quia communioni et moribus plus de- 
bemus" (Sermo 11.6). Am deduce din aceste „mo- 
res” că se referă la practicile liturgice si tradiţiile 
locale specifice Ravennei sau bisericii în care slu- 
jea episcopul Petru. 

Dar durata relativ scurtă de circa 15-20 de 
minute!” a acestor tâlcuiri la Apostol ar putea 
indica şi faptul că ele reprezentau câte un suban- 
samblu al unui triptic omiletic pe care episcopul 
Ravennei il rostea vreme de un ceas, după cum 
tot el afirmă: „scuzaţi-mă, fraţilor, dacă într-o 
perioadă scurtă de timp sau chiar într-o oră nu 
pot limpezi cele neclare” (Sermo CXIL1). În 
exordiul altei predici la Epistola către Romani, 
Petru Chrysologul prezintă și mai limpede aceas- 
tă structură: 


„După ce am mângâiat sufletele și inimi- 
le voastre, lovind lăuta lui David cu plec- 
trul si cadenta înţelegerii duhovniceşti, si 
[după ce] am pus înainte infricosatoarele 
fundamente ale răsunătoarei Evanghelii spre 
a trezi simtirile voastre, am considerat că tre- 
buie să ne întoarcem degrabă la apostolica 
învățătură, ca ordinea celor trei parti ale cu- 
vântării să păstreze şi să pună înainte îndru- 


1% Dragos Boicu, „Irei omilii (LX-LXII)”, p. 210. A se 
vedea și Pr. Radu N. Vasile, „Studiu introductiv”, p. 18-19. 

marea aducătoare de mântuire a învăţăturii 
Bisericii. Căci si cântarea eliberează sufletele 
de truda continuă și autoritatea evangheli- 
că întăreşte si îndeamnă minţile la efort, iar 
vigoarea apostolică nu permite ca simtirile 
noastre să se îndepărteze de pe calea cea 
dreaptă şi să rătăcească” (Sermo CXV.1). 


De aici rezultă că tripartitus ordo sermonis 
este alcătuită din tâlcuirea Psalmilor (Daviticam 
citharam), a pericopei evanghelice (intonans 
evangelium), dar și o interpretare a apostolului 
(Apostolicum magisterium)'”!. Rămâne încă de 
stabilit dacă piesele acestui triptic omiletic aveau 
o ordine fixă sau puteau fi reordonate în funcţie 
de priorităţile pastorale ale momentului. Spre 
această idee ne conduce afirmaţia din încheierea 
altei omilii la Romani: 


„Aş vrea, fraţilor, să adresez câte o cuvântare 
la fiecare cuvânt al apostolului, dar întrucât 
prelegerea îndelungată provoacă plictiseala 
celui ce ascultă și (pentru că) nu putem să 
mai tăcem cu privire la virtuțile evangheli- 
ce, dragostea (voastră) să găsească acceptabil 
faptul că închei lectura de fata cu o cuvântare 


succintă” (Sermo CXX.9). 


Din acest pasaj deducem cá tálcuirea la 
Apostol a fost adresatá inainte de explicarea pe- 


19! Peter Sanlon, Augustines Theology of Preaching, p. 12. 

ricopei evanghelice. Exordiul unei omilii (VI.1) 
la Psalmul 99 face tranziţia de la o predică la Fiul 
risipitor (cel mai probabil Sermo III sau V). Deci 
structura tripticului era destul de fluidă si nu 
putem exclude nicio eventuală intercalare a lec- 
turilor scripturistice între respectivele cuvântări. 
În ceea ce priveşte stilul omiletic al Sfântului 
Petru Chrysologul se poate observa că spre de- 
osebire de predicatorii orientali, el nu epuizea- 
ză ultimul sens ce poate fi extras din textul ales, 
cum fac autorii răsăriteni, ci preferă o abordare 
superficială, limitată deliberat la evidenţierea câ- 
torva elemente prin antiteze sau analogii pentru 
a întipări „în mintea ascultătorilor săi un singur 
adevăr, fără să-i solicite peste masura”!””. Ceea 
ce îl interesează pe episcopul latin este claritatea 
mesajului într-o construcţie elegantă, dar succin- 
tă. Şi acesta este motivul pentru care isi merită 
supranumele de Chrysologos sau Cuvântul de aur. 
O suprapunere a acestor două elemente, 
concizia si dorinţa de a preda o învățătură simplă 
şi uşor de reținut, poate fi constatată și în cazul 
celor două serii de omilii dedicate tâlcuirii Sim- 
bolului de Credinţă și Rugăciunii domneşti. 
Aparent simple în formă si în conţinut, aces- 
te două suite de predici sunt de fapt sinteze me- 
nite să fie foarte accesibile catehumenilor, care 
încă nu au ajuns la un grad prea înalt de iniţiere 


1% Pr. Radu N. Vasile, „Studiu introductiv”, p. 19. 

în doctrina creştină. Expunerea învățăturii de 
credinţă este o provocare chiar şi pentru catehet, 
care lasă de-o parte explicarea logica-rationala 
pentru a evidentia caracterul de taină al unor 
puncte de doctrină, nepătrunse nici măcar de 
către creştinii cei mai iniţiaţi. Cu atât mai mult 
se dovedeşte dificilă transpunerea lor în cuvinte, 
căci „limba este un tălmaci neputincios al pro- 
priei minţi”. De aceea Sfântul Petru apelează la 
un model simplificat care este un veritabil „com- 
pendiu al învățăturilor lui Hristos”, restrâns anu- 
me pentru a nu solicita memoria ascultătorilor, 
şi un suport eficient pentru a deprinde degrabă 
ceea ce este necesar unei credinţe simple. 

Departe de a fi desuete, Omiliile la Crez sunt 
repere care reamintesc semnificatiile teologice 
ale rezumatului doctrinar pe care îl rostim une- 
ori cu superficialitate, pierzând din vedere uni- 
tatea invátáturii, rugáciunii si a tráirii. Ín mod 
analog, Omiliile la Rugăciunea domnească scot in 
evidenţă faptul că Tatăl nostru este nu doar un 
exemplu de comunicare cu Dumnezeu, ci si un 
model de a ne raporta la El, de a relationa cu El. 
Cuvântările Sfântului Petru accentuează calita- 
tea lui Dumnezeu de Tata iubitor si a noastră de 
copii ai Săi, reimprospatand în noi convingerea 
că a deveni fiii Săi după har este un adevărat 
privilegiu. 

CCSL — Corpus Christianorum Series Latina 

